
Kajakmamlen  paa  Land. 


Kungip  erneranut  Yaldemar-imut  iniiv- 
dluarKussut  Kalåtdlit  imnånit. 


Er.     Vift  stolt  paa  Codans  Bølge. 


lakussavit  tamåne 
tugpatdliiipåtit, 
saimassumik  kinangne 
issikoKaravit ; 
Kalåtdlit  asassivse 
igdlersortigåse 
kxmgivta  nunåtåne 
sermilmgmiussiit 

Kalåtdlit  asassavst  ■ 
iraarsiusiait 
pigssarsiutigissait 
tupigingårpase, 
nersomangårtipase 
takussase  icåinat; 
taktmgfkatdlarpase 
maligssuarnitut. 

KaKat  akisuåput 
Kamutiligssuit 
Kununartut  nipånit 
Valdemar  apiimat. 
KaKarssuit  sanitut 
mikissut  angiaut, 
nunamit  imamitdlo 
inuvdluarKuåt. 

/..  M. 


En  Hilsen  fra  Grønland  til  Kongens  Søn 
Valdemar.1) 


Dem  som  Du  her  fik  at  se, 
De  prise  Dig  herved, 
Fordi  Du  af  Aasyn  er  mild  og  god. 
Landsmænd!    Han  som  fik  Jer  kjær, 
Han  vil  og  yde  Jer  Beskyttelse  — 
Jer  her  i  Kongens  Biland, 
Os  her  i  Islandet. 

Grønhendere !    Den  I  elske, 
Han  højt  beundred'  Jeres  Fartøj  — 
Jeres  Velstandsniiddel ; 
Har  i  høj  Grad  prist  Kajakken. 
Skade  at  han  ej  den  saae  i 
Højest  Sø!  2) 

Fjældene  gav  Ekko,  da  Orlogsskibet 
Med  de  ærefrygtvækkende  Kanoner 
Meddelte  os  Valdemars  Ankomst. 
Og  Alle  under  Fj  ældet  —  Store  saavel  som  Smaa, 
Fra  Landet,  som  fra  V andet. 
Højt  hilsed'  Valdemar. 


•)  Hans  kongelige  Højhed  Prinds  Valdemar  gjæstede,  som  bekjendt,  Gronland  i 
Sommeren  1886  ombord  i  »Fylla«. 

2J  Under  Prinds  Valdemars  Ophold  var  Havet  den  længste  Tid  bedækket  af  de 
bekjendte  svømmende  Ismasser,  der  i  daglig  Tale  benævnes  »Storisen«,  og  som  kan 
ligge  saa  tæt  pakket,  at  end  ikke  den  lille  Enkeltmandsbaad,  Kajakken,  kan  finde 
Plads  til  at  bevæge  sig  imellem  Skodserne. 


FORORD 


IMKRING  Aarene    1850 — 60   ejede  Grønlænderne   saa- 

Щ   godtsom     ingen    Læsning    udenfor    deres     religiøse 


Bøger  o:  Salmebogen,  Testamenterne  og  forøvrigt  nogle 
exemplariske  Smaafortællinger,  lejlighedsvis  samlede  og 
oversatte  af  nidkjære  Præster,  saasom  Fabricius,  Kragh, 
Kjær  sen.,  Vandal,  Optatus  Steenberg  m.  FL;  men  disse 
Bøger  gik  ingenlunde  ind  under  Begrebet:  Morskabslæsning. 
Imidlertid  opstod  der  efterhaanden  —  og  især  netop 
omkring  de  ovennævnte  Aarstal,  tildels  dog  ogsaa  noget 
tidligere  ■ —  en  Række  gode  Lærebøger  ved  Landets  yngre 
Præster,  blandt  hvilke  særligt  bør  nævnes  (dels  som  selv- 
stændige Forfattere,  dels  som  Medarbejdere)  Pastorerne  Carl 
Janssen,  H.  Jørgensen,  Kjær  jun.  samt  Herrnhuter-Mis- 
sionæren  S.  Kleinschmidt.  Men  dette  Forfatterskab  ved- 
kom atter  nærmest  Skolen  og  da  især  »Seminariet«  o:  den 
højere  Læreanstalt  ved  Godthaab  til  Uddannelse  af  yngre 
Kateketer.  Den  saa  at  sige  eneste  Folkelæsning  havde 
hidtil  kun  udgjort  et  ret  besynderligt  Udvalg  af  Skrifter, 
nemlig:  AYielands  Oberon,  Ingemanns  Holger  Danske 
samt  hans  Røst  i  Ørkenen,  oversatte  til  grønlandsk  af 
Pastor  P.  Kragh.  Disse  Sager  existerede  dog  kun  som 
Haandskrifter,  der  imidlertid  vare  saa  efterspurgte,  at  de 
i  en  Aarrække  cirkulerede  fra  Hus  til  Hus  og  fra  Koloni  til 
Koloni,   indtil   de   tilsidst  hverken   kunde  læses  eller  hænee 

sammen  længer.  Undertegnede  har  selv  baade  set  og  læst 
i  flere  af  disse  optrevlede,  af  Ælde  gulnede  Manuskripter. 
Endvidere  existerede  der  i  Oversætterens  Barndom  en  — 
man  skulde  ogsaa  synes  ret  uskjønsomt  sammensat  — 
Visebog,  der  begyndte  med  »Duen  voxer  paa  vor  Klode« 
og  endte  med  »Min  Son  hvis  Du  vil  i  Verden  frem  — 
saa  buk!« 

Lykke  gjorde  imidlertid  ogsaa  denne  Samling,  hvortil 
dog  vel  nærmest  bidrog  de  tiltalende  Melodier  samt  Over- 
sætterens Held  med  Rim  og  Rhytmer,  noget  for  hvilket 
de  Indfødte  have  meget  øre,  men  som  de  for  en  stor  Del 
have    maattet    savne    i  Oversættelsen    af  de   ældre    Salmer. 

Afset  fra  det  her  nævnte,  havde  jo  Grønlænderne  ellers 
deres  fra  Arilds  Tid  nedarvede  solide  Selskabsunderhold- 
ning  i  deres  Sagn  fortælling]  men  selv  blandt  disse  i 
Hundredvis  forekommende  eventyrlige  Sagn,  yndede  de  at 
udse  sig  enkelte  af  de  mest  populære  til  skriftlig  Opteg- 
nelse og  gjensidigt  Udlaan. 

Dette,  sammenholdt  med  deres  Begjær  efter  de  dem 
udenfra  tilførte  Oversættelser,  viste  utvetydigt,  at  Nutids- 
Grønlænderne  havde  en  vis  literær  Trang;  og  i  Aaret  1861 
oprettedes  saa,  med  dette  Blik  paa  Forholdene,  det  første 
Bogtrykkeri  i  Grønland  —  det  samme,  som  den  her  fore- 
liggende Bog  skylder  sin  Oprindelse.  Samtidigt  med 
Trykkeriets  Oprettelse  udgik  der  nemlig  Opfordring  til  de 
Indfødte,  nær  og  fjern,  om  at  yde  Bidrag  til  et  paatænkt 
Tidsskrift  med  Levnets-  og  Rejsebeskrivelser,  Jagthændelser 
og  overhovedet  Beretninger  af  hvilkensomhelst  Art  og  Natur. 

Tanken  hertil  undfangedes  af  Oversætterens  nu  heden- 
gangne Husbond,  daværende  Inspektør  over  Sydgrønland, 
Dr.  phil.  H.  Rink,  senere  Direktør  for  den  Kongelige 
Grønlandske  Handel  i  Kjobenhavn.  Han  støttedes  kraftigt 
af  Lægen  ved  Godthaab,  Dr.  Th.  Lindorff  samt  af  Seminarie- 

forstander  H.  Jørgensen  og  Missionær  Kleinschmidt.  Og- 
saa  Direktoratet  i  Moderlandet  gav  beredvilligt  sit  Sam- 
tykke til  Afholdelsen  af  Omkostningerne,  ligesom  Fore- 
tagendet senere  paa  det  mest  forstaaelsesfulde  lededes  videre 
fremad  af  Rinks  Eftermænd  i  Embedet:  Inspektørerne 
Stephensen  og  Ryberg  l). 

Planen  var,  af  de  tilflydende  Midler  at  danne  et  Aars- 
hefte,  der  skulde  trykkes  i  Vinterens  Løb  og  ligge  færdigt 
til  Skibsfarten  mellem  Kolonierne  ved  Sommerens  Begyn- 
delse aabnedes  paany.  Den  lykkedes  til  Fuldkommenhed, 
og  Atuagagdliutit  -  Titlen  paa  det  ny  Morskabsskrift 
—  er  endnu,  efter  næsten  40  Aars  Bestaaen,  fuldt  leve- 
dygtigt. Det  redigeres,  illustreres,  trykkes,  indbindes  og 
expederes  af  en  og  samme  Mand,  den  Indfødte  Lars  Møl- 
ler (ArK'aluk),  hvis  Navn  ofte  nok  har  været  nævnet  i  alle 
Slags  Beretninger  fra  Grønland,  saavel  uden-  som  inden- 
landske. 

Heftet  uddeles  gratis  gjennem  hver  Kolonibestyrelse, 
der  aarligt  modtager  et  vist  Antal  Exemplarer  til  Fordeling 
i  de  respektive  Distrikter.  Til  Gjengjæld  strømmer  der  saa 
paany  frivillige  Bidrag  ind  fra  alle  Kanter  af  Landet;  og 
der  er  ikke  mange  af  disse,  der  ikke  begynde  med:  »da  det 
er  saa  særdeles  morsomt  at  læse  i  Atuagagdliutit,  saa  vil 
■da  nu  ogsaa  jeg  komme  med  min  Besyv«,  samt  lignende 
andre  Udtryksmaader. 

Af  disse    ofte  noget    bredt    fremstillede,    men    forøvrigt 
interessante  Besyver  og  Skildringer,  er  det,  at  Undertegnede 
her  har  gjort  et   Udvalg,    dels    i    den   Overbevisning,    at  de 
maatte  kunne  vinde  Læsere  blandt  Publikum,  og  dels  i  et' 
kulturhistorisk  Øjemed,   forsaavidt  som  at  der  herved  frem- 


'i  Fnrstnævnte  er  fortiden  Direktør   for  Kongelig  Grønlandske  Handel  —  Sidst 
nævnte  er  Kontorchef  ved  samme. 

lægges  den  første  og  eneste  Levering  af  selvstændig 
grønlandsk  og  vel  overhovedet  eskimoisk  Literatur,  som 
nogensinde  er  fremkommen  i  Verden;  thi,  den  store  Sam- 
ling af  Fortidens  historiske  Sagn  ere,  ihvorvel  berettede  af 
Grønlændere,  dog  alle  nedskrevne,  udgivne  og  delvis  be- 
arbejdede af  Europæere,  hvorimod  nærværende  som  sagt 
gjennem  Tilblivelsens  hele  Forløb,  udgjøre  et  Forstehaands- 
Værk,  hvorigjennem  den  civiliserede  Nutids-Grønlænder 
giver  et  tro  Billede  af  sig  og  sin  Tid,  medens  hans  he- 
denske Forfædre  gjennem   Sagnene  have  klaret  for  sig. 

Forfatterne  af  »Kajakmænd«  ere,  tiltrods  for  deres 
mange  ægte  europæiske  Navne,  ikke  desto  mindre  dog  Alle 
ægte  Grønlændere,  —  vi  sige  med  Villie  ikke:  ægte 
Eskimoer,  thi,  som  man  veed,  er  den  i  Grønland  boende 
Del  af  denne   Folkestamme  nu  en   meget   blandet. 

Der  er  en  meget  kjendelig  Forskjel  paa  vore  indfødte 
Forfatteres  Fortælledygtighed,  idet  Enkelte  forstaa  at  ordne 
baade  Stof  og  Tanker  paa  det  fornuftigste,  medens  Andre 
—  til  uendeligt  Besvær  for  Oversætteren  —  kaste  alting- 
hulter  til  bulter.  Hvad  nærværende  Udvalg  angaar,  frem- 
træder, tiltrods  for  den  nyere  Tids  noget  tillærte  Fortælle- 
niaade,  Forfatterpersonligheden  alligevel  ret  synligt:  Hos 
Petrus  Lynge  er  det  rørende  Naivitet  og  godmodig  Satire; 
hos  Ungaralak  conventionel  Kajakmands  Overlegenhed; 
hos  Aparåvigssuak :  gemytlig  Forslagenhed  (heraf  tildels 
hans  Navn   eller  rettere  sagt  Tilhænget  til  samme). J) 

Min  oprindelige  Yndlingstanke:  at  give  en  aldeles 
ordret  Oversættelse,  maatte  af  forskjellige  Grunde  snart  op- 
gives —  nærmest  som   altfor  hæmmende  af  en  blot  nocen- 


1)    Aparåt    er    den    almindelige    grønlandske  Udtale   af   Abraham,    og   Aftixen 
vigssuak«  skal  her  sige  noget  omtrent  som:    den    extra-ri  g  t  i  ge   Abraham,    nemlig 
med  en  lille  ironisk  Bismag,    der    tilnod    ogsaa   kunde  tillade  Oversættelsen:    »extra- 
vi  g  t  i  , 

lunde  behagelig  Læsning;  men  jeg  har  ellers  holdt  mig 
saa  tæt  til  Originalens  Stil  som  den  grønlandske  er  for- 
enelig med  den  danske.  Hist  og  her  har  det  været  nød- 
vendigt at  indskyde  et  Ord  eller  en  Parenthes  til  Forklaring 
af  de  altfor  ukjendte  Situationer  og  Tilstande,  særligt  paa 
Grund  af,  at  vore  Forfattere,  der  jo  udelukkende  have 
skrevet  for  deres  egne  Landsmænd  og  af  hvem  de  saa- 
godtsom  vide  sig  forstaaede  paa  Forhaand,  ofte  kun  give 
halvkvædede  Viser. 

Hvad  den  aldeles  ordrette  Oversættelse  angaaer,  vilde 
en  saadan  ellers  omtrent  være  kommen  til  at  lyde  saa- 
ledes:  «Daniel,  dengang  han  ikke  havde  Lyst  til  at  gaae 
Post  for  Bestyreren,  men  fordi  han  dog  med  det  samme 
kunde  faae  hesøgt  sin  Moder  (nemlig  bosat  der,  hvorhen 
Bestyreren  agtede  at  sende  Post)  —  saa  begyndte  han  dog 
at  faae  Lyst,  og  bagvendt  af  sin  første  Tilbøjelighed  gik 
han  saa  Post  for  Bestyreren  alligevel,  endskjøndt  han  først 
ikke  havde  havt  Lyst.« 

Ogsaa  har  det  i  visse  Tilfælde  været  fristende  at  stryge 
et  og  andet  som  altfor  ofte  tilbagevendende,  og  heriblandt 
især  en  vis  Art  trættende,  plagiatmæssige  Reflektioner, 
hvori  Grønlændere  i  Almindelighed,  men  særligt  maaske 
Kateketerne,  synes  at  finde   Behag  i   Skrift. 

Endnu  paa  et  Punkt  modstaaer  jeg  ikke  at  foregribe 
Læserens  Dom  eller,  at  give  ham  en  lille  Ledetraad  ihænde. 
Læseren  vil  nemlig  muligvis  undre  sig  over,  at  nærværende 
Fortællinger  vække  saa  forholdsvis  liden  Spænding,  da  de 
dog  indeholde  saa  kraftigt  Sensationsstof  som  at  Konebaade 
og  Kajakker  gaae  tilbunds  lige  for  Fortællerens  Øjne,  at  red- 
ningsløse Kajakmænd  sætte  sig  til  at  fryse  ihjel  paa  dri- 
vende Isflager  midt  ude  i  det  vilde  Hav,  at  et  fortvivlet 
Barn  drukner  sig,  og  at  Snese  af  Ihjelhungrede  findes 
sammendyngede   under  deres  Husruiner  .  .  .      Hvilke  Virk- 

ninger  vilde  nemlig  saadanne  Motiver  ikke  kunne  frem- 
bringe under  europæisk  Behandling!  Men  Grønlænderen 
—  han  tænker  for  det  første  meget  lidt  paa  at  ville  »virke», 
han  vil  blot  ligefrem  fortælle,  hvad  det  er,  han  selv  eller 
den  anden  har  oplevet;  og  for  det  andet  tvinger  Omstæn- 
dighederne ham  paa  en  Maade  til  at  se  selv  det  vid- 
underlige i  en  vis  Hverdagsbelysning,  thi  hver  Stund  af 
hans  Kajakmandstilværelse  vil  det  selvsamme,  som  han  har 
berettet  om  en  Anden,  kunne  blive  hans  egen  Lod,  og  han 
maa  derfor  tage  jævnt  selv  paa  det  Store.  En  anden  Sag 
er  det,  naar  Fortælleren,  endnu  frisk  opfyldt  af  det  even- 
tyrlige eller  grufulde,  mundtligt  gjengiver  dette  —  hvad 
enten  for  sit  eget  eller  sin  Kammerats  Vedkommende  — , 
thi  saa  ledsages  hans  Beretning  af  den  uforligneligste 
Mimik  og  af  en  Rigdom  paa  malende  Udtryk,  der  kun 
lidet  svarer  til  hans  Pens  Evne. 

Som  det  vil  ses,  har  jeg  fundet  det  passende  at  give 
en  lille  Prøve  paa  selve  det  grønlandske  Sprog  i  de  Vers, 
som  af  den  indfødte  Bestyrer  af  Atuagagdliutit  ere  dedi- 
cerede Hs.  k gi.  Højhed  Prinds  Valdemar  af  Dan  mark. 

Angaaende  Læsningen  af  de  grønlandske  Ord  skal 
herkun  omtales  følgende:  Accenten  '  tilspidser  Vokalen, 
hvorover    den    er   anbragt,    medens    Accenten  gjør    den 

lang  og  bred.  Sproget  skælner  tillige  mellem  to  Bogstaver 
«k«,  hvoraf  det  ene  er  vort  almindelige  haarde,  medens 
det  andet  er  blodt  og  lydende  fra  Ganen  ;  dette  er  betegnet 
med  Typen  »к'«.  Der  er  endnu  adskillige  ЛЧтпсег  baade 
i  Udtale  af  Vokaler  og  Konsonanter,  og  som  ligeledes  have 
særegne  Betegnelser,  men  disse  sidste  ere  ikke,  som  de 
første,  uafviselig  nødvendige  for  at  læse  grønlandsk  med 
Forstaaelse. 

Alle  Illustrationer  med  Undtagelse  af  de  nedennævnte 
ere    besørgede    af    Godthaabs    Bogtrykkeri    ved    dettes    ofte 

nævnte  Bestyrer,  den  Indfødte  L.  Møller  (ArK'aluk),  øg  sam- 
mes Sønner.  Undtagelserne  ere:  Slutningsbilledet,  der  velvil- 
ligst er  overladt  af  Fru  Krarup  Smith,  »Kajakmanden  paa 
Land«,  der  er  tegnet  af  den  norske  Maler  A.  Block  (efter 
Skitse  af  Rink),  samt  »Den  omkomne  Kajakmand«  af 
Maler  Riis-Carstensen. 

Alle  Anmærkninger  og  Parentheser  ere  af  Oversætteren. 

Og  hermed  overgiver  jeg  da  til  det  ærede  Publikum 
et  Arbejde,  som  jeg  trods  megen  alvorlig  Flid  dog  ikke 
tør  anse  som   frit  for  Mangler. 

Kristiania,  November  1895. 

Signe  Rink. 


En  Fisketur, 

Af 

Kristoffer  Nielsen. 


il  havde  længe  ikke  kunnet  gaa  i  Kajak  for  Uvejr  og 
'rM.\  Tyndis,  men  den  21.  Febr.  var  det  saa  frit,  at  nogle 
af  os  besluttede  os  til  at  ro  ned  og  fiske  ved  AugpalårtoK; 
vi  vare  mig  selv,  min  Broder  Kali1),  Daniel  og  UngåK. 
Da  vi  drog  afsted,  var  det  jævn  (.'stenvind.  Dug  var  vi 
aldrig  saa  snart  komne  i  Gang,  førend  det  begyndte  at 
blæse  op;  men  vi  slog  os  tiltaals  med  at  haabe,  at  det 
nok  ikke  vilde  blive  værre  end  det  i  Øjeblikket  var,  og  i 
saa  Tilfælde  maatte  vi  kunne  vove  at  fortsætte,  men  vare 
ikke  for  komne  i  Gang  med  at  tiske,  forend  det  begyndte 
at  fyge  fra  alle  Fjeldtoppene  omkring  os,  og  Søen  at  staa 
i  Skum,  saa  vi  strax  bare  maatte  søge  ind  under  Kysten 
for  at  knippe  vore  Fisk  sammen,  og  saa  uopsættelig 
begynde  Hjemturen.  Jeg  selv  havde  havt  Lyst  til  at  vende 
om  allerede  inden  vi  begyndte  at  fiske,  men  den  Gang- 
vilde  UngåK  paa   ingen   Maade. 

Et  Øjeblik  syntes  det  som  om  Vinden  vilde  stille  af,  i 
det  den  gik  mere  sydlig,  men  dette  var  kun  for  at  tage 
bedre  fat  igjen,  og  der  var  ikke  tale  om,  at  vi  nu  længer 
turde  sætte  over  Bugten,  saa  vi  holdt  os  i  Stedet  for  for- 
sigtigt langs  Land,  men  ved  LKallunguit  kastede  Stormen 


•j  Karl. 
S.  Hink:      Kajakmænd 


saa  voldsomt,  at  vi  alligevel  imod  vor  Villie  førtes  ud,  osr 
det  var  alt  det,  at  vi  mægtede  at  klare  os  over  til  NunaK 
arfigssuaK l).  Her  vilde  min  Broder,  at  vi  strax  skulde 
have  søgt  i  Land,  men  jeg  foreslog,  at  vi  hellere  skulde 
se  at  komme  rundt  Pynten  forst;  men  vi  havde  muligvis 
gjort  bedre  i  det  andet;  thi  det  eneste,  vi  nu  vandt  derved, 
var  en  Smule  Læ  under  selve  Iskanten2)  (nemlig  uden 
Mulighed  for  at  kunne  komme  i  Land).  Vi  blev  Slag  i 
Slag  kastede  ud  igjen,  og  vi  var  nærved  at  fryse  fordær- 
vede. Mit  Fiskebundt  vilde  nu  ikke  blive  paa  Kajakken 
længer,  og  saa  nødig,  som  jeg  vilde,  maatte  jeg  lade  det 
falde,  hvad  de  andre  to  for  længe  siden  havde  gjort  med 
deres.  I  samme  Øjeblik  hørte  jeg  Nødraab  lidt  fra  mig. 
Det  var  saa  min  yngre  Broder,  der  havde  tabt  Magten 
over  sin  Kajak  og  drev.  Jeg  fik  ham  fat  og  lagt  ret  igjen, 
men  tabte  ham  i  samme  Nu  atter  af  syne,  da  vi  i  Sne- 
foget ikke  kunde  se  længere  for  os  end  vor  egen  Aare- 
længde.  Jeg  fik  nu  i  Sinde  at  forsøge  paa  at  lade  mig 
sætte  i  Land  med  Brændingen,  men  det  eneste  Sted,  hvor 
det  var  gjørligt,  stod  der  (desværre)  et  ubelejligt  Isfjeld 
indkilet  og  sammenfrosset  med  selve  Iskanten.  Det  gjaldt 
om  at  knibe  sig  forbi  dette  Isfjeld;  men  det  var  saa  umuligt, 
at  jeg  tvertimod  Gang  efter  Gang  blev  slynget  lige  imod 
det  og  derpaa  altid  slaaet  tilbage  igjen,  indtil  jeg  saa  dog 
tilsidst  var  saa  heldig  at  flyde  det  forbi  og  derved  førtes 
helt  ind,  hvor  jeg  lige  i  det  afgjørende  Øjeblik  fik  slaaet 
Armen  omkring  en  spids  Sten,  der  stak  op  af  Iskanten 
og  paa  denne   Maade  fik  jeg  Fæste. 

Saaledes   blev  jeg   siddende   en    lille  Stund,    inden   jeg 
rigtig  fik  mig  besindet  paa  at  stige  ud.     Men  jeg  kom  da 


')  En  Strand,  rimeligst  et  Næs  med  Hustomter. 

*)  Iskanten  er  den  stejle,  stenhaarde,  spejlglatte,  frygtelige  Barriere,  som  hver 
Vinter  danner  sig  langs  Strandbredden.  Den  er  sine  Steder  saa  utilgjængelig,  at 
Kajakmænd  strande  paa  den  af  Mangel  paa  Fodfæste,  hvis  Vejr  og  Vind  forhindre 
dem  i  at  søge  hen  til  andre  og  bedre  Steder,  eller  hvis  de  savne  et  tilstrækkeligt  stærkt 
Redskab  til  at  danne  sig  Trappetrin  i  den  med. 


endelig  op  paa  Land  og  begyndte  strax  at  efterse  min 
ødelagte  Kajak,  der  var  knækket  flere  Steder  i  Kjolen  efter 
de  stærke  Stød  mod  Isfjeldet;  men  just  som  jeg  staar  i  Lag 
med  dette,  faar  jeg  gjennem  Snefoget  og  Søsprøjtet  Øje 
paa  Ungåk',  der  laa  kæntret  ganske  nær  ved  mig;  jeg 
slap  øjeblikkelig  min  egen  Kajak  øg  ilede  ham  til  Hjælp. 
Det  var  meget  vanskeligt  at  faae  fat  i  ham,  da  han  var 
faldet  ud  af  Kajakken,  men  jeg  fik  dog  tilsidst  Tag  i  ham 
og  halet  ham  op,  og  det  stod  mærkelig  nok  ikke  værre 
til  med  ham  end  at  han  strax  kunde  rejse  sig  af  sig  selv 
og  derpaa  give  sig  i  Lag  med  at  stryge  Vandet  af  sine 
Klæder,  hvorfor  jeg  strax  bad  ham  passe  sig  selv,  og  saae 
mig  nu  videre  om. 

Og  hvad  skulde  jeg  saa  faae  at  se  andet  end  min  egen 
stakkels  Broder,  hængende  som  en  død  Mand  ud  over  sin 
Kajak.  Jeg  blev  ligsom  lam  ved  dette  Syn,  men  samlede 
saa  dog  alle  mine  Kræfter  sammen  for  at  hjælpe  ham, 
som  han  laa  der  og  skvulpede  frem  og  tilbage  i  Bræn- 
dingen. Tilsidst  fik  jeg  ham  fat  og  trukket  ind  og  begyndte 
at  .bearbejde  ham,  og  saasnart  som  Aandedrættet  og  hans 
Samling  vendte  tilbage,  forklarede  jeg  ham  Nødvendigheden 
af,  at  vi  saa  hurtigt  som  muligt  maatte  se  at  komme  over 
til  Hustomterne  (paa  Næssets  modsatte  Side),  og  nu  følte 
jeg  ligesom  Misundelse  mod  den  anden,  som  jeg  havde  set 
løbe  afsted  ved  egen  Hjælp,  for  Kali  maatte  jeg  baade 
støtte  og  bære  paa  Ryggen,  da  han  næsten  ingen  Kræfter 
havde  tilovers.  Desværre  var  det  en  daarlig,  trættende 
Sne,  vi  havde  at  vade  i  derover  til,  og  Kali  baade  slingrede 
og  faldt  hver  Gang  jeg  ikke  bar  ham.  Tilsidst  naaede  vi 
dog  Hustomten,  hvor  den  anden  gik  og  lavede  sig  i  Stand 
med  Straa  fra  Hustomten,  saa  det  saae  jo  slet  ikke  saa 
galt  ud   for  ham. 

Jeg  gav  mig  nu  ogsaa  i  Færd  med  at  rive  Straa  og 
sparkede    derpaa   Gangen1)   saa   ren   for  Sne,    at  jeg  kunde 


•)  Denne  »Gang«  (torssuk)  var  selvfølgelig  Ii^esaa  utildækket  som  den  ovriye  Ruin. 

lave  dem  et  Hvilested,  hvorefter  vi  alle  Tre  satte  os.  Naar 
jeg  undtager  mine  Kamikker1),  der  hidtil  havde  holdt 
sig  tørre,  var  jeg  ellers  ligesaa  gjennemblødt   som   de  selv. 

Som  vi  sad  der  tæt  op  til  hverandre  i  den  fygende 
Sne,  der  bidrog  meget  til  at  vedligeholde  vor  Vaadhed, 
opdagede  jeg  snart,  at  UngåK  alligevel  begyndte  ængste- 
ligt at  tabe  sit  Udseende,  og  det  varede  heller  ikke  længe, 
førend  han  frøs  ihjel.  Men  som  han  ogsaa  var  elendigt 
klædt! 

Hans  bare  Knæ,  saavel  som  andre  Legemsdele,  kom 
overalt  til  Syne  gjennem  Hullerne  i  hans  fattige  Klæder. 
Hvorledes  hans  Endeligt  var,  véd  jeg  ingenting  om,  for 
han   havde  ikke  talt. 

Min  kjære  Broder  levede  endnu  en  god  Stund,  og 
han  vilde  sikkert  have  overstaaet  al  Ting  godt,  hvis  han 
blot  havde  kunnet  skifte  Klæder,  men  ved  den  Tid  Vandet 
skulde  til  at  falde,  begyndte  ogsaa  Tegnene  hos  ham,  og 
da  jeg  nu  var  bleven  vis  paa,  at  han  maatte  dø,  talte  jeg 
til  ham  om  det  Hinsides  for  at  han  skulde  berede  sig,  da 
jeg  var  bekymret  for  hans  Sjæl,  eftersom  han  havde  bort 
til  de  mere  letsindige  og  ligegyldige;  men  han  svarede,  at 
jeg  ikke  maatte  ængste  mig  for  ham,  for  han  gruede 
ikke,  og  at  han  kjendte  Jesus  Kristus  og  vidste,  at  han 
var  den  eneste  Frelser.  Herved  lettedes  som  en  stor  Byrde 
fra  mit  Sind,  og  saa  talte  jeg  kun  til  ham  om  den  Lyk- 
salighed, han  snart  skulde  gaa  i  Møde  i  de  Saliges  Boliger; 
men  jeg  mærkede  tilsidst,  at  han  ikke  hørte  mig  længer 
og  saa  sad  jeg  blot  stille  ved  Siden  af  ham  og  saae,  hvor- 
ledes han  svandt  længere  og  længere  bort.  Saa  ledte  ban 
endnu  en  Gang  efter  mine  Øjne,  og  idet  han  smilede  til 
mig,  udaandede  han.  Jeg  var  lykkelig  over  den  Fred,  jeg 
vidste,   han    havde  følt  i  sin   sidste  Time. 

Da  jeg  havde  lagt  dem  begge  to  lidt  tilrette,  gik  jeg- 
over   til   det  Sted,   hvorfra   man    kan   se  over  til  vor  Boplads 


l)  Skindstøvler. 


(paa  den  anden  Side  af  Vandet)  i  det  Haab,  at  man  under 
en  Lysning  i  Snefoget  maatte  kunne  faa  Øje  paa  mig,  da 
jeg  jo  kunde  antage,  at  man  efter  bedste  Evne  var  paa 
Udkig  efter  os.  Jeg  var  ganske  rigtig  ogsaa  bleven  sét, 
men  uden  at  jeg  jo  selv  havde  nogen  Sikkerhed  herfor. 
Jeg  gik  nu  atter  tilbage  til  de  Dode  og  forsøgte  her  at 
vride  Vand  af  mine  Klæder,  men  hver  Gang  jeg  lettede 
Pelsen  lidt  ud  fra  Kroppens  Varme,  frøs  den  øjeblikkelig 
til  Is.     Nu  skulde  jeg  gjerne  have  kunnet  sætte  over,   men 


hentede  vi  i  stille  Vejr  vore  Døde  hjem  med  Konebaaden. 


alle  tre  Kajakker  vare  gaaet  tabt.  Det  var  imidlertid  for 
trist  at  sidde  ved  Siden  af  Ligene,  saa  jeg  begav  mig  paa 
Vej  over  til  en  af  de  andre  Hustomter  for  at  se  Tiden  an 
der,  men  under  Vejs  hører  jeg  saa  en  Stemme  tale  til 
mig  op  fra  Søsiden.  Det  tog  imidlertid  en  god  Tid,  inden 
jeg  fandt  ned  tii  den  Raabende,  da  mit  Syn  havde  taget 
Skade  i  det  skrækkelige  Vejr,  saa  alting  skinnede  rød!  og 
blaat  for  mine  Øjne.  Det  var  Nukagpia  гак,  der  kom 
med   tørre  Klæder,  jeg  maatte  altsaa  være  bleven  set. 

Men  da  det  var  altfor  besværligt  at  faae  Klæderne  fat 
fra  ham,  vilde  jeg  hellere,  at  han  skulde  skynde  sig  tilbage 
igjen  efter  et  Befordringsmiddel  til  mig.  Om  Daniel, 
som  i  Morges  var  fulgt  med  os  andre  tre;  fortalte  han, 
at  han  vel  var  naaet  levende  hjem,  men  med  helt  hudløst 
Ansigt. 

Medens  jeg  ventende  drev  omkring  i  Strandkanten, 
stodte  jeg  først  paa  min  egen  sønderslaaede  Kajak  og  der- 
efter paa  UngåKs,  men  den  rørte  jeg  ikke  ved1).  Paa 
Vejen  over  Sundet  gruede  jeg  frygteligt  for  de  Meddelelser, 
jeg  nu  skulde  til  at  gjøre  vore  stakkels  Slægtninge.  Næste 
Dag  hentede  vi  i  stille  Vejr  de  Døde  hjem  med  Konebaaden. 


J)  Ifølge  gammel  Skik  rorer  man  ikke  gjerne  ved  Dødes  Efterladenskaber,  end- 
sige gjor  sig  Fordel  ved  dem.  Dog,  ingen  Regel  uden  Undtagelse.  Nutidens  Nød  bryder 
saaledes  undertiden  den  gamle  Lov  eller  overtroiske  Frygt. 


Jagteventyr, 

Af 

A  par  åv  i  gssu  a  k. 


Ingang  for  lang  Tid  siden  vare  vi  paa  Rensjagt  dybt 
I  inde  i  Godthaabs-Fjorden1).  Vi  tog  til  venstre  opover 
Tasserssuak  (en  Indso,  et  godt  Stykke  fra  Fjordbredden) 
og  sloge  Lejr  ved  MajorKaks  Felteplads,  hvorfra  saa  Nars- 
sakkeren  Enok  og  jeg  fordybede  os  videre  ind  i  Landet 
for  at  jage.  Vi  standsede  ikke,  førend  vi  naaede  ind  til 
Kugssuak,  den  Elv.  der  flyder  ud  fra  selve  Indlandets  Is; 
og  her  fældede  Enok  lige  strax  et  Dyr,  samtidigt  med  at 
vi  paa  en  af  de  Landspidser,  der  skyder  op  af  Indlands- 
isen, ogsaa  strax  fik  Øje  paa  tre  andre  fuldvoxne  Handyr. 
Men  dette  var  hinsides  den  store  Elv,  og  denne  havde  min 
Kammerat  ikke  Mod  paa  at  gaae  over,  hvorimod  jeg  selv 
nok  mente  at  turde  vove  det,  især  saa  tidligt  paa  Morgen- 
stunden som  det  var  (hvor  Elvene  inden  Solens  Virkning 
paa  Isen  endnu  ikke  er  saa  fulde  som  senere  paa  Dagen  . 
Og  saa  havde  jeg  jo  desuden  kun  mig  selv  at  passe,  da 
det  eneste,  jeg  havde  at  bære,  var  min  Riffel.  Jeg  kom 
ogsaa  godt  over,  og  ligesom  jeg  landede,  opdagede  jeg  da 
ogsaa    strax    de    to    af   Dyrene,    som    jeg    med    det    samme 


l)  Naar  man  drager  familievis  paa  Rensjagt,  og  dertil  benytter  Familiebaaden, 
den  saakaldte  Konebaad,  slaar  man  gjerne  fast  Lejr  ved  den  Fjordbred,  som  er  nær- 
mest de  Hejsletter,  hvor  Mændene  agte  at  jage.  Undertiden  bæres  dog  ogsaa  baade 
Teltene  og  Baadene  et  Stykke  over  Laml  til  nærmeste  Fjeldso. 

skjød;  og  det  varede  heller  ikke  længe,  for  jeg  fik  det 
tredie  med  nedlagt.  Dette  gav  jeg  mig  øjeblikkelig  i  Færd 
med  at  fiaa,  da  jeg  saae,  i  hvilken  udmærket  Stand  det 
var,  hvorefter  jeg  gjorde  det  samme  med  de  to  andre. 
Jeg  skrællede  baade  Talgen  af  og  tog  Maverne1)  ud;  men 
dette  Arbejde  tog  mig  heller  ikke  saa  ringe  Tid;  Solen 
stod  derfor  allerede  temmelig  højt,  da  jeg  skulde  til  at 
tænke  paa  Tilbagegangen  over  Elven;  og  paa  denne  Dagstid 
er  som  sagt  Elvene  fra  Indlandsisen  ikke  gode  at  have 
med  at  gjøre,  og  denne  her  var  ogsaa  voxet  vældigt  siden 
jeg  sidst  gik  over  den;  og  denne  Gang  skulde  jeg  nu  oven 
i  Kjøbet  have  en  dygtig  Last  paa  Nakken;  Talgen  samt 
Maverne  og  saa  meget  af  Kjodet,  som  der  kunde  være 
Mulighed  for  at  medføre,  pakkede  jeg  i  Skindene  af  de 
tre  Dyr. 

Jeg  kunde  se  Røg  hos  ham  derovre  paa  den  anden 
Side;  han  havde  formodentlig  tændt  Lyngbaal  for  at  holde 
Myggene  fra  sig.  Saa  vadede  jeg  da  ud  med  min  svære, 
uhændige  Last;  men  jeg  var  ikke  kommen  langt,  førend 
jeg  mistede  mine  Støvler,  som  jeg  havde  haft  hængende 
over  Bøssepiben;  men  værre  var  det,  at  selve  Bøssen,  som 
jeg  bar  i  en  Rem,  ogsaa  gled  af  Skuldren  og  faldt  i  Elven, 
hvor  jeg  længe  maatte  ligge  paa  Knæ  (paa  en  Sten)  og 
famle  efter  den,  paa  Grund  af  at  Vandet  var  saa  leret  og 
uklart,  som  det  gjerne  er  Tilfældet  med  alt  Elvvand  i 
Landisens  Nærhed.  Jeg  fandt  den  dog  tilsidst;  men  maatte 
nu  et  godt  Stykke  ned  ad  Elven  for  at  fange  mit  Kjød- 
bundt,  som  (heldigvis)  endelig  var  dreven  fast  imod  ri 
Klippestykke;  men  det  var  kun  med  stor  Besvær,  at  jeg- 
tik  det  paa  Ryggen  igjen,  inden  jeg  gik  videre.  Det  blev 
nu  vanskeligere  og  vanskeligere  at  holde  sig  paa  Benene. 
Alt  som  jeg  kom  ud  mod  Midten  af  Elven,  blev  Strømmen 
stridere  og  dybere,  saa  jeg  tilsidst  gik  i  til  Livet,  med 
Bundtet    flydende    bag    mig,    da  Vandet    hjalp    til    at    bære 


l)  Maveposens  Indhold  anses  som  Lækkerbidsk. 

det  oppe.  Jeg  faldt  igjen  og  havde  endda  meget  værre 
ved  at  faae  mig  rejst  nu  end  første  Gang,  da  de  tiltagende 
Vandmasser  skød  stærkere  og  stærkere  paa.  Bøssen,  der 
nu,  ligesom  første  Gang,  faldt  til  Bunds,  havde  jeg  den 
største  Besvær  med  at  tinde  frem  igjen,  da  Stedet,  hvor 
den  (denne  Gang)  var  sunken,  ikke  var  til  at  se  for  de 
rivende  Vande  her  midt  ude.  Skindbundtet  maatte  jeg 
denne  Gang  ogsaa  et  Stykke  nedad  efter. 

Jeg  lagde  nok  Mærke  til  den  Uro,  der  var  kommen 
over  ham  derovre,  idet  han  løb  frem  og  tilbage  ved  Elv- 
kanten, og  forstod  ogsaa  nok,  at  det  var  af  Ængstelse  for, 
hvad  det  skulde  blive  til  med  mig;  men  ikke  desto  mindre 
skulde  han  dog  faa  mig  at  se  falde  en  Gang  til,  og  det 
endda  allerværst.  Dette  var  da  jeg  var  paa  den  sidste 
Halvpart  af  Elvens  Brede.  Nu  var  det  ogsaa  alvorlig 
slemt,  da  mine  Ben  efterhaanden  vare  blevne  ligesom 
lamme  af  det  iskolde  Vand;  og  jeg  begyndte  nu  virkelig- 
at  tvivle  paa,  om  jeg  nogensinde  vilde  faae  mig  rejst  op 
mere;  men  efter  flere  mislykkede  Forsøg  lykkedes  det  dog 
tilsidst;  men  min  Last  magtede  jeg  denne  Gang  ikke  at 
faae  paa  Nakken,  og  lod  den  nu  blot  slæbe  efter  mig,  som 
den  bedst  kunde.  Og  paa  denne  Maade  landede  jeg  da 
omsider;  men  Enok  sagde  ogsaa  undrende,  at  jeg  især 
sidste  Gang  havde  været  altfor  ængstelig  længe  under 
Vandet.  Men  det  var  ogsaa  mærkeligt,  saa  stor  eg  stærk 
den   Elv  var  bleven! 

Han  skaffede  hurtigt  Ild  paany  for  at  tørre  mit  vaade 
Tøj,  medens  jeg  selv  nøgen  løb  omkring  for  at  holde 
Varme  i  Kroppen.  Dernæst  gav  han  mig  det  laadne 
Foer  af  sine  Skindstøvler,  idet  han  selv  lod  sig  noje  med 
Yderstøvlen ;  —  uden  nøget  paa  Benene  vilde  jeg  nemlig 
ikke  kunne  have  naaet  den  temmelig  lange  Vej  hjem 
til  Teltet  ved  Ferskesøen,  hvortil  vi  forst  ankom  henad 
Natten. 

Næste  Dag  gik  vi  tilbage  og  hentede  mit  Bytte;  men 
inden  vi   begav  os  paa  Tilbagevejen,   lod  jeg  Dragerne  først 

presse  Vandet  af  Skindene  og  alting  lægge  ud  til  Tørring, 
og  dette  lod  jeg  dem  gjøre  hver  Gang  vi  gjorde  længere 
Holdt  under  Vejs  hjem.  Under  et  af  disse  fik  en  af  dem 
—  det  var  Elias  ■ — ■  Lyst  til  at  gjøre  en  lille  Afstikker 
paa  egen  Haand  for  at  se,  om  han  ikke  ogsaa  skulde 
kunne  faae  sig  et  Rensdyr;  men  efter  en  Stund  kommer 
han  (i  Stedet  for  med  et  levende  Dyr)  tilbage  med  Hæn- 
derne fulde  af  Foræringsstykker,  bestaaende  i  kogt  Kens- 
kjød. Her  var  altsaa  andre  Rensjægere  ikke  langt  fra  os, 
uden  at  vi  havde  den  ringeste  Anelse  derom  —  og  tænk  — 
disse  var  Rensjægere  saa  langt  borte  fra  som  fra  Sukker- 
toppen!1)—  Nikolai  fra  Agpat  (Grønlænderplads  under 
Godthaab)  maa  kunne  huske  disse  Folk,  da  han  (i  Følge 
disses  Sigende)  en  Gang  tilbage  i  Tiden  skal  have  været  i 
Selskab  med  dem  paa  en  længere  Jagttur;  men  af  dem,  som 
den  Gang  hørte  Sukkertoppernes  Selskab  til,  skal  de  alier 
fleste  nu  være  døde,  og  af  os  Godthaabere,  som  var  med,  er 
Enuk  og  jeg  nok  ogsaa  snart  de  sidste  tilbage.  Den  Tur, 
hvnr  Elven  nær  havde  revet  mig  med  sig,  fandt  Sted  i  1854. 
Senere,  i  Aaret  1861,  da  jeg  en  Gang  »vintrede« 
ved  Когпок2),  kom  det  mig  en  Dag  for  Øre,  at  Uma- 
nakkerne3)  vilde  med  Baad  op  i  Kangersunek- Fjorden, 
hvorpaa  jeg  ogsaa  roede  derhen  i  den  Tanke,  at  gjøre  dem 
Følgeskab  paa  Turen;  men  ligesom  jeg  vilde  dreje  ind  i 
denne  Arm  af  Fjorden,  uden  at  jeg  endnu  havde  set  noget 
hverken  til  Konebaad  eller  Kajakker,  tik  jeg  Øje  paa  en 
Fjordsæl,  der  morede  sig  med  at  springe  op  og  ned  ad  et 
mindre  Isfjeld,  indtil  den  dog  tilsidst  slog  sig  til  Ro  paa 
Toppen  af  det. 


')  Dette  Forbavselsesudraab  taler  noksom  for,  hvor  stationære  de  grl.  Eskimoere 
ere  blevne  nu  imod  i  forrige  Tider,  hvor  Sommerrejser  paa  hundreder  af  Mil  op  og 
ned  ad  Kysten  slet  ikke  horte  til  Sjældenhederne.  Den  her  omhandlede  Afstand 
imellem  de  to  Kolonier  S.  og  G.  er  ca.  25  Mil. 

-    Mindre    Handelsplads  —  saakaldet  Udsted  —  under  Kolonien    Godthaab 
*j  Umanak,    en    i  Nærheden  af  Kornok'  beliggende  O  med  Hernhuthisk  Grøn- 
lænderbefolkning. 

Jeg  roede  ud  for  at  kaste  efter  den,  men  den  var  nu 
(uheldigvis)  krøben  saa  langt  ind  over  Randen,  at  jeg  ikke 
kunde  komme  til  at  harpunere.  Derfor  maatte  jeg  beslutte 
mig  til  at  skyde  den  (i  Stedet  for  at  fange  med  Harpun 
og  Blære);  men  da  det  den  Gang  ikke  var  saa  almindeligt 
at  skyde  fra  selve  Kajakken,  som  det  senere  er  blevet, 
maatte  jeg  stige  ud  paa  en  lille  Ishumpel,  der  laa  i  ret 
passende  Afstand  fra  Isfjeldet  med  Sælhunden  paa;  men 
da  Isknolden  kun  kunde  rumme  mig  selv,  maatte  jeg  lade 
mig  nøje  med  at  lægge  min  Kajak  saa  tæt  op  imod  den 
som  muligt,  hvorefter  jeg  saa  lavede  mig  til  at  skyde. 
Til  Held  saae  jeg  dog  i  det  samme  ned  til  Kajakken,  der 
allerede  var  begyndt  at  drive  af;  men  jeg  fik  den  hurtig 
lagt  til  igjen,  og  saa  maatte  jeg  da  gjøre  Alvor  af  at  skyde. 
Jeg  gjorde  det  og  traf  strax,  men  nu  var  Kajakken  dog 
drevet  saa  langt  ud,  at  det  var  alt  det,  at  jeg  med  Bøsse- 
kolben fik  rakt  Enden  af  den  tværliggende  Kajakaare; 
men  hermed  opnaaede  jeg  ikke  andet,  end  at  jeg  fik  Aaren 
ud  af  sin  Stilling,  hvorved  den  nu  rimeligvis  (med  det 
første)  vilde  falde  af  og  gaa  tabt.  Der  stod  jeg  nu  alene 
paa  den  lille  Ishumpel  midt  ude  i  det  brede  Sund  og 
stirrede  efter  min  Kajak.  Endnu  var  den  dog  ikke  hengere 
borte,  end  at  jeg,  ved  at  kaste  mig  i  Soen,  vilde  kunne 
have  naaet  den;  men  jeg  manglede  Mod;  forst  da  mine 
Smaabørn  samt  de  andre,  for  hvem  jeg  var  Forsørger, 
fremstillede  sig  for  min  Tanke,  og  jeg  desuden  fik  betænkt, 
at  jeg  alligevel  snart  vilde  gaa  til  Grunde  her,  hvor  jeg 
var,  fattede  jeg  min  Beslutning  om  at  springe  ud;  men 
saae  jeg  saa  blot  ned  paa  Vandet,  saa  var  det  igjen  en 
Fornemmelse,  som  om  en  skarp  Knivsodde  var  vendt  mod 
mig  derude;  og  først  efter  at  jeg  tre  Gange  havde  gjort 
forgjæves  Tilløb,  idet  jeg  hver  Gang  betænkte  mig  igjen, 
kastede  jeg  mig  tilsidst  ud;  og  da  jeg  saa  først  var  derude, 
forfriskede  og  oplivede  Vandets  Kjolighed  mig  saaledes,  at 
jeg  ikke  længere  syntes,  det  var  saa  slemt. 

Jeg  fik  ogsaa  temmelig  hurtig  fat  i  Kajakken;  men 
greb  den  i  min  Fortumlethed  (for  raskt)  fat  lige  i  Hullet, 
hvorved  jeg  kom  til  at  kæntre  den;  og  da  jeg  derpaa 
klyngede  mig  med  begge  Arme  om  dens  opvendte  Bund, 
kom  jeg  til  at  gaa  en  hel  Gang  rundt  igjen  med  den, 
hvorefter  jeg  saa  endelig  fik  den  paa  ret  Kjol  igjen;  men 
nu  var  den  baade  fuld  af  Vand  og  Skindet  en  Del  gjennem- 
trukket,  saa  der  nu  ikke  syntes  mere  af  den  oven  Vande 
end  de  opadstaaende  Stævne.  Jeg  rev  i  en  Fart  Fange- 
blæren x)  los  til  afholde  mig  oppe  ved,  og  med  denne  i 
den  ene  Haand  listede  jeg  mig  derpaa  langs  Kajaksiden 
hen  til  Bagstavnen,  som  jeg  langsomt  og  forsigtigt  trykkede 
saa  vidt  ned,  at  jeg  kunde  komme  op  over  den,  og  derfra 
paaskrævs  krybe  hen  til  Midten  og  der  sætte  mig  i 
selve  Hullet.  Men  idet  jeg  sank  ned  i  dette,  var  det  en 
Fornemmelse  akkurat  som  om  jeg  med  det  samme  skulde 
synke  til  Bunds.  Som  jeg  nu  sad  dér  og  holdt  Blæren, 
der  endnu  laa  i  Søen  udenfor  Kajakken,  sad  jeg  selv  i 
næSten  til  Munden;  men  ved  at  trække  Blæren  længere 
forover,  mærkede  jeg,  at  jeg  derved  steg  noget,  hvorfor 
jeg  nu  søgte  at  faae  den  tøjret  fast  ved  Forremmene2),  hvad 
der  ej  var  saa  nemt  at  komme  af  Sted  med  under  Vandet 
(det  gik  dog).  Men  nu  fik  Kajakken  rigtignok  vel  stærkl 
Hæld  bag  over;  dog  maatte  jeg  anse  det  for  en  meget  stor 
Fordel,  at  jeg  selv  herved  fik  hele  Hovedet  oven  Vande. 
Aaren,  som  jeg  for  Hesten  hidtil  slet  ikke  havde  tænkt 
paa,  hang  (imod  al  Forventning)  paa  det  mærkeligste  filtret 
ind  i  Fangelinen  langs  med  Kajaksiden,  saa  jeg  nu  altsaa 
ganske  langsomt  og  forsigtigt  kunde  begynde  Roningen 
under  Vandet.  Det  tog  en  umaadelig  Tid  at  komme  blot 
over    til   TigunertaK;    men  var  jeg  forst  dér,    tænkte  jeg, 


*)  Sælhundeblæren  (a  vat  ak')  er  som  oftest  dannet  ved,  at  et  krænget  Sæl- 
skind pustes  op.     Den  udgjor  en  af  de  vigtigste  Rekvisitter  ved  Sælfangsten. 

-)  (tark'ai;  Tværremme,  hvormed  Kajakken  er  forsynet  baade  agter  og  foran 
Mandens  Siddeplads,  ere  bestemte  til  at  fastholde  hans  Fangeredskaber  saavelsom 
enhver  anden  Gjenstand,  han  onsker  at  anbringe  paa  sit  snævre  Dæk. 

at  jeg  sagtens  skulde  kunne  komme  op  og  faae  mig  lavet 
bedre  i  Stand,  fornemmeligt  faae  Vandet  hældt  ud  af 
Kajakken  og  faae  mig  selv  løbet  lidt  varm;  men  da  jeg 
endelig  kom  over,  var  jeg  saa  stiv  i  Underkroppen,  at 
jeg  til  at  begynde  med  kun  formaaede  at  krybe.  Paa 
denne  Maade  naaede  jeg  hen  til  en  Sten,  hvorved  jeg  tøjrede 
Kajakken. 

Nu    forsøgte   jeg    at    rejse    mig,    men    faldt   hver  Gang 
om    igjen,    mange    Gange!      Tilsidst    rettede    jeg    mig    dog 


Jeg  krob  saa  i  den  igjen  — 


nogenledes,  og  fik  vendt  op  og  ned  paa  Kajakken,  saa 
Vandet  kunde  løbe  ud,  og  jeg  krøb  saa  i  den  igjen  og- 
roede  nu  (paa  almindelig  Maade^  tilbage  til  Ishumplen  for 
at  hente  min  dér  efterladte  Bøsse.  Da  jeg  gjorde  omkring 
herfra  svigtede  mit  Syn  mig  dug  et  Øjeblik  aldeles,  saa 
alle  de  store  Fjælde  rundt  om  blev  aldeles  borte  for  mig, 
men  det  samme  var  for  Resten  ogsaa  hændt  mig  før 
uinder  Vejs  til  TigunertaK)  den  Gang,  jeg  roede  med 
Armene    under   Vandel    og    kun    havde    Hovedel    frit.     Ret 

snart  naaede  jeg  nu  Ruinen1)  paa  Nunaruluk  lige  over 
for  IvnajuåtoK,  hvor  det  saa  ikke  gik  bedre  end  ved 
TigunertaK,  idet  jeg  ogsaa  her  indtil  videre  maatte 
lade  mig  nøje  med  at  tøjre  Kajakken  ved  en  Sten,  i 
Stedet  for  at  faae  den  paa  Land;  men  her  gjenvandt  jeg 
dog  nogenlunde  mine  Kræfter,  da  her  var  saa  godt  med 
Straa  paa  Ruinen,  saa  at  jeg  flere  Gange  kunde  skifte  de 
Lag,  hvormed  jeg  stoppede  mig  ud  under  mine  vaade 
Klæder2);  og  tilsidst  blev  jeg  saa  vel  til  Mode,  at  jeg- 
kunde  faae  Kajakken  lagt  op,  og  atter  lidt  senere  paa 
Eftermiddagen  kunde  jeg  endog  ro  en  Tur  over  til  Isfjældet 
med  min  dræbte  Sælhund,  af  hvilken  jeg  strax  udtog- 
Leveren,  som  jeg  fortærede  paa  Stedet  tilligemed  lidt  af 
Bugspækket;  og  efter  denne  sidste  Udflugt  lavede  jeg  mig 
saa   til  at  overnatte  i   Ruinen. 

Medens  jeg  sad  dér,  begyndte  Iserssarnak'en 3)  at 
blæse  ordentlig  op;  saa  havde  jeg  nu  befundet  mig  paa 
Ishumplen,  vilde  det  snart  have  været  ude  med  mig. 
Noget  op  ad  næste  Dag  naaede  jeg  tilbage  til  Kornok, 
inden  endnu  at  have  set  det  mindste  til  den  Konebaad, 
for  hvis  Skyld  jeg  oprindelig  var  rejst  ud.  Som  det  senere 
viste  sig,  havde  jeg  taget  fejl  af  Umånakkernes  Afrejse- 
dag og  derfor  intet  set  til   dem. 

Isfjældet,  hvorpaa  der  var  Blod  efter  mit  Skud  paa 
Sælhunden,  havde  de  paa  deres  senere  Udfart  godt  lagt 
Mærke  til,  men  havde  aldrig  kunnet  ane,  at  jeg  havde 
nogen  Andel  i,  at  det  var  blodigt. 


1j  Ved  Benævnelsen  »Ruin«  vil  i  Reglen  være  at  forstaa  Murlevninger  efter 
Grenlands  forste  Opdagere  »Nordboerne«;  for  de  efter  Eskimoerne  eller  Gronlænderne 
cfterstaaende  Mure  vil  Benævnelsen  »Hustomt«  blive  anvendt. 

2)  Man  skulde  undre  sig  over,  at  det  kan  være  nogen  Lise  for  den  nøgne,  for 
komne  Krop,  at  komme  i  Beroring  med  de  omtalte  Halmstraa,  der  tildels  isklædte 
skrabes  frem  af  Sneen.  Ikke  desto  mindre  betragtes  de  alle  Vegne  som  en  Trost  i 
Nøden  —  et  velgjorende  Incitament. 

8)  Lokalvinden,  naar  den  blæser  indad  Fjorden ;  naar  den  staar  udad  kaldes 
den  agsarnek. 


En  farefuld  Postrejse  over  Isen 


Af 

Casper  Nielsen. 


Ш|ка,  som  skriver  dette,  er  Kateket  Casper  Nielsen 
I    fra   Di  sko  fjord  г). 

Det  er  nu  mange  Aar  siden,  følgende  tildrog  sig,  men 
eftersom  jeg  idelig  tilskyndedes  af  min  Landsmand  Gerhard 
Kleist,  skal  jeg,  skjøndt  jeg  føler  mig  temmelig  uduelig 
dertil,  alligevel,  saa  godt  som  jeg  efter  Hukommelsen  kan 
gjøre  det,  fortælle  lidt  om  min  Omvanken  og  mine  Lidelser 
i   de  store,   ensomme  Trakter  (inuilarssuarmé). 

I  Januar  kom  der  Ispost  fra  Egedesminde  til  Kron- 
prinsens Eiland,  hvor  jeg  den  Gang  hørte  hjemme. 
Posten  gjaldt  Inspektøren  ovre  ved  Godhavn2),  men  Post- 
mændene vilde  ikke  gaa  længere  end  hertil,  hvorfor  jeg 
og  min  Morbroder  Dinas  blev  udsete  til  at  føre  Posten 
videre. 

Jeg  var  den  Gang  20  Aar,  og  min  Moder  skjændte 
meget  over,  at  jeg  havde  samtykket,  jeg  trængte  jo  ikke 
til  den  Fortjeneste,  mente  hun  vel;  thi  Kronprinsens 
Eiland    var   i   de  Tider  rigt  paa  Sælhunde,    og  hun   vilde 


1)  Diskofjord,  som  skjærer  ind  i  Disko  Øens  Vestkyst,  maa  ikke  forvexles  med 
den  meget  oftere  omtalte  Diskobugt  syd  for  Diskolandet,  langs  hvilken  en  Del  af 
Xordgronlands  Kolonier  ligge. 

2)  Afstanden  mellem  Kr.  Eiland  og  Godhavn  er  4  Mil  over  et  ubehageligt  Far- 
vand, som  om  Vinteren  til  Dels  er  islagt. 

nødigt  undvære  mig  til  at  fange  disse;  men  Bestemmelsen 
var  tagen,  og  vi  skulde  drage  afsted,  saa  snart  som  Vejret 
kun  bedagede  sig  en  Smule;  og  dette  blev  den  24.  Januar. 
Da  vi  i  Morgengryet1)  begav  os  paa  Vej,  var  Disko- 
landet,  som  vi  skulde  gaa  over  til,  aldeles  skjult  for  os  i 
Taagen,  men  hvem  skulde  have  tænkt,  at  vi  derfor  ikke 
skulde  kunne  naa  frem  i  Dagens  Løb,  men  i  Stedet  for 
komme  til  at  tilbringe  Xatten  paa  Isen  i  stor  Elendighed? 
Vi  foer  den  hele  Dag  vild  i  Taagen,  bestandig  hid  og  did, 
aldeles  i  Blinde.  Langt  henimod  Aften  traf  vi  endelig 
nogle  Fodspor,  som  først  havde  været  rettede  udefter,  men 
senere  syntes  at  være  benyttede  landværts  igjen.  Disse 
foreslog  jeg  nu  at  følge,  men  da  jeg  ikke  kunde  faae  min 
Morbror  overtalt  hertil,  lod  jeg  ham  beholde  sin  Villie, 
hvorpaa  vi  igjen  gjorde  omkring.  Efter  nogen  Tids  Flakken 
kom  vi  saa  forbi  et  indefrosset  Isfjæld,  som  vi  strax  kjendte 
at  have  passeret  en  Gang  før.  og  da  vi  lidt  efter  fik  fat 
paa  Skrue-Isen 2),  besluttede  han  sig  til  at  hulde  Nat  her, 
og  jeg  gjorde  som  han.  Det  var  koldt,  men  endnu  saa 
stille,  at  det  endnu  nok  kunde  gaa  an,  men  ud  paa  Natten 
kom  Stormen  baade  med  Frostrøg  og  Taage.  Den  Tilstand, 
vi  herved  kom  i,  blev  min  første  egenlige  Prøvelse  (under 
Kajaklivet),  men  der  skulde  komme  det  efter,  som  dog 
var  endnu  meget  værre.  Med  Dagens  Frembrud  kom 
ingen  Forandring,  men  vi  fortvivlede  derfor  ikke,  vi  fejlede 
jo  ellers  ikke  noget,  saa  min  Morbroder  salte  igjen  Kurs 
mod  Godhavn,  men  heller  ikke  denne  Gang  var  jeg  til- 
freds med  hans  Bestemmelse,  da  jeg  vidste,  hvor  voldsomt 
Xurden vinden  plejede  at  staa  med  Kast  ned  mer  Kå ru- 
suks  'Læside;  og  jeg  stod  paa,  at  vi  hellere  burde  søge 
hjemad  til  os  selv  igjen;  vi  havde  nemlig  en  Gang  under 
en    Lysning    i    Vejret    kunnet    skimte    og    mærke    os    vor 


')  Overmaade  svagt  paa  denne  Aarstid. 

8)  Den    af   Havbølger   og   Strømmen   sønderbrudte  Is  taarner   sig  Stykke   over 
Stykke  til  Mure  og  Volde,  der  i  Nødsfald  kan  yde  nogen  Læ  i  den  hvide  Ørken. 

Hjemstavns  Isfjælde  ....  men  han  vilde  ikke  dette.  Vi 
vide  altid  kun  lidt,  hvad  der  forestaar  os,  og  vi  have  i  alt 
kun   at  høje  os  for  Guds  Villie. 

Vi  kæmpede  os  altsaa  frem  mod  Stormen  med  vore 
Kajakker  paa  Hovedet;  Dinas  foran  og  jeg  tvær  og  treven 
bagefter.  Jeg  faldt  flere  Gange  i  Revner,  der  var  skjult  i 
endnu  ny  Sne,  men  blev  dog  ikke  vaad.  Saaledes  gik  vi 
atter  denne  hele  Dag,  men  ved  Nattens  Frembrud  var  min 
Morbroder  bleven  sneblind. 

Her  midt  paa  Isen  i  den  bidende  Storm  og  lige  langt 
fra  Land  til  begge  Sider,  var  der  nu  neppe  Haab  om 
Redning.  Vi  overnattede  igjen  paa  Isen  uden  at  vide, 
hvor  vi  befandt  os;  men  under  en  Smule  Morgenklaring 
forstod  jeg  paa  en  Gang,  at  vi  maatte  være  saa  nogen- 
lunde ret  ud  for  Kolonien  (ihvorvel  langt  fra  Kysten). 
Jeg  vilde  nu  skynde  mig  det  bedste  jeg  kunde  og  se  at 
naa  frem.  Jeg  bad  Dinas  blive  rolig,  hvor  han  var,  men 
vendte  mig  hvert  Øjeblik  om  for  at  se  efter  ham  og  fik 
snart  at  se,  at  Staklen  kom  stolprende  efter  med  Kajakken 
paa  Hovedet,  altid  trædende  fejl  og  slingrende  i  den  aller- 
mest uvejsomme  Is.  Jeg  kastede  saa  uden  Betænkning  min 
egen  Kajak  og  løb  tilbage  for  at  bære  hans  for  ham,  og 
ledende  ham  ved  Haanden  naaede  vi  endelig  mit  Udgangs- 
punkt, hvor  vi  saa  igjen  var  nødt  til  at  bære  hver  sin 
Kajak,  og  paa  denne  Maade  vandrede  vi  saa  om  hele 
denne  Dag  med.  Først  henad  Aftenen  opdagede  jeg  Syd 
for  Kitdit t  en  Spalte  i  Isen,  der  efter  sin  Retning  lod 
til  at  maatte  naa  (føre  lige  ind  til)  Land. 

Jeg  fik  nu  nyt  Haab  om  dog  muligvis  at  faae  ham 
reddet  ind  til  et  eller  andet  Sted,  ved  at  følge  denne  Revne 
langs  Læsiden  af  en  Række  grundstødte  Isfjælde.  Men 
dette  skulde  der  nu  heller  ikke  blive  noget  af.  Jeg  surrede 
vore  Kajakker  sammen,  saa  godt  som  det  lod  sig  gjøre, 
for  at  faae  den  blinde  Mand  med  mig;  men  vi  vare  ikke 
komne  langt,  førend  Søgangen  kom  væltende  imod  os  og 
iil   min   Rædsel   begyndte  at  bryde  Isen   i  Stykker  omkring 

.S'.  Rink:    »Kajakmænd  .  2 

os,  hvorved  vi  selv  slyngedes  frem  og  tilbage  mellem 
Isflagerne,  i  stor  Frygt  for  at  faae  vore  Kajakker  slaaede 
itu.  Mit  eneste  Ønske  var  derfor  nu  blot  at  komme  op 
paa  den  faste  Is  igjen.  Jeg,  som  havde  mit  Syn,  kunde 
jo  nok  undgaa  at  lade  mig  klemme  eller  sønderflænge, 
men  min  Ledsager  kunde  umuligt  klare  sig,  og  jeg  saae 
nok,  hvorledes  hans  Kajak  efterhaanden  stak  lavere  og 
lavere  i  Vandet. 

Af  sig  selv  havde  han  ikke  villet  sige  noget,  men  da 
jeg  endelig  spurgte  ham,  tilstod  han  strax,  at  han  sad  i 
Vand  og  følte  sig  vaad.  Da  jeg  derfor  nu  maatte  holde 
hans  Redning  for  opgivet,  mente  jeg,  at  det  altid  nu  var 
behageligere  at  ro  med  Vinden  paa  Ryggen  i  Stedet  for  i 
Ansigtet,  hvorfor  jeg  atter  vendte  fra  Land,  og  vi  roede 
saa  en  Stund  rundt  bare  paa  Lykke  og  Fromme,  indtil 
jeg  endelig  opdagede  en  middelstor  Isflage  med  en  lille 
Snebunke  paa.  Isstykket  laa  og  væltede  sig  frem  og  til- 
bage, gyngende  op  og  ned,  og  jeg  benyttede  mig  saa  af 
Øjeblikket,  da  det  vilde  drive  til,  for  at  faae  ham  skudt 
ind  paa  det.  Det  lykkedes  mig,  hvorpaa  jeg  lavede  ham 
et  saa  godt  Sæde  som  muligt  midt  i  Snepletten.  Saa  snart 
som  jeg  havde  faaet  ham  anbragt  her,  bad  han,  at  jeg 
endelig  blot  vilde  lade  ham  være,  hvor  han  var  og  kun 
tænke  paa  mig  selv,  men  det  vilde  jeg  ikke,  saa  længe 
han  endnu  ikke  fejlede  noget1),  da  jeg  i  saa  Fald  maatte 
være  at  anse  som  medskyldig  i  hans  Død;  og  det  var 
først  langt  ud  paa  Natten,  at  jeg  kunde  bestemme  mig  til 
at  gaae  fra  ham;  men  da  bad  han  mig  om  først  at  synge 
en  Salme  over  sig;  men,  rigtignok  imod  min  Overbevisning, 
svarede  jeg  ham,  at  han  jo  endnu  ikke  fejlede  noget,  og 
at    det,    hvis   jeg    i    saa   Fald  sang  over  ham,    vilde  se  ud, 


')  Hermed  menes,  saa  længe  som  Symptomerne  til  Ihjelfrysning  endnu  ikke 
var  indtrufne ;  thi  naar  der  alligevel  ikke  længer  er  Haab  for  Livet,  anse  Grøn- 
lænderne det  nemlig  ikke  længer  for  Uret,  at  forlade  den  i  Nod  stedte  for  at  redde 
sig  selv. 

som  om  jeg  onskede  hans  Død.  Han,  den  Stakkel,  sagde 
mig  ogsaa,  at  han  led  af  Samvittighedsnag,  fordi  han  i  sin 
Ungdom  havde  forskudt  sin  Kone  for  en  anden.  Da  jeg 
endelig  havde  forladt  ham,  satte  jeg  Kursen  lige  mod  Land 
uver  daarlig  Is  og  tilbragte  Hesten  af  Natten  siddende  i 
min  Kajak  paa  Isen,  et  Stykke  Vej  østen  for  ham;  men 
da  jeg  i  Morgendæmringen  skulde  klare  lidt  for  mig, 
angaaende  hvor  jeg  vel  befandt  mig,  fik  jeg  desværre  Syn 
nok  for  dette;  her  sad  jeg  ret  ud  for  det  Næs,  de  kalder 
Uivfat1)  —  det  som  danner  Omdrejningen  til  Di  sko- 
fjorden2). ^Чl  ansaae  jeg  da  ogsaa  mig  selv  for  rednings- 
løst fortabt;  og  da  jeg  intet  bedre  vidste,  vendte  jeg  mig 
mod  Himlen  og  bad:  »Jeg  ved,  at  jeg  er  syndig,  men  jeg- 
beder  dig  alligevel,  Gud  Fader,  at  mit  afsjælede  Legeme 
maa  finde  Hvile  paa  Landjorden  frem  for  paa  Havets 
Bund,  saa  vore  Efterladte  herved  maa  komme  til  Kund- 
skab om,  at  vi  virkelig  er  forulykkede«  3).  Jeg  sad  endnu 
ubevægelig  og  raadløs,  da  Isen  under  mig  pludselig  slog 
en  Revne,  hvori  jeg  øjeblikkelig  sank  ned  med  Ivajakken. 
Revnen  pegede  ogsaa  denne  Gang  mod  Land,  men  jeg 
rørte  mig  alligevel  ikke  af  Stedet,  ikke  førend  Spalten 
udvidede  sig  saa  meget,  at  Aaretaget  blev  frit;  men  nu  da 
jeg  skulde  til  at  begynde  at  ro,  savnede  jeg  alvorligt  mine 
Kajakvanter;  disse  havde  jeg  nemlig  ladet  ham4)  beholde, 


1)  Bregnerne. 

2)  En  Fejlregning  af  3  til   i  .Mil. 

3)  Hermed  sigtes  til  den  Overtro,  at  forulykkede  Kajakmænd  eller  over  Hovedet 
forulykkede  Mennesker,  hvis  Lig  ikke  kommer  tilstede,  blive  at  anse  for  k'i  vigtut, 
Folk,  der  forsætlig  er  flygtede  fra  Samfundet  og  frygtede  som  Spøgelser. 

4)  Her  er  et  slaaende  Exempel  paa  den  Grenlænderne  endnu  iboende  hedenske 
Frygt  for  at  nævne  de  Døde  ved  Navn,  og  ikke  mindst  paa  den  Klarhed,  hvormed 
den  længst  forsvundne  Begivenhed  under  Gjengivelsen  træder  frem  her  for  Fortælleren, 
der  ikke  en  Gang  i  sin  Fortælling  nævner  Morbroderen  ved  Navn  efter  dennes  Død 
Han  husker  nemlig  endnu  den  Gysen  han  folte,  da  han  i  Tyveaaisalderen  sad  ene 
og  forladt  i  den  vildsomme  Isorken,  maaske  forfulgt  af  selve  den  gyngende  Skodse 
med  Liget  af  den  samvittighedsforfulgte  Morbroder,  hvis  Navn  han  ikke  for  alt  i 
Verden  vilde  have  turdet  nævne,  for  at  ikke  Gjenfærdet,  der  ifølge  gammel-eskimoisk 
Overtro  for  en  vis  Tid  holdt  til  ved  Liget,    skulde  hore  sit  Navn  og  vise  sig  for  ham. 

2* 

ihvorvel  jeg  nok  vidste,  at  han  ikke  vilde  faa  synderlig 
længe  Brug  for  dem.  To  Døgn  roede  jeg  nu  uafbrudt  i 
denne  Revne,  uden  saa  meget  som  en  eneste  Gang  at 
have  forladt  Kajakken  og  havde  dog  hidtil  undgaaet  at 
faae  Frost  i  Hænderne.  Medens  jeg  endnu  holdt  til  i 
den  udvidede  Revne,  saa  nær  som  mulig  til  Landsiden, 
for  ikke  at  udsætte  mig  for  at  drive  til  Søs,  blev  det 
ganske  stille;  men  alt  som  jeg  roede,  øjnede  jeg  selve 
Havet  med  mange  snebedækte  Isflager,  et  Syn,  der  paa  en 
Gang  gjorde  mig  umaadelig  tørstig.  Da  det  endelig  lysnede, 
hørte  jeg  nordfra  en  buldrende  Lyd,  sum  (jeg  senere  begreb) 
havde  været  Diskofjordens  Is-Kælvninger,  og  da  jeg  fra 
Spalten  af  alligevel  kom  ud  i  aabent  Hav,  skjød  Kajakken 
en  voldsom  Fart,  op  og  ned,  da  her  blæste  en  Storm,  saa 
del  føg  ned  fra  de  høje  Fjælde.  Her  var  det  mig  ikke 
længer  muligt  at  holde  Bagsiden  af  mine  Hænder  fri  for 
Frost,  saa  min  eneste  Udvej  var  da  uafladelig  at  dyppe 
dem  saa  dybt  i  Søen  som  muligt  for  hvert  Aaretag;  men 
da  dette  ikke  forslog  i  Længden,  maatte  jeg  tilsidst  trække 
pn  Snørerem  ud  af  mit  Kajaktøj  til  at  bevikle  dem  med, 
og  dette  hjalp  dejligt. 

Jeg  gyngede,  saa  det  stod  efter,  løb  op  med  Søerne 
og  saa  ned  igjen,  indtil  jeg  endelig  traf  Landingsted  langl 
vester  omme;  og  dette  var  saa  Diskofjordens  Underland; 
men  Iskanten  mod  Havet  var  her  saa  forfærdelig  høj  og 
besværlig,  at  jeg  med  min  tungt  overisede  Kajak  nær 
aldrig  var  kommet  op  paa  den;  men  ved  at  banke  Isen 
af,  saa  langt  jeg  kunde  række  mig  frem  i  min  siddende 
Stilling,  fik  jeg  mig  dog  tilsidst  arbejdet  op.  Dette  var 
lige  i  Middagslysningen.  Jeg  tog  i  en  Fart  Kajakken  paa 
Hovedel  og  ilede  hen  over  den  faste  Grund.  Jeg  var  dog 
endnu  i  Tvivl  om,  hvorvidt  det  var  frossen  Sø  eller  selve 
Underlandet,    jeg   gik    paa,    indtil    jeg   endelig  opdagede  et 


Slig  Overtro  vil  hænge  ved  Folk  selv  om  de  ere  Kristne  i  det  vigtigst  Fornødne, 
og  at  det  sidste  i  hoj  Grad  gjælder  Grønlænderne,  maa  man  absolut  fastholde. 

gult  Straa  stikke  frem  af  Sneen.  Saa  Gud  være  lovet, 
jeg  var  altsaa  dog  kommet  paa  Land!  Jeg  fandt  snart 
en  Hule,  hvori  jeg  kunde  forvare  min  Kajak,  hvoraf  jeg 
først  udtog  Brevskaberne  samt  en  Æske  og  en  lille  Sten- 
krukke,  som  jeg  dog  vilde  sé  at  faae  med  mig  til  Be- 
stemmelsesstedet. Men  nu  kom  Tvivlen  om  hvilken  Vej, 
jeg  skulde  tage,  om  hvor  vidt  denne  gik  søndenom  eller 
bagom  de  høje  Fjælde.  Jeg  valgte  Bagvejen,  og  tænk  — 
den  var  den  rigtige!  I  Begyndelsen  var  jeg  ret  vel  til 
Mode  og  var  ogsaa  allerede  naaet  et  godt  Stykke  frem 
ved  den  Tid,  det  skumrede  igjen ;  men  jeg  var  ganske 
bange  og  uhyggelig  til  Mode  over  den  lange,  dybe  Hulvej, 
jeg  vidste,  at  jeg  skulde  ned  igjennem;  men  uagtet  Mørket 
omgav  mig  tættere  og  tættere,  da  jeg  endelig  naaede  den 
og  vandrede  dernede,  hændte  der  mig  intet  ondt.  Alt  som 
jeg  derefter  vandrede  hen  over  de  aabne  Sletter,  fik  jeg  med 
en  Gang  midt  paa  den  glatte  Sne  Øje  paa  en  vældig  stor 
Hund  med  hængende  Øren;  men  da  jeg  naaede  hen  til  den, 
viste  det  sig  kun  at  være  en  Sten,  der  stak  op  af  Sneen. 
Jeg  gik  et  Par  Gange  rundt  om  den,  og  fortsatte  derpaa 
min  Gang,  men  opdagede  saa  snart  efter  to  Grønlændere, 
der  stod  og  borede  med  deres  Tok'er1)  i  en  Isbue  (af  det 
Slags,  som  Elve  og  Vandfald  gjerne  danne  i  Frosttiden). 
Jeg  troede,  det  var  to,  der  stod  og  borede  efter  Vand,  og 
nu  kom  der  atter  en  frygtelig  Torst  over  mig,  og  jeg  gav 
mig  til  at  lobe  det  bedste  jeg  kunde,  hen  mod  Stedet; 
men  da  jeg  kom,  var  der  igjen  ingen  Ting,  hverken  Isbue 
eller  Mennesker;  jeg  kunde  alligevel  ikke  lade  være  at 
sparke  up  i  Sneen  med  mine  Hæle,  men  der  fandtes 
aldeles  ingen  Ting  af  det,  jeg  mente  at  have  sét.  —  - — 
Jeg  gik  videre  og  kom  etter  nogen  Tid  ud  i  dyb  Sne, 
hvorunder  der  stod  Vand;  dette  var  en  slem  Vådetur  i 
Mørket;  jeg  slap  heller  ikke  godt  fra  det.  men  faldt  et 
andet  Sted  ud  over  en   mindre  Bratning  ned   i  endnu  mere 


')  Isstave,  rund  Stok  med  en  Jærnspids  eller  et  Huggejæm  for  Enden 

Vand,  og  laa  længe  og  famlede,  inden  jeg  kom  rigtig  paa 
Renene  igjen;  men  nu  manglede  jeg  ikke  Drikkevand  og 
drak  ogsaa  dygtigt;  men  da  jeg  begyndte  at  fryse  stærkt, 
gik  jeg  snart  videre.  Da  jeg  endelig  fra  Fjældene  igjen 
kom  ned  paa  Isen,  var  det  blevet  bælgmørkt;  men  her  fik 
jeg  snart  Øje  paa  tre  Slæder,  der  kjørte  mig  forbi,  men 
derpaa  standsede  et  lille  Stykke  forude  for  mig.  Saa  glad 
jeg  blev!  Men  saa  slog  mig  den  Tanke,  at  det  maaske 
igjen  kunde  være  et  af  mine  falske  Syner  .  .  .  »Ja,  er  det 
Diskomænd«,  tænkte  jeg,  saa  vil  de  jo  nok  tiltale  dig  — 
lad  os  se!« 

Men  det  var  kun  saa,  at  mine  Sandser  atter  havde 
bedraget  mig,  og  det  uagtet  jeg  lige  til  det  sidste  skjælnede 
baade  Kusken,  der  stod  parat  til  at  gribe  Slædernes 
Opstænder,  og  Hundene,  som  stod  paa  Spring.  Medens 
jeg  vandrede  frem  i  Mørket,  hører  jeg  saa  paa  en  Gang 
en  fin,  spæd  Stemme  sige  foroven:  »Nu  gaar  du  forlangt 
øster  i«.  Jeg  undersøgte  Sammenhængen,  og  idet  jeg 
med  venstre  Haand  borede  Staven  i  Isen,  drejede  jeg 
saa  højre  om  med  det  samme,  hvor  der  strax  flimrede 
mig  et  lille  Lys  i  Møde  midt  i  en  lille  Taagedunst.  — 
Lyset  var  hverken  ovenfor  eller  nedenfor  mit  Øjes  Syn, 
men  aldeles  ret  udfor,  og  jeg  gik  lige  frem  efter  det, 
og  det  var  mig  nu,  som  om  jeg  var  omgivet  af  en  hel 
Menneskesværm  ;  og  det  lysnede  mere  og  mere  foran  mig. 
Jeg  var  jo  nu  nede  paa  selve  Isen  og  gik  langs  selve 
Landet.  Da  jeg  kom  til  en  lille  Skrænt,  var  jeg  blevet 
saa  søvnig,  at  jeg  to  Gange  ønskede  blot  at  maatte  sove 
et  lille  Øjeblik;  men  Søvnen  indfandt  sig  ikke,  og  da  jeg 
tredie  Gang  satte  mig,  hørte  jeg  en  Lyd  ovenfra,  som 
fra  Blæseinstrumenter;  og  jeg  tog  denne  som  et  Tegn 
paa,  at  jeg  ikke  havde  Lov  til  at  sætte  mig  til  at  sove 
her.  Saa  gik  jeg  igjen  et  lille  Stykke,  men  som  jeg 
kom  til  det  Sted,  som  de  kalde  Kitdlit  og  herfra  fik 
t  Fje  paa  det  høje  Fjæld  ovenfor  Kolonien  Godhavn,  for- 
svandt  pludselig   det   jeg  havde  fulgt  (nemlig  Lyset).      Her 


23 


mærkede  jeg  nu  paa  en  Gang,  at  der  var  gaaet  Frost  i 
mine  Fødder. 

Om  Morgenen  den  28.  Januar  ankom  jeg  endelig  til 
Godhavn,  men  jeg  maatte  krybe  paa  alle  fire  op  ad  den  glatte 
Bakke,  der  fra  Isen  af  forer  op  til  Inspektørboligen.  Det 
var  saa  tidligt  paa  Dagen,  at  Folk  endnu  ikke  var  staaet  op. 

Jeg  gik  ikke  først  til  mine  Landsmænds  Hytter,  men 
lige  ind  i  Inspektørboligen,  hvor  jeg  til  Held  fandt  Kok- 
ken г)  oppe.  Han  stod  i  Kjokkenet,  men  kunde  ikke 
kjende  mig.  Han  gav  mig  strax  et  Stykke  Fidtebrød, 
men  det  smagte  som  Jord  paa  min  Tunge.  Han  forbød 
mig  at  drikke  Vand  og  gik  saa  ind  til  Inspektoren,  som 
han  sagde  laa  endnu.  Men  denne  kom  strax  ud  lige  fra 
Sengen,  men  da  han  hørte,  at  Maden  forekom  mig  at 
smage  som  Jord.  tog  han  strax  en  Spølkum  fuld  af  Vin, 
hvori  han  kom  noget  hedende  (Rom  eller  Brændevin),  og 
sagde,  at  jeg  bare  skulde  tomme  denne  ud;  ug  det  kan 
nok  hænde,  at  jeg  blev  varm  af  det;  men  med  det  samme 
tabte  jeg  aldeles  Kræfterne.  Han  forbod  mig  at  gaa  ind 
i  Varmen;  men  da  jeg  rejste  mig  op  for  at  prøve  paa  at 
gaa,  kunde  jeg  ikke  flytte  en  Fod. 

Hvis  Gud  vil  lade  mig  leve  endnu  nogle  Aar,  skal 
jeg  nok  fortælle  et  og  andet  mere  fra  den  Tid  af,  jeg  blev 
Kateket  herude  ved  Di  sko  fjord  (Kangerdluk).  Sé  nu 
først  paa  den  Smule,  jeg  her  har  nedskrevet,  og  saa  lev  saa 
vel  alle  mine  Medsyndere  (Medskyldige  i  Verdens  Synden). 


l)  De  vel  oplærte  grønlandske  Tjenestefolk  tilbringe  under  Tiden  ogsaa  Natten  i 
deres  danske  Herskabers  Huse  —  under  Tiden  ikke.  I  Nordgrønland  er  det  første,  i 
Sydgrønland  det  sidste  det  almindelige. 


Min  Lods-Tur  med  Amerikanerne. 


Af 

David  Danielsen, 

Sælfanger  i  Diskofjorden. 


|a  det  jo  nu  er  bleven  Skik,  at  ogsaa  vi  Grønlændere 
,  lade  forskjellige  Beretninger  trykke,  og  da  det  er 
meget  underholdende  at  læse  saadanne,  vil  jeg  nu  ogsaa 
fortælle  lidt  fra   min   Rejse  med  Amerikanerne1). 

Jeg  husker,  at  vi  skrev  den  16.  Juli,  og  at  vi  ingen- 
lunde tænkte  paa  Besøg  af  nogen  som  helst  Slags  Fartøjer 
(den  Dag),  da  det  saa  ikke  desto  mindre  pludselig  hed  sig, 
at  der  nu  stod  et  fremmed  Skib  indad  Fjorden  mod  os. 
Saa  viste  det  sig  snart,  at  det  var  en  Amerikaner,  samt 
at  Anledningen  til  dens  Besøg  var  at  tage  selve  mig  med 
sig.  Min  Landsmand  Nicolai  omme  fra  Godhavn  var 
allerede  ombord  hos  dem,  sagdes  der  ogsaa.  Jeg  syntes, 
jeg  var  nødt  til  at  gaa  med,  naar  de  bad  mig,  og  saa  fik 
jeg  vor  Katekets  Kajak  tillaans  med  mig.  Det  var  ved 
Solnedgang,    jeg    gik    ombord,    og    i    Nattens    Løb    naaede 


•)  Endskjondt  Fortælleren  hverken  nævner  Navn  paa  Skibschefen  eller  paa 
Skibet,  der  kom  og  tog  ham  med  som  Lods  og  Tolk,  endsige  antyder  Hensigten  med 
Rejsen,  er  det  dog  indlysende,  at  der  her  omhandles  Lojtnant  Garlingtons  Und- 
sætningsexpedition  efter  G  r  e  e  1  y  med  Skibet  P  r  o  t  e  u  s ,  der  ifolge  de  senere  G  r  e  e  1  y- 
Beretninger  skruedes  sonder  og  sank  under  Isen  i  Smithsund  23.  Juli  1883,  omtrent 
ret  ud  for  Kap  Isabella  (Amerika-Siden  af  Smithsund)  —  den  samme  Hændelse, 
som  Fortælleren  her  kommer  til  at  skildre. 

vi  op  under  Kolonien  Upernivik 1),  som  vi  dog  først 
kom  forbi  ved  Middagstid  næste  Dag,  hvorpaa  vi  om 
Morgenen  derefter  med  stærk  Østenvind  naaede  ind  i 
Baffins-Isen. 

Her  traf  vi  baade  Skodser  og  større  sammenhængende 
Ismasser,  lige  til  vi   tilsidst  vare  aldeles  indeklemte  i  Isen. 

Det  var  ængsteligt  at  sé  til  paa  Grund  af  Driften. 
Vi  sejlede  og  sejlede  derpaa  og  fik  saa  endelig  Hedninge- 
pladsen Gebior'2)  i  Sigte.  Vi  naaede  derop  Kl.  12  om 
Middagen,  men  fandt  (desværre)  ingen  af  Eskimoerne 
hjemme.  Isen  borede  sig  ind  paa  os,  saadan  at  vi  ikke 
kunde  komme  af  Stedet  før  henad  Natten;  men  da  jeg 
næste  Gang  kom  paa  Dækket,  fandt  jeg  os  igjen  opankrede 
ved  en  stor  0,  hvor  der  var  en  omvendt  Storbaad,  hvor- 
under der  opbevaredes  umaadelige.  Mængder  Proviant  og 
Skydevaaben. 

Et  andet  Sted,  ikke  langt  herfra,  var  der  ligeledes  et 
Skur  fuldt  af  Madvarer,  og  udenfor  var  der  henstillet  en 
lille  Dampbaad,  og  ret  i  Nord  herfra  stødte  vi,  efter  at  vi 
igjen  havde  sejlet  en  lille  Stund,  tilsidst  paa  flere  Kul- 
bunker, saa  store  som  hele  Strandbredder  fulde  af  Rulle- 
sten, og  saaledes  vedblev  vi  en  god  Stund  at  finde  lignende 
Proviantbunker3). 

Saa  skulde  vi  da  til  at  forlade  den  østlige  Kyst  og 
satte  derpaa  lige  tværs  over  til  Amerika-Siden,  hvor  vi  gik 
til  Fjælds  inde  i  en  dyb  Bugt  for  at  sé,  hvordan  Farvandet 
nu  var  nordefter4),  og  da  der  viste  sig  aabent  Vand,  maatte 
vi  strax  af  Sted  igjen.  Men  det  varede  ikke  længe,  forend 
vi  naaede  Pakisen,  og  Chefen  vilde  øjeblikkelig  have  vendt 
igjen,   men  Isen  kjørte  saa   stærkt  paa,  at  vi   i  et  Nu  vare 


1)  Sidste  danske  Koloni  mod  Nord. 

8J  Hans  Opfattelse  af  Amerikanernes  Udtale  af  Cape  York. 
s)  Depoter,    henlagte    af  tidligere  arktiske  Rejsende,    saavidt  jeg  kan  udregne: 
nærmest  af  Skibet  Pandora. 

4j  Hvorfra  man  forventede  Greelys  Ankomst. 


26 


aldeles  omringede  af  den,  og  Kl.  1  sad  vi  allerede  saa 
fast,  at  vi  med  det  samme  blev  løftede  til  Vejrs  af  den 
og  lagt  saadan  paa  Siden,  at  vi  havde  største  Møje  med 
at  gaa  henad  Dækket.  Skandseklædningen  faldt  og  Roret 
splintredes  med  en  Larm,  som  gjorde  én  ganske  ør  i 
Hovedet.  Nu  blev  der  Travlhed  med  at  redde  Proviant 
ud  paa  Isen.  Dette  maatte  nemlig  gaa  i  en  saadan  Fart, 
at  man  endog  nødsagedes  til  at  lade  Hækjollerne  og  de 
andre  Baade  falde  ned  (til  at  fire  dem  ned  var  der  ikke 
Tid);  men  heldigvis  blev  kun  en  eneste  af  dem  noget 
beskadiget.  Vi  Grønlændere  vare  naturligvis  ivrigst  for 
at  faae  vore  Kajakker  i   Sikkerhed  ud  paa  Isen. 

Vi  vare  nu   for  saa  vidt  frelste! 

Nu  var  det  vidunderligt  at  se  den  Hast,  hvormed 
Skibet  sank.  Ræerne  knækkede  som  Pinde  og  forsvandt  i 
Dybet,  og  det  hele  var  borte  i  et  Nu  lige  for  vore  Øjne, 
og  der  var  saa  ikke  det  ringeste  tilbage  af  Amerikaneren 
andet  end  det,  vi  havde  faaet  kastet  ud  paa  Isen.  Den 
furste  Nat  efter  Forliset  blev  vi  liggende  her  under  en 
vældig  Storm,  men  begyndte  næste  Morgen  tidligt  at  bringe 
de  reddede  Sager  ind  til  Kysten  (Kap  Isabella).  Færdige 
hermed  lavede  vi  os  et  Ly  ved  at  brede  et  Sejl  over  en 
Kløft.  Det  var  dog  en  dejlig  Fornemmelse  at  være  paa 
Landjorden  igjen.  Her  tilbragte  vi  nu  hele  to  Dage  med 
at  gjemme  Proviant  ned  i  Klippehuler1).  Men  nu  maatte 
vi  jo  (desværre)  igjen  tilbage  over  det  store  Vand.  Landet 
derovre  kunde  vi  netop  skimte  som  en  smal  Stribe  over 
Horizonten;  men  efter  en  god  Dags  Sejlads  vare  vi  derovre 
og  landede  Kl.  4  om  Morgenen  et  Sted,  som  var  en  god 
Del  nordligere  end  Gebior  (Cape  York).  Vi  havde  sejlet 
for   en    dygtig  Norden.      Saa  snart  som  vi   havde  hvilet  os 


l)  Disse  Depoter,  der  i  vedlagt  Rapport  gav  Oplysning  om  Proteus'  Skjæbne, 
blev  fundne  9.  Oktober  samme  Aar  af  selve  den  mod  Syd  sogende  Greely-Expedition. 
der  nu  maatte  gaa  sin  fatale  Sultevinter  i  Mode  —  forholdsvis  nær  det  samme  Sted, 
hvor  dets  Undsætningsskib  var  sunken. 

tilstrækkeligt  ud,  maatte  vi  afsted  igjen,  og  man  (Ameri- 
kanerne) spaaede  mig  og  min  Kammerat,  at  vi  nu  rimeligvis 
vilde  faae  hudløse  Hænder1);  men  hvad  brød  vi  os  om  det 
(det  vilde  vel  være  det  mindste).  Desuden  véd  vi  jo,  at  vi 
Mennesker  ikke  ere  skabte  til  at  leve  udelukkende  i  Vel- 
være; det  er  nødvendigt  for  os,  at  vi  ogsaa  prøve  Modgang, 
og  hvad  der  paalægges  os  af  Vorherre,  det  bør  vi  lide 
uden  at  knurre.  Vi  sejlede  nu  nok  en  Dag  for  haard 
Blæst,  og  sov  næste  Nat  paa  Rullestenene  i  Land  og  følte  os 
alle  meget  forkomne.  Min  Kammerat  græd  af  Angst  og 
onde  Anelser;  men  jeg  bad  ham  om  at  lade  dette  være, 
hvis  han  vilde  have  nogen  Trøst  af  mig;  vilde  han  der- 
imod være  fornuftig,  saa  skulde  jeg  hjælpe  ham,  alt  hvad 
jeg  kunde. 

Næste  Nat  trak  vi  Baadene  op  og  sov  paa  Isen.  Det 
var  deres  (Officerernes)  Tanke,  at  søge  mulige  tilfældige 
Skibe  omkring  Gebior,  hvorfor  vi  maatte  styre  ind  der. 
Vor  ene  Baad,  den  jeg  ikke  var  i,  afgik  en  Dags  Tid  før 
os  andre,  men  vi  indhentede  den  hos  Hedningene  paa 
Gebior  (denne  Gang  vare  disse  til   Stede). 

Her  var  andre  Skikke  end  hos  os  paa  Grønland. 
Deres  Jomfruer  gik  fuldt  klædte  i  blaa  Ræveskind,  medens 
alle  ældre  Kvinder  blot  brugte  saadanne  til  Benklæderne, 
men  bar  Sælskind  paa  Overkroppen. 

Mændene  gik  i  Bjørneskind,  saa  alting  var  anderledes 
end  hos  os  i  Grønland;   men  venlige,  det  vare  de. 

Efter  5  Dages  Ophold  her,  lavede  vi  os  til  at  gaa 
videre  mod  Syd,  og  de  lettede  sig  for  en  hel  Del  Proviant 
paa  Grund  af  det  store  Vand,  vi  nu  skulde  i  Lav  med, 
hvorved  Hedningene  fik  mange  Blikdaaser  med  Kjød  i  til 
Foræring  af  dem.  Det  blæste  atter  voldsomt,  og  vore 
Baade  skiltes  for  en  Tid,  da  de  tog  Vinden  ind  fra  hver 
sin    Side.      Saaledes    kunde    vi    stryge    afsted    i    den    tætte 


J)  Under  den  forestaaende  lange  Baadrejse,  hvor  der  vel  maatte  gjores  lige  saa 
megen  Regning  paa  Aaren  som  paa  Sejl. 

Taage  uden  at  udsætte  os  for  at  løbe  paa  hverandre.  Jeg 
var  nu  selv  alt  andet  end  vel  til  Mode,  og  jeg  kunde  kun 
bede  for  mit  Liv  til  Bølgernes  Herre,  til  den  forbarmende 
Gud,  som   ene  formaar  at  bevare  os. 

Bølgerne  stod  om  os  som  Bjærge,  og  en  Gang  brød 
de  over  Baaden  paa  en  Maade,  som  om  vi  sank  dybt  ned 
med  det  samme,  og  her  kommer  saa  noget,  som  jeg  dog 
ikke  kan   lade  være  med  at  fortælle. 

Saa  snart  som  de  begyndte  at  tvivle  om  Redning,  gav 
de  sig  allesammen  til  at  drikke  dygtigt  Brændevin,  og 
vilde  endelig  ogsaa  have  mig  til  det;  og  skjøndt  jeg  længe 
ikke  vilde,  fik  de  dog  ogsaa  tilsidst  mig  med,  da  nemlig 
Befalingsmanden  paa  vor  Baad  sagde,  at  jeg  burde  gjøre 
det.  Siden  den  Tid  gik  jeg  med  hver  Gang,  de  andre 
tog  noget1). 

Befalingsmanden  spurgte,  om  jeg  troede,  vi  vilde 
kunne  naa  op  til  Disko;  men  da  jeg  svarede,  at  jeg  ikke 
kunde  sige  det,  sagde  han  selv:  »Nej,  med  denne  Storm 
er  det  umuligt«.  Endelig  fik  vi  saa  megen  Klaring,  at 
vi  dug  kunde  øjne  Land;  men  det  trak  hurtig  sammen 
igjen,  saa  vi  atter  sad  indhyllede  i  Taagens  Mørke;  men 
da  det  saa  næste  Gang  klarede  ordentligt  op,  fik  vi  det 
dejligste  blaanende  Land  i  Sigte  i  Syd,  og  nu  blev  det 
(hjemlig)  yndigt  for  mig  og  Nicolai,  medens  vi  med  tiltagende 
Stille  satte  ind  gjennem  et  Bælte  af  stor  og  smaa  Is, 
som  vi  ofte  maatte  stage  af  Vejen  foran  vor  Boug.  Isen 
kom  fra  en  umaadelig  stor  Bræ  inde  paa  Land.  Denne 
brugte  vi  tre  Dage  til  at  komme  forbi,  og  den  var  skin- 
nende hvid  af  bare  Is.  Siden  vi  forlod  Gebior  havde  vi 
ikke  været  ude  af  Baadene,  og  kom  det  heller  ikke,  før- 
end vi  vare  Upernivik  paa  en  Dagsrejse  nær.  Som  vi 
havde  tænkt,  naaede  vi  derned  Dagen  efter  denne  vor 
første  Landgang,   men  Kl.  1   samme  Dag  rejste  vi  allerede 


')  Sandsynligvis    har   man   jevnligt   anbefalet    en  Dram    til    at   varme    sig  paa 
under  det  strænge  Vejr,  hvorimod  David  D.  synes  at  lægge  noget  umoralsk  deri. 

videre  Syd  paa  til  K'ek'ertatsiaK1),  hvorfra  vi  igjen 
brugte  10  Dage  til  Disko,  det  Land,  som  jeg  næsten  havde 
opgivet  Haabet  om  nogensinde  at  gjensé.  Og  her  kom  de 
andre  da  tidsnok  til  at  træffe  Skib  til   Hjemrejsen. 

Gud  ske  Lov!   (at  vi  slap  fra  det,  som  vi  gjorde). 


•)  Udstedet  Proven  under  Upernivik. 


Om  Tilfælde,  hvor  jeg  har  været  i  Fare, 


Af 


Karl  Olrik, 

Kajakmand. 


"Цпггкгу!  5  EB 


A  jeg  finder  »Morskabsskriftet«  saa  særdeles  under- 
Ц  holdende,  vil  jeg  selv  ogsaa  give  et  Par  Meddelelser 
om  et  og  andet,  som  jeg  har  været  udsat  for,  siden  jeg 
begyndte  at  færdes  ude  omkring. 

I  Begyndelsen  af  min  Kajakmandstid  kunde  jeg  aldrig 
faa  nok  af  at  være  ude  og  var  aldrig  bange  for  noget 
som  helst;  alier  morsomst  fandt  jeg  det  i  rigtig  Søgang. 
En  Dag  i  en  dygtig  Sydvest  vilde  saa  min  Ven  Anton 
Da  lager  og  jeg  endelig  ud  at  øve  os,  og  vi  modstod  ikke 
vor  Lyst,  endskjøndt  de  Ældre  paa  det  kraftigste  fraraadede 
os  det,  idet  de  mente,  at  vi  dog  endnu  ikke  var  udlærte 
nok  til  at  udsætte  os  i  saadan  en  So;  men  vi  maatte 
endelig  afsted.  Allerede  lige  udenfor  Fjorden  tog  Kajakken 
Vand  over;  vi  syntes  netop  dette  var  uhyre  morsomt, 
og  sagde  derfor  til  hinanden:  Lad  os  ro  op  i  Vinden  og 
se,  om  vi  kan  holde  os  paa  Toppen  af  Søerne?  Inde  paa 
Land  stod  Antons  Fader  og  saae  til.  Efter  nogen  Tids 
Forløb  opgav  jeg  det  dog  og  drejede  fra  Vinden  igjen, 
medens  min  Kammerat  derimod  endnu  holdt  ud;  men 
som  jeg  nærmede  mig  Fjorden,  mistede  jeg  Magten  over 
min  Kajak,  og  alt,  hvad  jeg  stred  og  brugte  Aaren,  snart 
tilhøjre  og  snart  tilvenstre,  hjalp  det  lige  meget,  drive  gjorde 

jeg,  og  under  nok  et  Forsøg  paa  at  sk«  кМ^.  gik  jeg  rundt. 
I  min  første  Forskrækkelse  slap  jeg  Aaren;  jeg  fik  den 
dog  strax  fat  igjen,  men  lod  den  saa  atter  slippe  mig 
afhænde  i  den  Tanke,  at  min  Kammerat  uden  Tvivl  strax 
maatte  opdage  mig;  men  da  jeg  endelig  langt  om  længe 
mærkede  noget  famle  ved  min  Skulder,  medens  jeg  stod 
paa  Hovedet  i  Vandet,  havde  jeg  kun  en  ganske  dunkel 
Forestilling  om,  at  der  maatte  være  nogen  i  Nærheden  af 
mig,  for  jeg  var  paa  dette  Punkt  lige  ved  at  kvæles  og 
tabe  Besindelsen.  Jeg  husker  dunkelt,  at  jeg  gjorde  en 
Anstrængelse  for  selv  at  hjælpe  til,  ved  at  række  Armene 
i  Vejret1),  men  i  Stedet  for  at  gribe  fat  om  min  Und- 
sætningsmands  Kajakdæk,  som  jeg  troede  jeg  havde  gjort, 
fik  jeg  senere  at  hore,  at  jeg  kun  havde  trommet  mod 
Bunden  af  hans  Kajak. 

Efter  dette  vidste  jeg  saa  slet  ingen  Ting  af  mig  selv, 
førend  jeg  igjen  kom  til  Live  og  til  Forstaaelse  af,  at  det 
ikke  en  Gang  havde  været  min  Ven  Anton,  men  dennes 
Fader,  der  tillige  med  Johan  vare  komne  mig  til  Und- 
sætning, og  derefter  roet  mig  ind  til  Land.  Det  var  en 
utaalelig  Pine  med  alt  det  Saltvand,  man  skulde  af  med 
baade  gjennem  Næsen  og  Munden.  Jeg  kom  mig  ellers 
hurtig  igjen  efter  denne  Tur;  men  det  varede  ikke  længe, 
for  jeg  atter  kom   i   en   ikke  saa   ringe   Fare. 

Det  var  i  Marts.  Jeg  havde  besteget  en  noget  skrøbelig 
Del  af  den  faste  Vinteris,  hvorfra  jeg  agtede  at  skyde  Sæl- 
hunde, i  hvilken  Anledning  jeg  lavede  mig  en  Skydemur  af 
den  løse  Sne,  der  fandtes  her.  Jeg  var  snart  færdig  hermed 
og  lagde  mig  saa  paa  Lur;  men  da  jeg  efter  en  Tids  for- 
gjæves  Venten  blev  aldeles  stiv  af  Kulde,  rejste  jeg  mig 
for  at  røre  mig  lidt;  men  kun  et  Par  Skridt  til  Siden  var 
Isen  raadden,  saa  jeg  strax  faldt  i,  uden  at  det  var  mig 
muligt  at  slippe  op  igjen;  thi  overalt,  hvor  jeg  greb  for 
mig,    knækkede    Isen    strax    af.      Jeg    forsøgle    Gang    paa 


')  Den  Maade,  hvorpaa  en  Kæntret  nærmest  kan  blive  hjulpen  op  igjen. 

Gang  at  gribe  efter  min  Isstav,  som  stod  plantet  et  lille 
Stykke  Vej  borte  i  den  bedre  Is;  men  for  hver  Gang  jeg 
løftede  mig  op  for  at  gribe  til,  faldt  jeg  tilbage  i  Vaagen 
igjen  (da  Isen  som  sagt  altid  gik  i  Stykker  af  min  Vægt); 
men  det  blev  alligevel  ved  Hjælp  af  min  Тбк  (Stav),  at 
jeg  tilsidst  fik  mig  svunget  op;  og  saa  kan  det  nok  hænde, 
at  jeg  i  en  Fart  snappede  alle  mine  Redskaber  og  pilede 
hjem  over  Isen,  der  heldigvis  laa  fast  lige  ind  til  vor  Plads. 
Under  Opstigningen  af  Bakken  derhjemme  maatte  jeg  dog 
give  tabt.  Min  Moder,  som  havde  set  mig  fra  Vinduet, 
kom  ned  og  tog  mig  ved  Haanden  og  ledede  mig  op  til 
Huset.  Dette  Tilfælde  forefaldt  ved  Atåne,  men  senere 
flyttede  vi  til  Ok'aitsut1),  hvor  jeg  atter  kom  til  at  opleve 
noget  ualmindeligt.  Jeg  var  den  Gang  endnu  ikke  blevet 
Sælfanger;  men  fiskede  kun  og  skjød  Fugle  fra  Kajakken. 
I  Oktober  havde  allerede  alle  Smaasøer  og  Pytter  været 
bundfrosne,  hvorefter  der  imidlertid  dog  igjen  indtraf 
uventet  Tø  med  jævnt  Blæsevejr;  men  da  vi  en  Morgen- 
stund som  sædvanlig  gik  udenfor  Døren  for  at  spejde 
Vejret,  havde  Frosten  atter  indfundet  sig;  og  Moder  fik 
strax  Lyst  til  at  gaa  ud  og  skrabe  kiliagkat2);  men  da 
jeg  saae  hende  lave  sig  til,  sagde  jeg:  »Moder,  det  nytter 
ikke,  det  vil  være  spildt  Ulejlighed,  Bærrene  kan  ikke 
allerede  være  frosne  paany«.  Hun  gjorde  heller  ingen 
Indvendinger,  men  blev  ganske  rolig  hjemme,  hvorpaa  jeg 
selv  ilede  bort  for  at  skyde  Edderfugle.  Temmelig  nær 
herved  fik  jeg  hurtigt  fire  Stykker,  og  just  paa  den  Tid, 
jeg  vidste,  at  Solen  kigede  ind  paa  vor  Husplads3),  bestemte 
jeg  mig  til  at  bringe  disse  hjem,  da  jeg  nemlig  havde  Lyst 
til  at  gaa  ud  en  Gang  igjen  for  ogsaa  at  skaffe  et  Par 
Ulke    til   Huset  inden  Aften.      Der  stod  temmelig  Skvalp  i 


')  Atåne  og  Ok'aitsut  —  begge  Gronlænderpladser  under  Jakobshavns 
Distrikt. 

2)  Frosne  Bær,  som  skrabes  op  sammen  med  den  frosne  Sne.  Denne  yndede 
Etel  spises  helst  sammen  med  Spæk  eller  selvloben  Tran. 

SJ  Klokkesletsbetegnelsen. 

Fjorden,  da  jeg  lagde  ind.  Kajakken  trak  jeg  derfor  saa 
langt  op,  at  den  var  sikret  mod  Søen,  og  lob  derpaa 
hurtigt  op  med   mine   Fugle. 

Solen  stod  netop  paa  den  sydlige  Mur  af  vort  Hus, 
og  Vinduet  stod  aabent.  Herved  fik  jeg  strax  Øje  paa  min 
Moder,  som  gik  saa  hyggeligt  derinde  og  nynnede,  alt 
medens  hun  syslede  med  Kogningen.  Idet  jeg  nu  blot 
stak  hende  Fuglene  ind  gjennem  Vinduet,  svarede  hun: 
»Men   kommer  Du  da  slet  ikke  ind!     Hvad  har  Du   for?« 


—  —  var  at  tage  min  Aare  i  Haanden  for  at  dreje  Kajakken  til 


»Nej,  jeg  maa  afsted  igjen  og  trække  lidt  Ulke«,  svarede 
jeg,  »desuden  er  min  Kajak  kun  trukken  saa  løseligt  paa 
Land,  saa  jeg  maa  af  den  Grund  skynde  mig  endnu  mere«. 
Og  dermed  løb  jeg  afsted,  medens  jeg  hørte  Moders  hygge- 
lige Røst  dø  bort  for  Afstanden,  og  tænkte  i  dette  Øjeblik 
mindst  af  alt  paa,  at  en  uberegnelig  Fare  var  mig  saa 
nær.  Det  første,  jeg  gjorde,  da  jeg  kom  ned,  var  at  tage 
min  Aare  i  Haanden  for  at  dreje  Kajakken  til,  men 
der  var  glat   under   min    Fod,    hvorved   jeg  pludselig  tabte 

.S.  Rink:     Kajakmænd  .  з 

Ligevægten  og  gik  paa  Hovedet  ud  over  Kajakken.  Jeg 
søgte  at  faa  fat  i  denne  og  slap  derved  Aaren,  men  fik 
denne  atter  fat,  og  det  var  nu  det  eneste,  jeg  havde  at 
holde  mig  oppe  med.  Til  Held  var  mine  Klæder  saa 
vandtætte  og  gode,  at  de  ikke  strax  drog  mig  ned.  Det 
gjaldt  altsaa  blot  om  at  gjøre  sig  bemærket  for  dem  derinde 
ved  Huspladsen,  hvor  der  kun  var  Kvindfolk  hjemme  for 
Øjeblikket,  idet  alle  Mændene  endnu  var  ude  paa  Fangst. 
Jeg  blev  dog  kun  bemærket  af  Pladsens  Hunde,  der  hver 
én  kom  løbende  ned;  og  det  var  ikke  til  at  tage  fejl  af, 
at  de  gjerne  vilde  have  hjulpet  mig,  hvis  de  blot  havde 
kunnet.  De  søgte  at  henlede  Folks  Opmærksomhed  paa  mig 
ved  uafladelig  at  lobe  frem  og  tilbage  mellem  Husene  og  Fjor- 
den, og  hver  Gang  Søskvalpet  satte  mig  ud  fra  Land,  sprang 
de  efter,  men  mærkede  de  saa,  at  de  begyndte  at  synke, 
krøb  de  atter  paa  Land  og  lob  op  udenfor  Husene,  hvor 
de  forst  hylede  og  gjorde  Støj,  men  derpaa  atter  kom 
springende  ned.  Men  —  selv  om  vi  (Mennesket  i  Alminde- 
lighed) synes  at  være  komne  til  Tilværelsens  Grændseskjel, 
kan   der  endnu   tindes   Redning! 

Jeg  havde  næsten  mistet  alle  Kræfter,  og  det  var  alt 
det,  at  jeg  kunde  holde  Munden  oven  Vande,  da  jeg  blev 
tungere  og  tungere  af,  at  Vandet  dog  tilsidst  trak  ind  i 
mine  Skindklæder,  og  jeg  maatte  ogsaa  allerede  finde  mig 
i  at  svælge  store  Mundfulde  Saltvand,  saa  jeg  nu  begyndte 
at  berede  mig  paa,  hvad  der  maatte  komme;  og  ligesom 
jeg  havde  taget  denne  Beslutning  om  Taalmodighed,  føltes 
det  aldeles  som  om  jeg  sov  ind,  og  jeg  mærkede  nu 
hverken  Kampen  for  at  drage  Aande  eller  Vandets  Kulde 
længer,  jeg  følte  tværtimod  en  Slags  behagelig  Mildning. 
Dette  maa  have  været  i  samme  Øjeblik,  som  jeg  er  blevet 
friet  ud  af  Døden,  for  at  faae  Lov  til  at  leve  indtil  den 
Dag  i  Dag  -  imod  al  Fortjeneste.  Det  var  Pladsens 
Børn,  der  heldigvis  endelig  havde  faaet  øje  paa,  at  min 
Kajak  flod  tom  omkring  paa  Søen,  og  derpaa  strax  tilkaldte 
Moilcr,   som   endda   troede  (fortalte  hun   mig  senere),  at  jeg 


35 


først  var  kæntret  og  faldet  ud  af  Kajakken  i  samme 
Øjeblik,  s(ii)]  hun  fik  Nys  derom.  Baade  hun  selv  og  de 
andre  Fruentimmer  havde  betænksomt  forsynet  sig  hver 
med  sin  Teltestang,  inden  de  løb  ned  til  mig.  Da  de  fik 
Øje  paa  mig  midt  i  den  Skum-Ring,  som  mit  skvulpende 
Legeme  dannede  paa  Vandet,  skulde  der  ikke  have  været 
mere  at  se  af  mig  end  mil  Ilaar  og  mine  Fingre,  der 
krampagtigt  vare  fastklemte  om  Aaren.  Fra  Fjøren  af 
søgte  de  strax  med  deres  lange  Stænger  ind  under  mine 
Armhuler  og  fik  mig  paa  denne  Maade  nærmet  lidt  til 
Land;  men  jeg  vilde  alligevel  aldrig  være  blevet  reddet, 
sagde  de,  hvis  ikke  Moder,  som  med  den  ene  Haand  havde 
holdt  sig  ved  de  andre,  var  skrævet  ud  i  Brændingen,  og 
med  P'odfæste  paa  et  lille  Skjær  derfra  havde  grebet  mig 
ved  Haarene.  Da  jeg  var  aldeles  bevidstløs,  maatte  de 
tage  mig  under  Behandling  ude  paa  selve  Fjøren,  og  der 
kom  jeg  til  Live,  saa  snart  som  de  havde  faaet  mig  rigtig 
til  at  fraade  og  kaste  Søvandet  op.  Min  Opvaagnen  føltes 
paa  selv  samme  Maade  som  min  Hensoven  før,  den  var 
en  Drømmetilstand  —  igjen  som  om  jeg  laa  ganske  alene 
halvkvalt  ude  i  Søen  og  derefter  følte,  hvorledes  jeg  blev 
varm  efter  forst  at  have  følt  stærk  Kulde.  Tilsidst  vilde 
jeg  raabe,  men  kunde  ikke  faa  Lyden  frem.  Da  jeg- 
nogenledes  var  kommet  til  Kræfter,  bar  de  mig  hjem  paa 
den  Maade,  at  jeg  gik  imellem  to  af  dem  med  en  Arm 
omkring  Ilvers  Hals.  Det  var  i  Sandhed  meget  priseligt, 
at  disse,  som  dog  kun  var  (stakkels  svage)  Kvinder,  saa- 
dan  kunde  bringe  Redning  ....  Saa  snart  som  jeg  kom 
indenfor  i  Varmen,  blev  jeg  kortaandet;  men  saa  snart 
som  jeg  saa  blev  rigtig  varm  under  Dynen,  hjalp  det  igjen. 
Men  da  jeg  endnu  trængte  til  et  Brækmiddel,  gav  de  mig 
et  Tobaksafkog,  hvorefter  jeg  endelig  kom   mig  helt. 


3* 


Efterretninger  fra  Kagssimiut, 


Meddelte  af 

Peter  Motzfeldt.1) 


JORAARET  1862  medførte  Storisen  fra  Østkysen  Masser 
af  Klapmydser. 

Den  14.  April  drog  alle  Mand  paa  Fangst  efter  disse. 
Det  var  dygtig  overtrukken  Luft  med  Kastevinde  fra  for- 
skjellige  Kanter.  Det  tyknede  efterhaanden  mere  og  mere 
til,  og  omkring  Klokken  12  havde  vi  Snevejr.  Allerede 
dengang  kom  baade  Kalarnak  og  Boas  tilbage,  og  jeg 
var  temmelig  sikker  paa,  at  jeg  ogsaa  snart  vilde  faae 
mine  Sønner  at  se,  da  de  nemlig  hørte  til  de  forsigtigere 
Kajakmænd;  men  endnu  langt  hen  paa  Eftermiddagen  var 
der  ikke  Spor  at  se  til  dem,  hvorimod  baade  Marcus  og 
Brødrene  Herman  og  Abel  kom  hjem  endnu  før  Aften, 
den  første  endog  med  en  voldsom  Klapmydse  paa  Slæb. 
Disse  undrede  sig  en  Del  over,  at  de  andre  endnu  ikke 
vare  ankomne,  og  de  mente,  at  de  havde  set  Glimt  af 
dem  mellem  Bygerne  omtrent  paa  den  Tid,  da  de  selv 
havde     faaet    Bugt    med     deres     Sælhund;     ja,     de     havde 


1  I  Istedsbestyrer,  Assistent  Peter  M.  nedstammede  vistnok  gjennem  sin 
Bedstemoder  fra  Nordmænd,  men  hans  Moder  var  Grønlænderinde,  han  selv  flere 
Gange  gronlandsk  gift,  og  hans  mange  Sonner  (paa  to  nær,  som  sendtes  til  Kjobenhavn. 
hvor  den  ene  dode)  vare  regulære  Sælhundefangere,  der  levede  og  døde  ganske  som 
saadanne.  Om  to  af  disse  —  jeg  har  selv  kjendt  dem  bege  to  —  ja  hele  Familien  — 
er  det  Faderen  her  fortæller. 

ydermere  givet  dem  Signal  om  deres  Fangst  —  sagde 
de,  og  ligget  stille  en  lille  Stund  for  at  afvente  om  de 
skulde  komme  for  at  faae  sig  deres  Flensebid;  men  da  de 
havde  ventet  forgjæves,  roede  de  tilsidst  afsted  hjem  efter, 
kæmpende  mod  en  haard  Sydvest.  Herhjemme  havde  vi 
underlig  nok  hidtil  kun  haft  Nordost,  der  af  og  til  slog 
om  i  ren  Nord.  Naa,  men  skulde  ogsaa  galt  være,  at  de 
havde  forvildet  sig,  var  det  jo  endda  en  stor  Trøst,  at  de 
endnu  vare  saa  mange  i  Følge:  hele  syv  Kajakker  her  fra 
Stedet  og  endda  to  ude  fra  Nuna  rssui  t  *).  Disse  ni,  som 
altsaa  i  Stedet  for  at  være  hjemkomne,  nu  indhylledes  af 
Nattens  Mulm,  vare  følgende:  Vor  Bødker  Thomas's  to 
Sønner  og  Enken  Iudithes  to;  endvidere  Poul,  Søn  af 
Malene,  hende  der  for  havde  været  bosiddende  ved  Godt- 
haab.  Poul  var  uden  kapitak  (Uvejrspels)  og  havde  des- 
uden Plagen  af  to  Bylder.  Sluttelig  var  der,  foruden  de 
to  Nunarsuitter,   mine  egne  to  stakkels  Drenge! 

Vor  Uro  tiltog  med  hvert  Ojeblik,  men  omsider  lagde 
vi  os,  dog  uden  at  faae  Søvn  i  Øjnene;  og  ved  det  første 
Daggry  gik  jeg  med  Kikkert  til  Udkigget,  hvorhen  Thomas 
snart  kom  efter  mig.  Det  blæste  jevnt  og  var  ret  sigtbart. 
Efterhaanden  kom  de  Heste  af  Pladsens  Beboere  til,  og 
vi  forblev  saa  alle  heroppe,  lige  indtil  vi  ikke  kunde  være 
her  længer  for  Snefog,  og  der  var  nu  intet  andet  at 
gjøre,  end  at  oppebie  Tidens  Gang. 

Stormen  tiltog,  men  da  Klokken  var  bleven  to,  saae 
vi  endelig  en  Kajak  komme  styrende  herind,  og  saa  maatte 
vi  vel  faae  Besked,  tænkte  vi.  Han  lagde  ind,  og  Folk 
strømmede  ned  i  Fjøren  for  at  høre  Nyt;  dog  foretrak  jeg 
selv  at  blive  staaende  oppe  udenfor  mit  Hus.  Snart  raabtes 
der  op  til  mig,  at  alt  var  godt  og  vel,  hvad  jeg  strax  lod 
gaa  videre,  idet  jeg  raabte  det  op  til  min  gifte  Sons  Hytte 
og  ligeledes  til  Thomas's,  der  endnu  laa  lidt  højere  oppe. 
Buddet  var  den   ene  af  de   to   fra    Nunarssiut.      lian   havde 


')  Det  store  vilde  Land  NV.  for  Kagssimiut. 

forladt  de  andre  langt  ude  —  sagde  han,  og  havde  taget 
Vejen  lige  hertil,  fremfor  til  sin  egen  Boplads  paa  Nunars- 
suit,  dels  fordi  han  vilde  handle  i  Butiken  hos  mig,  og 
dels  for  at  meddele  os,  hvad  han  vidste  om  alle  de  andre. 
Men  som  vi  lidt  senere  en  Gang  kommer  til  at  kigge  ud 
af  Butiksdøren,  sér  vi,  at  der  igjen  kommer  Kajakker  lige 
ude  fra  Soen,  denne  Gang  fire  i  Tallet;  men  jeg  var  ikke 
længe  om  at  udfinde,  at  mine  Sønner  endnu  ikke  befandt 
sig  blandt  disse;  dog  trøstede  jeg  mig  hurtigt  med  den 
Tanke,  at  de  jo  endnu  ikke  kunde  være  uden  Følgeskab, 
idet  vi  endnu  manglede  baade  Poul  (det  var  ham,  der 
ikke  havde  Uvejrspels)  og  saa  den  ene  af  Nunarssuitterne- 
Disse  Folk  der  ude  fra  ere  udmærkede  Kajakmænd.  Des- 
uden kunde  de  jo  maaske  være  gaaet  paa  Land  et  eller 
andet  Sted  undervejs.  Jeg  fik  derfor  øjeblikkelig  gjort 
Anstalter  til  at  faae  lidt  Mad  samt  et  og  andet  ellers 
pakket  sammen  til  at  medgive  ham,  som  jeg  vilde  sende 
ud  for  at  søge  dem  op  inde  mellem  de  mange  Løb  her 
udenfor  os.  De  fire  nærmede  sig  mere  og  mere  og  landede 
tilsidst.  Disse  vare  Thomas's  samt  Iudithes  to  Sønner; 
men  Ak  og  Vé  for  de  Nyheder  de  bragte!  —  Det  sidste, 
som  de  havde  sét  til  begge  mine  Sønner  samt  Nunars- 
suitteren  var,  at  disse  langt  udenfor  Isbæltet  havde  over- 
givet sig  til  en  gyngende  Isskodse.  O,  havde  man  dog  nu 
bare  haft  et  Dampskib  —  saa  vilde  man  maaske  endnu 
kunde  have  frelst   dem! 

De  fortalte  følgende: 

Da  Sydvesten  den  foregaaende  Dag  stod  ret  fra  Land 
som  en  n  unasarnek  (Landvind),  var  hele  Følget  begyndt 
at  ro  hjemad  i  god  Orden.  Det  skulde  dog  den  Gang 
alleredi'  være  bleven  aldeles  usigtbart  og  Landet  tabt  af 
Syne.  Vinden  havde  de  ind  fra  Venstre  og  vedblev  at  holde 
den  saaledes,  lige  til  den  aldeles  løjede  af.  Da  anede 
det  dem,  at  den  havde  drejet  sig,  og  de  holdt  længe 
Raad  om,  hvad  de  nu  burde  gjore,  om  de  skulde  holde 
den   Vind,    som    nu    var,    paa    højre    eller   venstre  Side.  — 

Her  havde  nu,  mærkeligt  nok,  alle  de  Unge  haft  Retten 
paa  sin  Side  (som  de  senere  sørgelige  Følger  viste),  men 
de  havde  af  sædvanlig  Ærbødighed  fulgt  de  Ældres 
Mening,  der  var  det  modsatte  af  deres.  Imidlertid  trak 
det  længere  og  længere  ud  paa  Natten,  og  de  naaede  aldrig 
Land  de  roede  nemlig,  uden  at  vide  af  det,  bestandig 
længere  og  længere  til  Soes.  Tilsidst  havde  de  da  be 
sluttet  sig  til  at  gaa  op  og  hvile  ud  paa  en  Isflage,  thi 
de  kundo  i  den  stadig  faldende  Sne  fremdeles  ikke  sé 
Haanden  for  sig.  -  -  Allerede  ved  første  Daggry  havde 
Iudithes  Sønner  villet  afsted  igjen,  fortalte  de,  og  havde 
søgt  at  overtale  Kammeraterne  til  at  følge  med  (den  Gang- 
var  jo  nemlig  hele  Skaren,  som  var  dragen  ud  herfra, 
endnu  samlet);  men  der  var  ingen  af  de  andre,  der  endnu 
havde  Mod  dertil ;  og  forst  da  den  Søgang,  der  hele 
Natten  igjennem  havde  sat  Braadsø  tværs  over  deres  Isflage, 
havde  mindsket  en  lille  Smule,  havde  de  bekvemmet  sig 
til  at  gaa  i  Kajakkerne  igjen.  Staklen  med  Bylderne 
maatte  de  tage  paa  Slæb;  men  da  Kræfterne  tilsidst 
aldeles  svigtede  ham  paa  Grund  af  Smerter  i  Armene, 
saa  at  han  ikke  selv  længer  kunde  hjælpe  til  med  sin 
Aare,  havde  han  bedet  dem  om  at  slippe  deres  Tag  i  ham, 
thi  han  vilde  hellere  omkomme  paa  Stedet,  fremfor  at 
forblive  i  sine  nuværende  Lidelser.  Saa  havde  de  føjet 
ham  og  forladt  ham.  —  Fremdeles  havde  de  ingen  som 
helst  Anelse  om,  hvor  paa  Lag  de  befandt  sig,  da  Uvejrs- 
taagen  endnu  hang  baade  over  Landet  og  over  Soen.  Først 
da  Solen  steg  højere  paa  Himlen,  klarede  det  saa  vidt 
op,  at  de  fik  Rede  paa,  at  de  havde  forvildet  sig  langt  ud 
til  Soes  og  endnu  ikke  vare  nærmere  Land,  end  at  de 
havde  Nunarssuits  højeste  Tinde,  Isugdlek,  i  en  saadan 
Stilling,  at  de  maatte  vide,  at  de  vare  endogsaa  fortvivle! 
langt    til  Søes1).      Men    herover    tabte   den  ældste  af  mine 


V  At  oversætte  den  grønlandske  Stedbetegnelse  lige  efter  Ordet,  giver  ikke  den, 
der  ikke  er  orienteret  i  Egnen,  nogen  Oplysning,  hvorfor  jeg  her  hint  giver  Meningen. 

Sønner  saa  aldeles  Modet,  at  han  hellere  igjen  vilde  søge 
op  paa  en  drivende  Skosse,  hvorhen  saa  haade  Broderen, 
der  ikke  vilde  skilles  fra  ham,  og  den  tilbageblevne  Nunars- 
suitter  tilsidst  fulgte  ham. 

De  fortalte  om  denne  Mand  fra  Nunarssuit,  at  han 
under  hele  Turen  havde  søgt  at  trøste  mine  Sønner  og 
formane  dem  til  Taalmod  og  huske  paa,  at  der  var  et  Øje 
over  dem  som  vaagede;  og  naar  min  ældste  Søn  tog  til 
at  jamre  ved  Tanken  om  dem,  han  nu  vilde  komme  til 
at  efterlade  uforsørgede,  havde  den  anden  svaret,  at  Øje- 
blikket nu  ikke  var  for  den  Slags  Bekymringer,  men  at 
det  her  var  sin  Salighedssag,  man  alene  havde  nødig  at 
have  i  Tankerne. 

Ja,   havde  man  dog  den  Gang  bare  haft  et  Dampskib! 


Oplevelser  og  Betragtninger  over  det, 
jeg  har  erfaret, 


Af 

Petrus  Lynge, 

Sælhundefanger  ved  Xapassok. 


grunden  til,  at  jeg  ikke  for  er  kommet  med  noget  til 
Шш^  »Morskabsskriftet«,  er  den,  at  jeg  ikke  selv  kan 
skrive  ordentligt.  Men  da  jeg  nu  i  de  senere  Tider  sad 
ensom  derude  og  roede  i  min  Kajak,  faldt  det  mig  dog 
af  og  til  ind,  at  det  nok  maaske  kunde  lade  sig  gjore 
alligevel,  saafremt  blol  min  gode  Ven  Villads,  vor  Kateket, 
vilde  hjælpe  mig  med  at  rette  det  fejlagtige  i  mit  Skriveri; 
og  det  vilde  han  ganske  vist  nok,  for  han  kjender  ikke 
til  Dovenskab.  Jeg  selv  har  nemlig  ikke  den  Forstand, 
at  jeg  kan  stille  Delene  sammen  i  den  rigtige  Orden;  og 
da  min  Hukommelse  heller  ikke  er  den  bedste,  kommer 
jeg  kun  til  at  nævne  mine  Oplevelser  med  lange  Mellem- 
rum. Alt  hvad  jeg  husker  om  min  tidligste  Barndom  er, 
at  vi  hjemme  aldrig  kjendte  andet  end  gode  Dage.  En 
Gang  maa  det  dog  vist  have  været  noget  knapt,  kan  jeg 
tænke,  for  jeg  husker  tydeligt,  hvorledes  Fader  sammen 
med  Mads  og  Morbror  Hans  en  Dag  maatte  ud  at  pilke 
Ulke  tilligemed  alle  de  andre  Fangere1)  paa  Pladsen.  Jeg 
husker  ogsaa,  at  de  kom  tilbage  med  et  uhyre  stort  Knippe; 


')  At  Storfangere  nedlade  sig  til  at  gaa  efter  Ulke,  er  gjerne  Tegn  paa  daarlige  Tider, 
enten  begrundet  i  lange  Uvejrsperioder  eller  Mangel  paa  Sælhundetræk  under  Kysten. 

thi  de  havde  trukket  alle  paa  en  Snor  .  .  .  Den  Gang  da 
han,  hvem  vi  Grønlændere  kaldte  den  Store  Tømmermand, 
blev  gjort  til  Udligger  ved  Umanak,  fik  vi  Napassokkere 
Stefanus  til  Kateket,  thi  Paulus,  vor  egentlige  Lærer  og 
Kateket,  skulde  følge  med  Tømmermanden  og  de  udflyttede 
Grønlændere  til  det  nye  Udsted.  Begge  disse  Kateketer, 
baade  Paulus  og  Stefanus,  vare  af  den  ulærde  Slags,  da 
den  nuværende  Læreanstalt  (Seminariet)  endnu  ikke  var 
til  i  deres  Ungdom;  de  kunde  derfor  heller  ikke  lære  ns 
andre  andet  end  at  læse,  men  hverken  Skrivning  eller 
Regning.  Det  er  rigtignok  højst  misundelsesværdigt  at 
se,  hvad  Børn  kan  nu  mod  den  Gang  .  .  .  Efter  at  den 
store  Tømmermand1)  havde  været  to  Aar  ved  Umanak 
(det  nyanlagte  Udsted),  blev  det  bestemt,  at  han  skulde 
overtage  Xapassok  og  min  Fader  i  den  Anledning  for- 
flyttes til  Grønlænderpladsen  Ikamiut2),  Nord  for  selve 
Kolonion;  men  herfra  vendte  vi  dog  efter  kun  to  Aars 
Forløb  igjen  tilbage  til  Na  passok.  Den  sidste  af  vore 
Vintre  ved  Ikamiut  var  Nøden  dér  meget  stor,  og  Grøn- 
lænderne sagde  ligefrem,  at  havde  de  ikke  haft  Fader,  var 
det  gaaet  dem  rent  galt;  men  han  sørgede  faderligt  for 
dem,  dels  ved,  at  han  hver  Dag  lod  Kaffekjedlen  gjøre  en 
Omgang  rundt  i  alle  Hytterne,  dels  ved,  at  han  lod  Folk 
faa  (gratis)  Fødemidler  af  Kolonibutikens  Varebeholdning3). 
Desuden  beværtede  han  hveranden  Dag  Pladsens  Mænd 
(o:  Forsørgerne);  og  dem,  der  ikke  længere  havde  Lyst  til 
andet  end  til  at  lægge  sig  til  at  dø,  tvang  han  til  ikke 
at    være    saa     ligegyldige     og    befalede    dem     at    sidde    i 


V  Samme  danske  Tommermand,  Willumsen,  tilsatte  Livet  i  Sultevinteren  ved 
Napassok  (1854—55)  ved  at  vove  sig  i  Konebaad  til  Kolonien  for  at  skaffe  Hjælp 
til  de  i  den  yderste  Nød  stedte  Grønlændere.  Man  erfarede  ingensinde,  hvad  der  var 
blevet  af  den  sørgelige  Expedition. 

2)  En  Klippeø  ved  Kolonien  Sukkertoppen. 

3)  Dette  i  sin  Egenskab  at  Fattigforstander,  eller  overhovedet  som  »Handelens 
Repræsentant  ved  det  ensomme  Sted,  der  om  Vinteren  staar  udenfor  Kommunikation 
med  Kolonien  og  Bestyrelsen  dér. 

oprejst  Stilling  paa  Brixen  l)  om  Dagen.  Ligesaa  snart 
det'  mod  Vinterens  Slutning  lod  sig  gjøre,  sendte  han  Mads 
og  min  Morbror  Hans  til  Kolonien  med  Underretning  om 
Tilstanden  heroppe  hos  os;  men  de  vare  meget  længe  om 
at  naa  frem  ad  de  mange  Omveje,  de  maatte  gjøre,  for- 
medelst at  Vinterisen  spærrede  den  almindelige  Kajakvej. 
Men  da  nu  Mads  endelig  alene  kom  tilbage  fra  denne 
Postrejse,  bragte  han  os  den  endnu  forfærdeligere  Efter- 
retning, at  vort  gamle  Na passok  samme  Vinter  næsten 
var  uddød  i  Hungersnøden.  Tillige  havde  han  Befaling 
fra  Kolonibestyreren  til  Fader,  at  han  uopsættelig  skuldr 
begive  sig  derned.  Vi  rejste  saa  strax  over  selve  Kolonien, 
som  laa  midt  mellem  begge  Stederne,  det  ene  Nord,  det 
andet  Syd  for  den;  men  vi  fik  ikke  Lov  til  at  udhvile  os 
ret  længe  ved  Kolonien,  forend  vi  maatte  skynde  os  bort 
til  det  betrængte  Sted,  hvorhen  der  for  Resten  allerede 
var  blevet  sendt  foreløbig  Hjælp  under  min  Morbroder 
Hans's  Ledelse.  Her,  hvor  jeg  var  voxet  op  og  kjendte 
hver  eneste  én,  skulde  jeg  komme  til  at  opleve  det  aller- 
skrækkeligste Syn,  man  kunde  tænke  sig.  Det  danske 
Hus2)  havde  de  hungrende  uden  videre  taget  i  Brug,  da 
der  laa  ubegravede  Lig  alle  Steder  i  deres  egne  Hytter, 
hvoraf  ogsaa  flere  vare  revne  ned  over  de  Dode  for  at 
begrave  dem  under  ét,  den  Gang,  der  ikke  længer  havde 
været  Kræfter  til  at  begrave  hvert  Lig  for  sig.  Da  Fader 
bad  dem  om  at  rejse  sig,  for  at  han  bedre  kunde  faae  dem  at 
se  i  Lyset,  fandt  han  dem  næsten  alle  ukjendelige.  Enken 
tii  den  store  Tommermand.  der  var  gaaet  i  Konebaad,  men 
aldrig  var  vendt  tilbage  igjen,  var  ogsaa  blandt  disse,  og 
hendes  Ansigt  var  ligesom   alle  de  andres  stærkt  ophovnet, 


1j  Den  brede,  dybe  Træbænk,  deri  ethvert  Grønlænderhus  udfylder  Bagvæggen  i 
hele   dennes  Længde    og  tjener  til  Sidde-  og  Liggeplads  for  Husets  samtlige  Beboere. 

2j  Naar  der  siges  det  danske  Hus,  menes  altid  Handelens  Ejendom,  det  saa- 
kaldte*  forbedrede  grønlandske  Hus,  der  gjerne  opføres  ft<r  Udliggeren,  hvad  enten 
denne  benytter  det  eller  ej.  Ofte  bygger  han  sig  nemlig  selv  et  gmnlandsk  Hus  med 
Brix  og  øvrige  indvendige  Indretninger. 

og  Øjnene  stod  langt  ud  af  Hovedet  paa  hende.  Jeg  har 
hørt  af  ældre  Folk,  at  dette  skal  komme  af  at  leve  altfor 
udelukkende  af  Stranden  (spise  Tang).  Da  Morbror  næste 
Morgen  vilde  have  mig  med  op  i  vort  eget  fordums  Hus, 
hvori  de  overlevende  havde  samlet  sig,  efterhaanden  som 
Slægtninge  og  andre  Husfæller  døde  fra  dem,  vilde  jeg 
først  paa  ingen  Maade,  for  jeg  var  den  Gang  saa  over- 
dreven ømfindtlig  af  mig,  at  selv  den  mindste  Rift  eller 
Saar  forvoldte  mig  Sindsbevægelse.  Senere  hærdede  jeg 
mig  dog  herimod,  for  hvorledes  skulde  jeg  ellers  være 
blevet  Sælhundefanger?  —  Dette  var  mit  Konfirmationsaar. 
Det  var  skrækkeligt  at  se  dem  ligge  der  spredt  ud  over 
Gulvet,  bare  Skind  og  Ben;  og  alligevel  sagde  Hans,  at 
det  ikke  var  noget  imod,  hvad  det  havde  været  den  Gang, 
han   først  kom  derned. 

De  fik  ikke  saa  saare  Øje  paa  Fader,  før  de  allesammen 
begyndte  at  græde  og  jamre  sig:  at  det  aldrig  vilde  være 
gaaet  dem  saadan,  hvis  han  blot  havde  været  hos  dem; 
og  saa  græd  og  græd  de  igjen. 

Alt  Husets  indvendige  Træværk  havde  de  skrællet  af 
og  brændt  i  Kakkelovnen,  for  lidt  Varme  gjorde  dem  saa 
godt,  sagde  de.  Da  vi  for  to  Aar  siden  rejste  herfra,  havde 
vi  efterladt  Huset  i  fuldkommen  Stand,  men  nu  var  der 
ikke  levnet  andet  af  dets  indvendige  Beklædning,  end 
Panelet  ved  mine  Forældres  Sidde-  og  Liggeplads.  Vi  har 
aldrig  senere  faaet  noget  Vederlag,  skjondt  jeg  dog  af  og 
til   hørte  Tale  om,  at   man  tænkte  paa  at  godtgjøre  os  lidt. 

Xapassok1)  har  for  heddet  Igdlugtalik.  Napassok- 
Xavnet  skriver  sig  fra  en  opstaaende  Sten  paa  Toppen  af  en 
Bakke.  Syd  fra  har  denne  stor  Lighed  med  et  danskklædt 
Fruentimmer,  og  vi  har  faaet  den  underlige  Vane,  at  sige  hver 
Gang,  der  hænder  noget  mindre  heldigt,  eller  der  overgaar 
os  noget  ondt,  som  f.  Fx.  et  Dødsfald  eller  lignende:  »Det 
maa  være  hende  deroppe! 

';  Napassok  betyder    opstaaende-. 

Medens  vi  vare  ved  Ikamiut,  kæntrede  jeg  en  Gang 
med  Kajakken,  idet  jeg  vilde  trække  min  Fuglepil  ud 
af  et  Isstykke,  hvori  jeg  havde  faaet  den  sat  fast  ved 
at  kaste  efter  en  Alk,  der  svømmede  tæt  ind  under 
dette;  men  Theofilus,  sum  var  med  mig,  hjalp  mig  op 
igjen;  og  da  jeg  paa  Tilbageturen  fandt  den  stukne  Alk 
flydende  paa  Vandet,  undlod  jeg  ikke  at  tage  den  med 
mig;  men  hjemme  fik  jeg  dygtig  Skjænd  af  min  Fader, 
trods  hans  Glæde  over,  at   lian   fik  mig  uskadt  tilbage. 

Ligeledes  kæntrede  jeg  ogsaa  en  anden  Gang  derved, 
at  en  Kajak,  som  vor  Konebaad  havde  paa  Slæb,  under 
Roerskernes  kaade  Maade  at  ro  paa,  lob  lige  ned  paa 
mig  og  stodte  mig  omkuld.  Forst  lagde  de  ikke  en 
Gang  selv  Mærke  til  det,  de  havde  forvoldt,  men  da 
jeg  havde  væltet  mig  ud  af  Kajakken,  blev  de  da 
endelig  opmærksom  paa  mig  og  tog  mig  ind  i  Kone- 
baaden. 

Fader  tvang  mig  nu  til  at  lære  Kæntring  og  Rejsning 
paa  den  Maade,  som  det  hører  sig  til  for  ægte  Kajakmænd. 
Jeg  var  rigtignok  grædefærdig  af  Ulyst,  men  gjorde  ikke 
Indvending,  da  han  jo  var  min  Fader.  Han  paatog  sig 
selv  Oplæringen  og  begyndte  med  at  vippe  mig  om  paa 
Siden,  idet  han  selv  holdt  Stævnen  af  min  Kajak  fast  i 
Haanden;  men  naar  jeg  nølede  og  ikke  kunde  bekvemme 
mig  til  at  kaste  mig  rundt,  besørgede  han  det  for  mig  og 
holdt  mig  endda  ikke  saa  ganske  kort  Tid  under  Vandet, 
inden  han  tillod  mig  at  komme  frem  igjen.  Paa  denne 
Maade  fortsatte  han  Øvelserne  lige  til  jeg  kom  saa  vidt, 
at  jeg  ligefrem  glædede  mig  til  dem,  og  tilsidst  virkelig 
ogsaa  fik  lært  at  rejse  mig  paa  egen   Haand. 

Jeg  vil  her  med  det  samme  sige  min  Mening  om 
Udstigning  eller  Ikke-Udstigning  af  Kajakken,  efterat  den 
er  kæntret.  Det  er  min  Mening,  at  man,  naar  der  er 
Grund  til  at  vente  Hjælp  fra  en  anden  Kajakmand,  skal  se 
at  holde  sig  fra  at  krybe  ud,  indtil  denne  naaer  én,  da 
man    derved    dels    gjor    Arbejdet    meget    mindre    vanskeligt 

for  ham,  der  kommer  én  til  Hjælp  og  volder  ham  meget 
mindre  Bekymring  for  det  senere  Udfald;  desuden  bliver 
vor  egen  Lidelse  betydelig  formindsket,  idet  vi  ikke  blive 
saa  gjennemblmlir  og  forfrosne,  som  naar  vi  have  været 
ude  af  Kajakken  og  i  Vandet.  Jeg  har  selv  en  Gang  gjort 
Erfaring  i  denne  Henseende.  Det  var  i  den  Tid,  da  jeg 
endnu  ikke  rigtig  havde  lært  at  rejse  mig  ved  egen  Hjælp. 


—    -  og  tilsidst  ogsaa  virkelig  fik  lært  at  lejse  mig  paa  egen  Haand. 

Det  var  en  Sommeraften  ved  Ikamiut,  at  jeg  hen- 
imod  Solnedgang  fik  en  særlig  stor  Lyst  til  at  følge  efter 
Amos,  som  jeg  troede  var  roet  hen  til  Атагкок,  men 
-"in  jeg  saa  alligevel  ikke  traf  der,  da  jeg  nemlig  under 
Vejs  af  nogle  fiskende  Kajakker  fik  at  høre,  at  han  var 
helt  hen  til  Kornok1  .  Men  da  jeg  dog  nu  allerede 
var  kommen  saa  langt  paa  Vej,  som  jeg  var,  vilde  jeg 
ikke   vende   om    uden    først   at   have  set  lidt  ind  i   Sundet. 


l)  Dette  K'~>rnok    maa    ikke    forvexles    med    det    under  en  Fisketur  eller  andre 
Steder   omtalte  Kornok   i  Godthaabs  Distrikt.     Stednavne  gaae  igjen  i  det  Uendelige. 

Det  var  en  uimodstaaelig  Higen,  der  greb  mig,  og  åsit 
(ganske  rigtigt)  havde  jeg  heller  ikke  saa  snart  faaet 
Атагкок  aaben  for  mig,  førend  jeg  med  det  samme 
saae  Sælhund  paa  Sælhund  dukke  op,  og  jeg  var 
heller  ikke  sen  til  baade  at  harpunere  og  kaste  Blæren. 
Kæntring  var  det,  jeg  allermindst  tænkte  paa  i  dette 
Øjeblik;  men  ikke  saa  snart  havde  jeg  sat  mit  næste 
Vaaben  i  Dyret,  der  lige  var  skudt  op  for  tredie  Gang, 
førend  jeg  ogsaa  med  det  samme  laa  der.  I  et  eneste  Nu 
fik  jeg  mig  besindet  paa,  at  jeg  var  ene  paa  Stedet,  samt 
at  jeg  ikke  havde  det  i  min  Magt  at  rejse  mig,  med  mindre 
der  kom  andre  til  og  hjalp  mig,  hvorfor  jeg  sendte  en 
Afskedstanke  til  mine  Forældre  samt  til  alle  Enker  og 
Faderløse  og  til  Enhver,  som  i  den  forlisende  Kajakmand 
mister  sit  Livs  Forsørger;  men  da,  uden  at  jeg  selv  véd 
hvordan,  eller  om  det  var  med  Villie  eller  ikke,  bevægede 
jeg  min  Aare,  som  jeg  endnu  fastholdt  under  Vandet,  en 
Smule,  og  sad  saa  til  min  store  Forbavselse  i  selv  samme 
Nu  atter  paa  ret  Kjol  og  det  uden  at  der  var  kommen 
det  allerringeste  i  Ulave  paa  min  Kajak;  alt  Tilbehør, 
om  det  saa  var  mine  Kajakvanter,  laa  paa  sin  rette  Plads. 
Formodentlig  har  jeg  slet  ikke  staaet  paa  Hovedet,  som  jeg 
i  min  Befippelse  den  Gang  troede,  men  kun  lignet  paa 
Siden. 

Men  sæt  nu  jeg  her  strax.  var  kroben  ud  i.  Søen,  saa 
havde  jeg  forvist  været  fortabt,  da  det  i  rum  Sø  næsten 
er  umuligt  at  hjælpe  sig  ind  i   Kajakken   igjen.  —  — 

Fader  døde  i  September  1868.  Kort  forend  han  døde, 
vendte  han  sig  en  Gang  om  imod  mig  paa  Brixen  og 
sagde:  »Naar  jeg  nu  er  død,  saa  skal  du  tage  Brædder 
og  Søm  til  min  Kiste  af  Handelens  Varebeholdning;  men 
du  maa  ikke  undlade  nøje  at  opskrive  liver  Smule,  du 
udtager«.  Jeg  tænkte  ikke,  at  disse  Ord  skulde  faae  saa 
dyb  Betydning;  men  ikke  længe  efter  var  han  død.  Han 
var  for  mig,  hvad  Moderen  er  før  det  diende  Barn;  maaske 
elskede  han   mig  ogsaa  saa  højt,   fordi  jeg  var  eneste  Søn. 

Moder  havde  været  gift  for  og  med  hende  bragtes  os  fire 
Sødskende,  hvoraf  kun  de  to  ere  i  Live  endnu.  Ja,  vist 
elskede  mine  Forældre  mig,  men  de  irettesatte  og  straffede 
mig  derfor  lige  fuldt,  naar  de  syntes,  at  jeg  trængte  til 
det;  og  dette  var  jo  i  sin  Orden,  siden  de  vare  Forældrene 
og  jeg  Barnet.  Men  jeg  har  ellers  lagt  Mærke  til,  at  det 
nu  er  bleven  Skik,  at  Børn  i  al  Ting  gjør  som  de  selv 
lyster,  idet  nogle  Forældre  undskylder  dem,  sigende:  »Aa, 
han  dér  maa  vi  være  overbærende  imod,  for  han  er  en 
lille  akigssak1)  og  om  en  anden  igjen:  »aa  det  er  saadan 
en  sod  lille  En«.  Men  saadan  Fremgangsmaade  er  for- 
kert; thi  man  maa  tugte  sine  Børn,  naar  det  trænges,  for 
ellers  vil  de  blive  uden  Grændser  (tøjlesløse),  og  desuden 
behøver  man  jo  blot  at  holde  sig  til  dette:  »I  Fædre  tugter 
Eders  Børn«.  Ja,  det  er  sandt,  at  kun  naar  Forældrene 
oplærer  deres  Børn  efter  Skriftens  Ord,  vil  de  faae  Glæde 
af  dem. 

Det  var  en  uhyre  Sorg  for  mig  at  miste  min  Fader 
og  ikke  ret  længe  derefter  vor  yngste,  lille  Pige.  Men 
dette  var  ikke  det  værste;  og  jeg  kom  rigtignok  til  at 
maatte  sande,  hvad  jeg  ved  fiere  Lejligheder  havde  hørt 
ældre  Folk  sige,  nemlig:  at  det  ingen  Ting  var  at  miste 
sine  Forældre  imod  at  miste  sin  Ægtefælle.  Ja,  hvor  sandt 
et  Ord;  thi  hvad  havde  dog  mine  Forældres  Bortgang  været 
imod  min  Hustrus!  men  om  dette  og  vor  Hengivenhed  for 
hinanden,  kan  jeg  endnu  ikke  taale  at  tale.  Kun  skal 
jeg  nævne,  at  det  næsten  er  altfor  sørgeligt  at  komme 
hjem  fra  Søen  og  ind  i  dette  af  hende  forladte  Hus  .... 
og  saa  den  første  Opvaagnen  om  Morgenen!  ....  Da  Fader 
var  død,  sendte  jeg  strax  Post  til  Kolonien,  da  vi  nødig 
vilde  gaa  Vinteren  i  Møde  uden  Udligger;  men  Posten 
bragte  det  Bud  tilbage,  at  jeg  jo  kunde  være  den,  der 
foreløbig  tog  Vare  paa  Butiken  og  Spækudhandlingen. 
Hvordan    vilde    det    mon    eraa?      Jea;    som    hverken    kunde 


l)  Dot  første  Barn  der  fødes  efter  at  Forældrene  have  mistet  et. 

regne  eller  skrive  ordentligt.  Men  jeg  niaatte  jo  forsøge 
det,  og  stolede  her  igjen  paa  min  Villads,  og  han  har 
sandelig  været  min  Støtte  lige  til  den  Dag  i  Dag.  Jeg 
havde  nemlig  nok  mange  Gange  været  med  til  baade  at 
veje  og  maale,  naar  Fader  tog  Beholdning  op  over  Butiks- 
varerne, især  naar  dette  indtraf  paa  de  Dage,  hvor  jeg 
alligevel  ikke  kunde  gaa  i  Kajak  for  Vejret;  men  naar 
jeg  vilde  staa  hos  ham  om  Aftenen,  medens  han  lavede 
sit  Regnskab,  saa  bad  han  mig  altid  om  at  gaa  bort,  da 
det  forstyrrede  ham  at  have  nogen  om  sig  (ved  denne 
Lejlighed);  og  saa  adlod  jeg  og  gik  min  Vej.  Det  var  jo 
ogsaa  lige  meget  (om  jeg  herte  Regnskabsførelse  eller  ej), 
da  jeg  jo  kun  var  bestemt  til  Sælhundefanger,  men  saa 
er  Følgen  ogsaa  bleven  den,  at  jeg  endnu  er  helt  uvidende 
om  Regnskabsførelse.  Fader  plejede  gjerne  at  gjøre  op 
hver  eneste  Maaned,  men  jeg  har  ogsaa  kun  altid  hørt 
ham  rose  (af  Overbestyrelsen  ved  Kolonien)  for  hans  store 
Dygtighed  som  Udligger.  Det  er  ikke  godt  at  vide,  hvem 
jeg  har  slægtet  paa  i  Dumhed.  Det  er  slemt,  for  det  er 
nu  saadan,  at  naar  man  en  Gang  er  tungnem  af  sig,  saa 
bliver  man  ingen  Sinde  lærenem,  og  saa  meget  har  jeg 
selv  iagttaget,  at  Kloge  og  Dumme  er  et  Slags  hver  for 
sig;  og  ligeledes  har  jeg  lagt  Mærke  til,  at  de,  som  kan 
noget,  altid  hurtig  gjøre  sig  elskede.  Men  trods  min 
Mangel  paa  Lærdom,  kan  jeg  dog  ikke  sige  andet,  end 
at  der  er  bleven  vist  mig  megen  Kjærlighed.  Og  Gud 
ske  Lov  for  den  kjære  Villads,  for  ham  kan  jeg  spørge  til 
Raads,  naar  som  helst  og  om  hvad  som  helst  jeg  vil,  som 
nu  f.  Ex.  angaaende  Benævnelserne  paa  de  danske  Handels- 
varer. Ja,  der  findes  ikke  den  Ting,  han  ikke  ved  Besked 
paa;  og  kan  jeg  saa  en  sjelden  Gang  underrette  ham  om 
noget,  han  ikke  ved,  saa  fatter  han  det  øjeblikkelig  paa 
Grund  af  sin  store  Opvakthed.  —  Det  er  rimeligt,  at 
Villads  maatte  være  elsket  af  alle  paa  Pladsen,  som 
den,  der  bespiste  vor  Aand  (i  Egenskab  af  Kateket  og 
Skolelærer);   men   hvad   maatte  han  saa  desuden  ikke  være 

S,  Rink:     Kajakmænd  .  4 

for  mig,  hvem  han  tillige  gjorde  den  megen  timelige  Nytte. 
Xaar  man  nu  f.  Ex.  alene  tænker  sig  Hegnskabet!  Naar 
der  ingen  Ting  manglede  (o:  ikke  havdes  Underbalance),, 
saa  gjorde  vi  os  rigtig  tilgode,  Villads  og  jeg,  og  aldrig- 
vilde  han  tage  mod  Betaling  for  alt  det,  han  gjorde  for 
mig,  og  da  nu  tilmed  de  Danske  ved  Kolonien  (hans 
Foresatte)  vare  saaledes  beskafne,  at  de  ikke  tog  det  saa 
helt  noje  med  mig,  saa  havde  jeg  jo  gud  Grund  til  at 
være  glad  for  mine  Penge  (Udliggerlønnen),  hvilke  jeg  for 
Hesten  udelukkende  bruger  paa  fornuftig  Maade,  til  Dels 
ogsaa  formedelst  Villads's  Vejledning;  men  jeg  paaskjønner 
ogsaa  al  Ting,  og  er  aldrig  tvær  til  at  lade  mine  Lands- 
mænd komme  til  at  handle  i  Butiken1);  selv  om  det 
indtræffer  efter  en  hel  Dags  Faste,  er  jeg  gaaet  lige  op  i 
Butiken  eller  Spækhuset  bare  for  ikke  at  lade  dem  vente 
efter  mig;  og  jeg  har  ogsaa  mange  Gange  faaet  Huden 
revet  af  mine  Hænder,  der  ikke  hører  til  de  allerstærkeste» 
ved   at  tage  paa  de  iskolde  Vægte  og  Lodder. 

Senere  blev  jeg  saa  ogsaa  gjort  til  Pårssissok  (Fattig- 
forstander), endskjondt  at  det  var  en  Lov,  at  man  ellers 
hertil  skulde  have  fyldt  sit  tredivte  Aar.  »Holdt  i  Bered- 
skab« (Suppleant)  —  det  havde  jeg  nu  allerede  været  siden 
det  Aar,  da  Jens2)  ved  Kangåmiut  blev  valgt  til  For- 
stander. Den  Gang  jeg  kom  helt  og  holdent  i  hans  Sted, 
var  jeg  ikke  mere  end  21  Aar,  og  nu  har  jeg  været 
det  i  12  Aar  uden  Afløsning,  og  i  Aar,  1880,  er  jeg  blevet 
valgt  om  igjen.  Denne  Gang  vilde  jeg  rigtignok  allerhelst 
have  været  fri,  og  jeg  bad  dem  ogsaa  allesammen  om  ikke 
at  nævne  mig  (stemme  paa  mig)  ved  Foraarsmødet  ved 
Kolonien;  men  da  Villads  alligevel  øjeblikkelig  raabte  mig 
op,  gjorde  alle  de  andre  det  strax  med,  og  da  jeg  bagefter 


1)  Butiken    aabnes    nemlig   som  Regel    kun    til  bestemte  Tider  (dette  især  dog 
for  11  ovedkoloniernes  Vedkommende). 

2)  Samme  Jens,    som    er  Forfatter   til    efterfølgende  Historie    om   de  uheldige 
Hvalrosfangere. 

spurgte,  hvorfor  de  dog  havde  gjort  det,  svarede  nogle: 
»Jo,  for  du  er  jo  den  eneste,  der  forstaar  dig  paa  det«, 
og  »hvem  andre  .-kuld»'  vi  ellers  have  valgt«.  Og  trods 
min  Ulyst  blev  jeg  dog  saaledes  nødt  til  at  føje  mig  efter 
Mængden,  og  nu  slipper  jeg  formodentlig  aldrig  derfra,  før- 
end jeg  en  Gang  bliver  syg  eller  rent  uduelig,  siden  det 
jo  lader  til,  at  de  aldeles  ikke  vil  hore  Tale  om  nogen 
anden   end   mig1). 

Under  Forstanderskabets  Hovedmøder  ved  Kolonien 
om  Foraaret  fik  jeg  altid  den  venligste  Modtagelse  af  mine 
Landsmænd,  hvorfor  jeg  virkelig  højlig  maa  prise  disse; 
aldrig  sure  Miner,  naar  jeg  mødte  nogle  af  dem  paa  Vejene 
mellem  Husene,  kun  lutter  Venlighed;  og  inden  Aften 
havde  jeg  for  det  meste  allerede  været  indbudt  hos  alle 
ved   Stedet  —  dog  ikke  aldeles  overalt. 

Men  naar  de  ikke  forstod,  at  jeg  gjorde  Spøg,  kunde 
de  under  Tiden  blive  lidt  fornærmede,  naar  f.  Ex.  Angutit 
(Kajakmændene)  under  vore  Moder  med  de  danske  For- 
mænd, hvortil  vi  gjerne  brugte  et  ledigt  Rum  paa  Kirke- 
luftet,  stod  samlede  nedenfor,  og  naar  de,  hver  Gang  de 
fik  Øje  paa  mig,  raabte  op  til  mig:  »Sørg  nu  for,  at 
jeg  faar  noget,  Petrus  —  og  jeg  med,  jeg  med,  Petrus«'2)  — 
og  jeg  saa  kunde  svare:  Siger  I  Petrus?  véd  I  ikke  nok, 
at  i  Dag  hedder  jeg  ikke  Petrus,  men  parssissok  (For- 
standeren —  Hr.  Forstanderen),  saa  forstod  de  ikke  altid 
slrax,  at  dette  kun  var  sagt  for  Spøg  unen  troede,  at  jeg 
var   indbildsk'. 

Naar  jeg  var  ved  Kolonien,  maatte  jeg  altid  bo  hos 
Claus's;  dette  var  Skik  lige  fra  jeg  var  Barn,  og  det 
var  altid  en  stor  Fornøjelse  at  være  hos  dem,  især  i  den 
gode    Fangsttid,    endskjøndt   jeg    i    senere   Aar   ogsaa    godt 


1  Herefter  følger  langtrukne  Betragtninger  af  hans  Pligter  som  Kommune- 
rorstander  samt  hans  Opfattelse  af  Forstanderskabs  Institutionen  i  Almindelighed,  som 
Oversætteren  imidlertid  forbigaar. 

-  Nemlig  af  Aars-Budgettets  Overskud  Repartionen  .  hvilken  fordeles  til  de  for- 
tjenstfuldeste Kajakmænd  efter  Indstilling  af  de  respektive  Pladsers  indfødte  Forstandere. 

kunde  have  haft  el  andet  udmærket  Sovested  under  mine 
Besøg  deroppe,  nemlig  hos  Morbroder  Hans's;  men 
den  eneste  Gang,  jeg  var  Laget  lige  ind  til  disse,  kom 
der  øjeblikkelig  Rud  fra  Claus's,  at  jeg  værsgo  skulde 
komme  der. 

Jeg  havde  det  uhyre  morsomt  sammen  mod  mine 
Fættere  Geert  og  Salomon;  vi  talte,  lo  og  spøgte  og 
spillede  somme  Tider  Kort,  ved  hvilke  Lejligheder  en  Gang 


I  den  s;ode  Fangsttid 


Kolonibestyrer  II.  og  Kolonibestyrer  L.  forærede  mig  en 
Flaske  Brændevin,  som  vi  dog  kun  brugte  i  al  Ordentlighed 
til  Dels  til  at  spille  om,  saadan  at  den,  dm-  vandt,  altid 
fik  en   Snaps. 

Mine  Fættere  vilde  aldrig  et  Øjeblik  slippe  mig,  men 
fulgte  mig  overalt,  hvor  jeg  gik;  og  hvor  gammel  jeg  nu 
•  •ud  er  bleven,  foretrækker  jeg  ogsaa  selv  at  have  deres 
Følgeskab,  naar  jeg  gaar  omkring  fra  Sted  til  Sted,  da  jeg 
altid   har  værel  en    Del   undselig  af  mig. 


Om  vort  Konebaadsforlis. 


Af 

Ignati  use. 


in   ruede  hjemme  fra1)  den  26.  Septbr.  1890,  og  naaede 
ЦЦ   Grædefjorden   i  et  Træk.    Vi  gik  igjen  næste  Morgen 


tidligt  og  medtog  derfra  to  af  Jacobs  Børn,  Jonas  og  Martha. 

Vi  kom  over  Sagdliarutsil  og  derfra  igjen  til  Puiatsiait, 
hvor  vi  tog  Ophold  i  tre  Dage,  førend  vi  gik  videre  til 
Alangordliat.  Men  her  blev  Strømmen  saa-  strid,  at  vi 
maatle  tage  Baaden  paa  I. and  og  bære  den  videre  frem 
til  Teltepladsen  Nikisså,  hvor  vi  agtede  at  slaa  os  ned. 
Ankomne  hertil  lod  jeg  de  andre  om  al  slaa  Teltet  op  og 
begav  mig  selv  ind  i  Sangmissokfjorden,  hvor  jeg  snart 
hk  fanget  to  ældre  Fjordsæle  natsigdlait.  Dagen  efter 
gik  baade  Jonas  og  jeg  tidligt  ud  for  at  jage  Rensdyr, 
og  vi  nedlagde  ogsaa  strax  et,  hvorefter  vi  besluttede  os 
til  at  overnatte  paa  Stedet;  men  da  vi  næste  Morgen  under 
Hjemturen  til  Teltepladsen  faar  Fjorden  aaben,  opdager 
vi,  at  der  i  Nattens  Lob  har  dannet  sig  Fjordis  paa  den. 
Mig  forskrækkede  dette  dog  nu  ikke  synderligt,  men  Jonas 
sagde  strax:  Lad  os  endelig  bryde  op  herfra  —  ellers 
fryser  vi  saamænd  inde«. 

Jeg  vilde  det  grumme  nødigt,  men  da  han  efter  vor 
Ankomst    til  Teltet    atter   gjentog    de   samme   Ord,    svarede 


1    Nemlig   fra    Ugarssiorfik    i  Nærheden    af   den    velbekjend  lerplads 

Tornait,  noge<  sønden  for  Kolonien  Fiskernæsset. 


jeg:  »Naa,  ja  saa  lad  os  da  se  at  komme  afsted  —  inaaske 
har  Du   ret  i,  at  det  ellers  kunde  gaa  os  galt«. 

Vi  skrev  den  Dag  den  5.  Oktbr.,  og  sandt  nok  havde 
der  lagt  sig  ny  Is  hist  og  her,  men  vi  mente  dog,  at  denne 
næppe  vilde  kunne  skade  Konebaaden. 

Da  vi  saa  skal  til  at  gaa  i  den,  siger  en  af  Roer- 
skerne: »Jeg  vilde  dog  nødig  do  uden  forst  at  have  smagt 
vort     nyfangede     Rensdyr«,     men     hertil     svarede     Martha 


Da  de  rejste  hjemme  fra  i  godt  Vejr. 

noget  forarget:  »Hvem  skulde  vel  nu  tænke  paa  Rensdyr- 
kjod  —  men  for  Resten  tænker  jeg  ligesaa  lidt  paa  at  dø, 
da  vi  jo   bar  vor  udmærkede  nye  Konebaad!«  x) 

Vi  roede  Og  roede  uden  Forhindringer  til  godt  hen 
paa  Eftermiddagen,  da  vi  hk  Ikerassak'  aaben  og  her 
nui'i'kede,  at  det  trak  op  til  Uvejr;  og  da  vi  omsider 
nærmede  os  dens  Munding,  kom  Stormen  farende  med 
saadan    Voldsomhed,    at   vi  alle  sammen   maatte  slippe  vor 


1    I)rn   Omstændighed,   at    [gnatius   lige   havde   bygget   en    ny  Konebaad, 
skulde  have  været  Hovedmotivet  til  dette  vel  sildige  Togt. 

Dont  for  at  pege  paa  den,  idet  vi  alle  paa  en  Gang  udbrod: 
»Ja,   se  dér  har  vi  den!« 

Jeg  lod  øjeblikkelig  dreje  bi,  men  vi  bleve  ligesaa 
hurtigt  kastede  ned  mod  et  Isfjæld  og  samtidigt  paasejlet 
af  den  opbrækkede  Nyis,  som  Stormen  førte  med  sig;  og 
Konebaaden  blev  strax  læk  og  begyndte  at  synke.  Jeg 
hørte  en  af  Roerskerne  udraabe:  »Mon  Gud  vor  Skaber 
slet  ikke  vil  se  ned  til  os?«  Men  i  Stormens  Susen  og 
den  stærke  Bragen  i  Baaden  kunde  jeg  ikke  skjælne,  hvem 
af  dem   det  var,  der  talte. 

Nu  skyndte  jeg,  Ignatius,  mig  med  at  faae  min  Kajak1) 
sat  ud,  men  den  kom  strax  ind  under  de  mange  Isflager, 
hvorfra  jeg  kun  ved  et  voldsomt  Ryk  fik  den  halet  frem 
igjen;  men  Jonas  og  jeg  havde  næppe  faaet  os  anbragt 
hver  i  sin  Kajak,  førend  vi  saae  Konebaaden  synke  lige 
for  vore  Øjne. 

I  det  samme  mærkede  jeg  noget,  der  bagfra  rørte  mig 
ved  Skulderen,  og  da  jeg  vendte  mig  om,  saae  jeg,  at  det 
var  Martha;  men  en  Sø  slog  hende  i  samme  Øjeblik  bort 
igjen;  og  nu  begyndte  desuden  vi  to  Kajakmænd  ogsaa  at 
synke  (skaarne  af  Isen),  og  idet  vi  langsomt  dalede  ned  i 
Søen,  hørte  jeg  Jonas  bede:  »Jesus,  kom  og  bliv  hos  mig, 
Dine  Vunder  være  min  Trøst  —  jeg  elsker  Dig!«  Han 
var  den  eneste  af  dem  alle,  jeg  hørte  synge2),  men  han 
var  rigtignok  ogsaa  den  af  dem  alle,  som  jeg  paa  Grund 
af  mit  store  Ansvar  hele  Tiden  havde  været  mest  opmærk- 
som  paa.3) 

Nu  vare  de  allesammen  gaaede  til  Bunds  —  tænkte 
jeg  -  -  idet  jeg  selv  dukkede  op  til  Overfladen  igjen,  efter 
at   jeg    havde    faaet    mig    arbejdet    ud    af   Kajakken    under 


')  Naar  en  Baadejer  selv  styrer  sin  Baad,  lader  han  som  oftest  sin  Kajak  slæbe 
efter  i  Kjølvandet,  men  vil  under  ualmindelige  Omstændigheder,  som  her  i  Tyndisen, 
foretrække  at  lægge  den  op  i  Kanten  af  sin  Baad. 

2)  Eller  bede;  tugsiarpok  betyder  nu  begge  Dele. 

3)  Ignatius  folte  mest  Ansvar  for  Jonas  og  Martha,  fordi  de  vare  en  anden 
Mands,  Jacobs,  Bom.  som  vare  ham  betroede  paa  denne  Rejse. 

Vandet;  men  det  var  dog-  ikke  saa;  thi  jeg  fik  snart  efter 
Øje  paa  Martha  og  dernæst  paa  Elisabeth,  min  egen  Hustru, 
og  vor  gamle  Tjenerinde  Priscilla,  men  alle  de  andre  vare 
og  bleve  borte  tilligemed  Jonas,  fordi  han,  modsat  af  mig, 
var  bleven   hængende  ved  sin   Kajak. 

Saa  siger  Elisabeth  over  til   mig: 

»Ja,  nu  vil  Gud  selv  opløse  vort  Ægteskab  ved  Døden«, 
og  hun  blev  saa  slaaet  bort  med  det  samme.  Nu  var  det 
Priscilla  og  mig,  som  alene  var  tilbage  paa  Bølgerne.  Jeg 
loftede  mine  Hænder  mod  Himlen  og  raabte:  »Gud,  vær 
mig  Synder  naadig!«  Jeg  havde  nemlig  faaet  mig  loftet 
lidt  ved  Hjælp  af  et  Skindbundt,  der  var  flydt  mig  i  Mode 
og  som  jeg  snart  gjenkjendte  for  at  have  været  min  egen 
gamle  Moders.  Styreaaren  kom  ogsaa  flydende  hen  til 
mig;  jeg  holdt  mig  oven  Vande  indtil  Brystet  og  senere 
hele  Overkroppen.  Priscilla  viste  sig  atter  paa  Toppen  af 
en   Bølge,  og  jeg  hørte  hende  sige: 

»Er  dette  ikke  forfærdeligt?  Nu  kommer  Turen  sikkert 
til    mig!« 

»Ja,  Du  siger  sandt,  at  det  'er  forfærdeligt'«,  svarede 
jeg,  »men  hvem  af  os,  om  det  bliver  Dig  eller  mig,  der 
først  enten  skal  strafles  eller  benaades,  er  der  Ingen,  der 
véd«.  Og  saa  gjentog  jeg  min  Bon  fra  for.  Hun,  den 
gamle  Kvinde,  som  jeg  mindst  havde  tænkt  skulde  leve, 
levede  længst;  hun  dode  ikke  før  hen  ad  Midnat,  og 
hendes  Død  var  ikke  Drukning,  for  hun  havde  udaandet, 
før  hun  gik  til  Bunds1).  Snart  kom  en  anden  Rejsetøjs- 
bylt  jagende  ned  mod  mig,  og  jeg  gjenkjendte  i  den  Marthas. 
Jeg  fik  den  endelig  løst  og  udtog  hendes  lille  Fjerdyne, 
hvori  jeg  flængede  et  Par  Huller,  saa  jeg  kunde  trække 
den    over    mig.      Under  dette  Arbejde  hang  jeg  tværs  over 


1  Formentlig  burde  Fortælleren  have  meddelt,  at  den  gamle,  ligesom  han  selv, 
har  haft  noget  Støttepunkt  enten  i  en  Isskodse,  noget  Træværk  fra  Konebaaden  eller 
andet  lignende,  uden  hvilket  det  næppe  kan  tænke*,  at  hun  har  kunnet  holde  sig 
flydende  fra  Eftermiddag  til  .Midnat,  endsige  udaande,  førend  hun  *:mk. 

en  lille  Ishumpel.  Lidt  senere  drev  en  noget  større  og 
bedre  Skodse  ned  imod  mig,  og  jeg  entrede  den,  og  fik  mine 
Sager  med  op  paa  den,  nemlig  Skindbundterne  tilligemed 
min  Styreaare;  men  bedre  var  det  ikke,  end  at  mine  Ben 
hang  i  Vandet  til  midt  paa  Laarene.  I  denne  Tilstand 
drev  Stormen  tilligemed  den  megen  løsbrækkede  Is,  som 
nu  skjød  paa,  mig  ideligt  fremad.  Jeg  havde  ondt  ved  at 
holde  mig  fast,  hvor  jeg  sad,  og  mine  Ejendele  maatte  jeg 
tilsidst  miste.  —  Jeg  bad  uafladelig,  endskjøndt  jeg  godt 
huskede,  at  Gud  var  almæg*tig  og  i  alle  Tilfælde  kun 
vilde  handle  efter  sin  egen  Villie1). 

(Vi  tage  et  Øjeblik  Ordet  fra  Ignatius,  da  Hesten  af 
hans   Beretning  er  noget  langtrukken). 

Endelig  drev  Ignatius  til  Land,  fulgt  af  en  Del  Sager 
fra  Forliset,  hvoriblandt  endogsaa  hans  egen  meget  for- 
slaaede  Kajak.  Trods  sin  fortvivlede  Tilstand  kunde  han 
ikke  noksom  takke  Gud,  siger  han,  og  gik  til  Toppen  af 
et  lille  Fjæld  for  at  forrette  sin  Andagt.  Efter  sin  første 
Sovn,  gav  han  sig  i  Færd  med  Kajakkens  Istandgjorelse, 
hvortil  han  navnlig  tog  Nytte  af  de  ilanddrevne  Skind,  der 
havde  omsluttet  hver  af  Rejsebylterne,  idet  han  skar  disse 
ud  i  Strimler  til  at  surre  Træværket  sammen  med,  medens 
lidt  Spæk,  som  endnu  fandtes  hængende  ved  Kajakdækkets 
Tværremme2),  blev  ubetalelige  til  at  stoppe  Rifterne  i 
Skindbetrækket  med.  Hans  Arbejde  medtog  ham  tre  Dage, 
da  Reparationerne  stadig  viste  sig  utilstrækkelige.  Han 
arbejdede,  bad  og  takkede,  og  undrede  sig  næsten  mest  af 
alt  over,  at  han  ikke  fros  mere,  end  han  gjorde,  men 
siger  selv,  at  det  vel  kom  deraf,  at  han  stadig  var  i 
Sindsbevægelse.      Da    han    endelig    var    færdig    med    sine 


'J  Dette  skal  sige  det  samme  som,  at  han  ved  dette  Tidspunkt  havde  ydmyget 
sig  andel   (luds  Villie,  saa  at  han  kunde  sige:  »ske  denne 

2)  En  Kajakmand  medfører  altid  foran  sig  paa  Kajakdækket  noget  Sæl- 
spæk, dels  til  at  tage  sig  en  Bid  af,  naar  han  er  sulten,  dels  til  at  gnide 
sine  Frosthænder  med,  men  især  til  at  stoppe  uformodede  Huller  i  Kajak- 
ken med. 

Tilberedelser,  gik  han  atter  til  Fjælds  og  »skjænkede  Gud 
alle  sine  Døde«.  Med  Fare  for  Livet  satte  han  saa  over 
de  mange  brede  Lob,  der  findes  paa  den  Vejstrækning, 
han  havde  at  befare,  blandt  hvilke  især  den  brede,  lerede 
Markaksbugt,  som  begrændser  Grædefjordens  nordlige 
Kyster,  Landet  med  Erindringen  om  de  to  fremmede,  han 
havde  bortfort  og  bragt  i  Ulykke.  Jonas  og  Martha  kunde 
ikke  komme  ham  af  Tankerne,  og  han  kunde  endnu  ikke 
overtale  sig  til  at  sætte  over  Grædefjorden  til  selve  Jacobs 
Boplads,  førend  efter  tre  Dages  Forløb.  Der,  hvor  han 
for  Øjeblikket  befandt  sig,  stødte  han  paa  en  Rævefælde, 
som  han  vidste  tilhørte  samme  Jacob;  han  udtog  Lokke- 
maden, en   Ulk,  og  spiste  den   raa. 

Saa  slutter  han  selv  sin   Fortælling,  som  følger: 

Da  jeg  den  fjerde  Dags  Morgen  endelig  satte  over 
Grædefjorden,  fik  jeg,  strax  som  jeg  kom  ind  under 
Gronlænderpladsens  Fjælde,  Øje  paa  en  Kajakmand  —  og 
hvem  anden  skulde  det  være  end  Samuel,  Jonas's  og 
Marthas  ældre  Broder.  Det  var  et  frygteligt  Øjeblik,  men 
jeg  maatte  jo  overstaa  det  og  roede  lige  hen  til  ham  og 
sagde:  »I  maa  nu  gjøre  ved  mig,  hvad  I  selv  synes,  jeg 
fortjener  —  her  er  jeg  —  elendig  tilmode,  den  eneste 
levende  af  dem  alle  sammen  —  de  andre  er  der  ikke 
mere  —  Konebaaden  er  forlist«  x). 

Men  Samuel  blev  udelukkende  bestyrtet,  og  hans  eneste 
Ord   vare: 

»Din  Stakkel,  Du  er  rigtignok  højelig  at  beklage«. 
Hvilken  Trøst!  Vi  fulgtes  nu  ad  ind  til  Pladsen,  hvor 
baade  Jacob  og  hans  Kone  ikke  tog  mindre  mildt  og 
venligt  imod  mig,  end  deres  Søn  havde  gjort,  mig  uværdige, 


1  Foruden  Ignatius,  Elisabeth,  Priscilla,  Jonas  og  Martha  bestod  Besætningen 
af:  Pigen  Pauline,  fodt  1871,  Enken  Eleonora  (Ignatius's  Moderj,  fodt  1825,  Enken 
Christine,  fodt  1834,  en  lille  Pige  ved  Navn  Rachel,  fodt  1884,  samt  Ynglingen 
Samuel-Matbæus 

der  dog  var  Skyld  i,  at  de  havde  mistet  deres  to  kjære 
Børn.  Ogsaa  for  denne  lykkelige  Udgang  maatte  jeg 
højlove  Gud. 

Her  hos  disse  Mennesker  forblev  jeg  saa  længe, 
til  jeg  var  kommen  mig  saa  nogenlunde  efter  den 
store   Ulykke. 


Hvad  der  en  Gang  hændte  Sælfangerne 
Yed  Kangamiut. 


Af 

Jens  Kreutzman. 


EN  9.  Februar,  efterat  vi  tidligere  havde  haft  et  Par 
^■ЦЕ?  Kajakforlis,  omkom  Esaias  Hosiasin  paa  en  Dag, 
da  det  var  meget  godt  Vejr.  Man  antog  derfor,  at  han 
maatte  være  bleven  knust  mellem  Storis-Stykkerne1),  uden 
at  vi  nogen  Sinde  fik  Sikkerhed  derfor;  men  da  den  samme 
Storis  en  Gang  blev  fort  herind  i  Fjorden,  opdagede  vi 
imellem  de  gyngende  Masser  et  Menneskelig,  som  det  trods 
al  vor  Anstrængelse  ikke  var  muligt  at  faae  fat  i  imellem 
de  mangfoldige  større  og  mindre  Isbrokker,  der  stadig 
nærmede  og  fjærnede  sig. 

Kurt  Tid  efter  indfandt  der  sig  en  Mængde  Hval- 
rosser, som  vi  dog  ikke  kunne  jage,  saa  længe  Drivisen 
laa  saa  tæt,  som  den  gjorde;  men  længe  varede  det  heller 
ikke,  inden  den  spredte  sig,  saa  at  vi  fik  lidt  rummeligere 
Vande;  ug  da  fik  ogsaa  Simeon  og  Isak  hver  sit  Dyr, 
og  den  sidstes  var  endda  med  store,  ufødte  Unger.  Dette 
var  den  22.  Februar,  og  den  25.  Februar  var  Lejligheden 
endnu    bleven    bedre,    idet    Strømmen    havde   sat    Isen   godt 


•)  Storis  benævnes,  som  for  berettet,  de  kolossale,  senderbrudte  Havismasser 
der  under  deres  Omdriven  optager  selve  de  egentlige  Isfjælde,  der  hidrore  fra, 
Fastlandets. 

fra  Land,  hvorfor  sex  af  vore  bedste  Kajakmænd  strax 
gik  paa  Jagt.  Disse  vare  Brødrene  Isak  og  Jens,  Mads 
og  James,  Seth   Egede  og  Adam  Joelsen. 

De  stødte  ikke  paa  Dyrene  før  langt  hen  paa  Efter- 
middagen, da  de  endelig  paa  en  Gang  fik  Øje  paa  tre 
Stykker;  men  disse  fik  snart  Færten  af  dem  og  fortrak 
nordover.  Dog  vendte  de  to  siden  om,  saa  Isak  igjen 
fik  sig  en,  som,  pudsig  nok,  ligesom  den  forrige,  han 
fangede,   havde   levende   Unger  i   sig. 

Men  nu  tog  østenvinden  saa  pludselig  Overhaand,  at 
man  ikke  kunde  tænke  paa  at  faae  den  store  Hvalros 
bugseret  hjem  til  Bopladsen,  hvorfor  de  bestemte  sig  til 
at  lægge  den  op  ved  K'angerdlugssuaK,  som  var  den  Kyst, 
de  havde  nærmest  ved  Haanden;  men  da  de,  idet  de  roede 
derind  ad,  allerede  i  nogen  Afstand  kunde  se,  at  Søen  brød 
for  stærkt,  satte  de  i  Stedet  for  over  til  Tassingortars- 
suaK,  hvor  de  naaede  ind  med  faldende  Vande.  Ved  den 
Tid  var  det  blevet  ganske  mørkt,  men  de  fik  alligevel 
Hvalrossen  halet  op  i  Fjæren  og  begyndte  at  flænse  den,  men 
kun  paa  den  Maade,  at  de  hver  Gang  Søen  kom  rullende, 
maatte  trække  sig  tilbage  fra  Arbejdet  og  løbe  op  ad 
Bakkerne.  Da  de  saa  langt  om  længe  havde  faaet  Skimlet 
af,  og  Skrotten  delt  i  Stykker,  gjaldt  det  om  at  faae  alt 
dette  bragt  saa  langt  bort  fra  Stien,  at  det  laa  sikkret 
mod  dens  Indbrud,  da  de  nu  nemlig  hurtigst  muligt  maatte 
sé  at  komme  afsted  til  Soes.  Dog  dette  var  allerede  for 
sent  —  det  var  ikke  kenger  muligt  at  komme  i  Kajakkerne, 
for  nu  var  Sydvesten  der  og  begyndte  allerede  at  give 
Hegn.  Nu  stod  de  her  uden  ringeste  Læ;  thi  denne  0 
var  (uheldigvis)  en  af  de  glatte,  runde  uden  Klippevægge, 
som  Sneen  kan  fyge  sammen  imod,  og  de  kunde  derfor 
ikke  skaffe  sig  saa  meget  som  en  Smule  Mur  af  (sammen- 
føget)  Sne,  men  maatte  nøjes  med  at  sætte  sig  ned  paa 
Jorden  med  Ryg  mod  Ryg,  for  derved  at  holde  lidt  paa 
Varmen.  Men  Søen  kom  rullende  stærkere  og  stærkere 
ind    mod   Land    og   var   en  Gang    lige   ved    at   rive  Jaraes's 

Kajak  med  sig;  men  hans  ældre  Broder  fik  den  i  yderste 
Øjeblik  fat.  Selv  maatte  de  nu  ogsaa  trække  sig  højere 
op  for  Skumsprøjtene,  hvorved  de  fik  endnu  mindre  Læ 
end  de  havde  haft,  men  der  var  intet  andet  for  dem  at 
gjore,  end  at  vente  til  næste  Dags  Morgen.  De  forsøgte 
efter  bedste  Evne  at  bore  sig  ind  i  det  tynde  Snelag  (der 
bedækkede  Øen),  samt  at  skrabe  lidt  los  Sne  sammen  til 
at  forhøje  Volden  omkring  dem  med;  men  det  var  umuligt, 
da  Stormen   lige  saa  hurtig  hvirvlede  det  bort  igjen. 

Den  første  Del  af  Natten  gik  dog  taalelig  for  dem, 
men  saa  kom  Dagbrækningen  og  gjennemisnede  dem  med 
stærke  Pust  fra  Vest,  og  Søen  gik  endnu  lige  svær.  Men 
nu  maatte  de  ikke  desto  mindre  tage  en  Bestemmelse 
om  at  gjøre  deres  Yderste  for  at  komme  afsted  fra  Øen, 
da  de  ellers  maatte  fryse  ihjel  i  deres  gjennemblødte  og 
stivfrosne  Klæder.  Nu  gik  de  rundt  langs  Fjorden  for  at 
se,  om  der  dog  ikke  skulde  være  et  eneste  Sted,  hvorfra 
det  lod  sig  gjore  at  komme  tilsøes.  Det  eneste  Sted  var  ved 
AngnikitsunguaK  l).  Herhen  begav  de  sig  saa,  medførende 
deres  Kajakker.  Under  Vejs  kom  Seth  til  at  støde  sin  Kajak 
imod  en  Sten,  hvorved  Spidsen  knækkede  og  drejede  sig 
skjævt;  og  de  sagde  alle  sammen,  at  dette  vilde  have  været 
del  grinagtigste  Syn  af  Verden,  hvis  Øjeblikket  ikke  havde 
været  alt  for  alvorligt  og  hver  især  alt  for  optaget  af, 
hvor  elendig  han  i  Grunden  sad  i  det.  Saa  forkomne 
vare  de  allerede  ved  denne  Tid,  at  Jens  (som  vel  maa 
have  begivet  sig  paa  Vej  alene)  blev  funden  liggende 
næsegrus  ved  Randen  af  et  Vand,  hvori  han  vilde  have 
været  druknet,  hvis  han  ikke  til  al  Held  havde  ligget  lige 
saa   stille,   som   om   han   allerede  havde  været  dod. 

Det  var  Adam,  der  fandt  ham. 

Da  de  omsider  naaede  Stedet  ved  AngnikitsunguaK, 
tilbml   Mads  sig  at  være  første  Mand   til  at   lade  sig  skyde 


1    Angnikitsunguak'  betyder  altid  en  Sten-  eller  Klippeform,  som  er  bred  foroven, 
mon  spids  tillobende  forneden.     Bruges  ofte  som  Stednavn. 

i  Søen,  hvorpaa  han  satte  sig  i  Kajakken  paa  Land, 
snørede  sig  godt  ind  baade  om  Hals,  Hænder  øg  om 
Livet,  saa  at  Vandet  ingen  Steds  kunde  trække  ind  i 
Kajakken,  og  det  lykkedes  ham  virkelig  at  komme  uskadt 
til  Søes;  og  Isak  gik  det  ligesaa,  endskjondt  noget  mindre 
behændigt,  idet  han  faldt  paa  Siden  med  Kajakken;  men 
da  han  var  flink,  fik  han  sig  strax  rettet  igjen.  Nu  var 
det  James's  Tur,  og  Adam  skulde  skyde  ham  ud;  men 
just  som  James  havde  gjort  sig  i  Stand  dertil,  brød  to 
svære  Søer  ind  paa  dem  begge,  og  Adam  maatte  aldeles 
sikkert  have  mistet  sit  Hold  paa  James's  Kajak,  hvis  han 
ikke  til  al  Held  havde  faaet  fat  med  den  anden  Haand  i 
en  Revne  af  den  Sten,  som  de  holdt  til  ved;  men  førend 
de  endnu  vare  komne  helt  til  sig  selv  efter  denne  Over- 
skylning, kom  en  tredie  Braadsø,  værre  end  de  to  første, 
og  frarev  ham  Kajakken  for  Alvor.  Denne  kom  øjeblikkelig' 
i  Fart  ud  imod  Brændingerne;  men  de  foer  alle  sammen 
efter  den  og  tik  den  i  sidste  Øjeblik  fat;  men  her  ved 
tik  de  en  ny  Styrtesø  over  sig,  hvorved  Adam  lige  var 
paa  Nippet  til  at  blive  bortskyllet.  Og  James  havde  nu 
faaet  mere  end  nok,  og  skyndte  sig,  alt  hvad  han  kunde, 
ud  af  Kajakken,  og  de  vare  alle  enige  om,  at  Forsøget 
var  for  voveligt  at  gjore  om,  hvorfor  de  igjen  gik  tilbage 
for  at  suge  sig  lidt  Læ.  Men  Mads  og  Isak,  der  nu  ikke 
kunde  komme  paa  Land  igjen,  roede  bort  og  fortalte  her 
hjemme,  at  det  havde  været  dem  et  skrækkeligt  Øjeblik, 
den  Gang  de  maatte  forlade  deres  nødlidende  Kamme- 
rater, samt  at  de  havde  maattet  fælde  Taarer  derved. 
Søen  havde  ogsaa  taget  hele  deres  Hvalros  fra  dem,  baade 
Kjødet  og  Skindet! 

Nu  gav  de  sig  til  at  drøfte  deres  sørgelige  Forfatning; 
Klæderne  sad  stivfrosne  om  Livet  paa  dem.  De  gav  sig 
atter  i  Lag  med  at  danne  en  Smule  Snemur  omkring  sig, 
efterat  de  allerførst  havde  stoppet  Hullerne  i  deres  Klæder 
ud  med  Tørvesmuld  ug  frossen  Lyng,  som  de  skrabede 
frem   af  Sneen.     Derpaa  satte  de  sig  til  Ro   paa   Seth   nær, 

der  vidste,  at  det  vilde  blive  hans  sikre  Undergang,  hvis 
han  gjorde  det.  Han  foretrak  derfor  at  drive  lidt  om 
endnu,  og  han  kom  saaledes  til  Øens  modsatte  Ende, 
hvorfra  han  efter  nogen  Tids  Overvejelse  fandt,  at  de  i 
hvert  Tilfælde  burde  vove  et  nyt  Forsøg  paa  at  slippe 
bort,  hvor  stygt  Stedet  end  saae  ud.  Det  bestod  i  en 
Kløft  eller  Rille,  der  fra  øens  Top  førte  lige  ned  til  et 
brat  Fald,  som  aldeles  ikke  vilde  kunne  benyttes  ved  Lav- 
vande, da  Skrænten  derved  vilde  blive  for  høj  til  at  styrte 
sig  ud  over,  men  som  muligvis  ved  Højvande  maatte  kunne 
gaa  an.  Han  vendte  derfor  øjeblikkelig  om  for  at  under- 
rette sine  Kammerater  om  Sagen.  Men  efter  det  første 
Blik  paa  disse,  ventede  han  sig  rigtignok  ikke  meget  af 
dem,  sagde  han.  Han  forlangte,  at  de  (for  ikke  at  spilde 
Tid)  strax  skulde  tage  deres  Kajakker  med  sig;  men  de 
vare  saa  matte  og  ligegyldige,  at  de,  da  de  endelig  efter 
lang  Betænkning  fik  besluttet  sig  til  at  følge  ham,  dog 
ikke  vilde  adlyde  ham  i  dette,  men  spare  sig  Ulejligheden, 
indtil  de  selv  havde  set,  hvad  de  syntes  om  det  nye  Sted; 
men  saa  fik  han  dem  dog  overtalt,  saa  at  de  alligevel  snart 
vendte  om  efter  Kajakkerne,  hvilke  de  dog  ingenlunde 
havde  Kræfter  til  at  bære,  som  det  hører  sig  til,  nemlig 
paa  Hovedet,  men  kun  lod  slæbe  efter  sig  langs  Jorden, 
idet  de  ligesom  drukne  Mænd  hvert  Øjeblik  dinglede  om 
mod  hinanden. 

Da  de  fik  Stedet  at  se,  gøs  det  i  dem,  skjøndt  de  paa 
samme  Tid  ikke  kunde  andet  end  beundre  den  vidunderlige 
Kløft,  der  ligesom  med  Hensigt  var  afpasset  for  en  Kajak- 
kjnl.  Det  var  nemlig  Seths  Mening,  at  de  skulde  sætte 
sig  i  Kajakken  oppe  til  Fjælds  og  derpaa  glide  hele  Vejen 
ned  langs  Kløften  og  saa  lade  sig  plumpe  ned  over  B rat- 
ni  ugen;  men  en  meget  farlig  Sag  var  dette  i  hvert  Tilfælde. 
I  >g  de  raadsloge  ogsaa  først  en  Tid  lang,  inden  de  tog 
deres  endelige  Beslutning,  og  de  talte  sammen  paa  følgende 
Maade:  »Vi  ved,  at  vi  ikke  kan  leve  her  paa  Øen  en  Nat 
til    i    vore    daarlige,    frosne    Klæder   —   og    saa    véd    vi    jo 

desuden,  at  hvis  vor  Dødsdag  ikke  er  berammet  til  i  Dag, 
vil  ingen  Brænding  tage  Magten  fra  os;  lad  os  da  derfor 
kun  prøve!«  Seth  gjorde  selv  Begyndelsen,  men  led  for- 
færdelig af  Svimmelhed  under  Glidningen  —  sagde  han; 
men  han  faldt  i  Soen  uden  at  tage  anden  Skade,  end  at 
blive  lidt  vaad,  fordi  han  nemlig  ikke  havde  foretaget  sin 
Snøring  om  Livet  helt  forsvarlig.  Adam  og  James  kom 
ligesaa   heldig  fra  det,  og  nu   var  der  kun  Jens  tilbage  — 


Kajakmanden  sér  ud  over  Snen. 


den  eneste  af  dem  alle,  der  ikke  vilde  kunne  have  rejst 
sig  igjen  ved  egen  Hjælp,  hvis  han  var  kæntret  under 
Nedfaldet.  De  ventede  derfor  i  stærk  Spænding  efter  ham, 
men  han  havde  ogsaa  Heldet  med  sig  og  kom  vel  i  Søen. 
Og  nu  talte  de  lyksalige  sammen  om  deres  store  Held  i 
Nøden  og  om  hvorlunde  de  allerede  kunde  mærke  Varmen 
vende  tilbage  til  deres  Underkrop,  siden  denne  var  kommen 
under  Vand  (i  Kajakken).  Hermed  vare  de  roede  afsted, 
indhyllede  i  Snefog  og  Frostrøg,  og  ankom  her  noget 
efter  Kl.  7. 

S.  Rink:    »Kajakmænd  .  5 

De  to  første  havde  vi  allerede  faaet  hjem  Kl.  3.  Vi 
andre  kom  ikke  til  Sengs  hele  Natten,  blot  for  at  sidde 
oppe  og  høre  dem  fortælle  om  deres  vidunderlige  Frelse. 
Seth  maatte  aarelades  næste  Dag  og  kunde  i  lang  Tid 
ikke  gaae  i  Kajak.  Omtrent  i  samme  Nu  som  de  vare 
landede,  satte  Storisen  ind  i  alle  Kroge  her  omkring  og 
holdt  sig  længe,  inden  den  fortrak  igjen,  og  havde  nu 
Vinden  ikke  været  saa  omspillende,  som  den  var  hele  det 
sidste  Døgn,  men  i  Stedet  for  holdt  sig  paa  ret  Sydvest, 
vilde  Kangåmiut  paa  en  Gang  have  lidt  sex  tunge  Kajak- 
forlis til,  foruden  Esaias  Hosiassens  (fra  tidligere  paa 
Vinteren). 


En  Holsteinsborgers  Beretning  om  en 
af  sine  Jagtture  til  Fods.11 


Da  saae  jeg  Maanen  ned  bag  Øen  glide  — 
Og  tænkte:    Gid  jeg  var  paa  Øen  der! 
Saa  kunde  jeg  dog  rigtig  faae  at  vide: 
Hvoraf,  hvor  stor  og  rund,  hvor  gul  den  er ! 
Jens  Baggesen. 

|DET  jeg  her  skal  omtale  et  og  andet  af  mit  Liv,  vil 
g  jeg  begynde  med  et  Exempel  paa  min  barnlige  Ufor- 
stand og  underlige  Indbildningskraft.  Jeg  havde  en  stærk 
Smag  for  alt  det,  der  var  paa  Himlen,  og  ønskede  mig 
mest  af  alt  Stjernerne  som  Legetøj  da  jeg  troede,  at  dette 
var  deres  Hovedbestemmelse,  og  havde  jeg  blot  kunnet 
naae  derop  ved  at  surre  vore  Teltestænger  sammen,  saa  at 
de  bleve  lange  nok  til  at  staa  paa  saa  længe,  saa  vilde 
det  ingen  Sag  have  været  at  faae  dem  til  at  falde  ned 
paa   Jorden,   mente  jeg. 

Hvor  gjerne  vilde  jeg  ikke  have  rørt  baade  ved  Himlen 
og  ved  de  fjerne  blaa  Bjerge! 

Det  samme  tænker  maaske  ogsaa  mange  andre  Børn, 
og  dette  kommer  formodentlig  deraf,  at  vi  hører  saa 
meget  tale  om  Himlen,  men  paa  en  for  os  uforstaaelig 
Maade. 


l)  Det   forekommer    mig.    at  Indledningen,    der   strengt   taget  ikke  vedkommer 
selve  Historiens  Titel,  er  for  karakteristisk  for  Fortælleren  til  at  springes  over. 

Strax  efter  at  jeg  var  begyndt  at  gaae  i  Skole,  havde 
jeg  en  Gang  en  mærkelig  Drøm.  En  Dag  kommer  en 
Mand,  tager  mig  ved  Haanden  og  fører  mig  bort  med 
sig.  Jeg  vilde  gjerne  have  vidst,  hvad  han  vilde  mig, 
men  jeg  var  for  undselig  til  at  spørge.  Først  da  vi  kom 
midt  ud  paa  en  stor  Slette,  hvor  jeg  fik  Øje  paa  et  nyde- 
lig, fint  Hus,  sagde  jeg:  »Hvis  er  dette?«  Og  han  svarede: 
»Fordi  Dit  Sind  higer  mod  Jesus,  saa  skal  Du  komme 
der  paa   Besøg«. 

Hvor  jeg  frydede  mig  over,  at  jeg  skulde  faae  min 
Frelser  at  se!  Huset  var  ikke  som  andre  Huse,  men 
rundt  og  saa  smukt,  saa  jeg  næsten  ikke  turde  se  paa 
det;  men  nu  aabnede  han,  som  holdt  mig  ved  Haanden, 
Døren  for  mig  og  bød  mig  gaae  ind;  men  blev  selv  staaende 
udenfor.  Der  inde  sad  Frelseren  og  smilede  mod  mig, 
men  uden  Ord.  Han  var  saa  skjøn,  baade  hans  Ansigt 
og  hans  Klædebon,  og  jeg  følte  ingen  Frygt,  idet  jeg  saae 
ham,  men  snarere  Fortrøstning.  Men  saa  kom  jeg  til  at 
se  ned  ad  mig  selv  og  opdagede  saa  pludseligt,  hvor  snavset 
og  laset  mine  Klæder  vare,  saa  jeg  ikke  kunde  lade  være 
paa  én  Gang  at  skamme  mig  frygteligt  derover.  Og  dette 
vedblev  jo  længere  jeg  stod,  og  jeg  kunde  ikke  faae  Fred, 
men  vendte  og  drejede  mig  til  alle  Sider,  indtil  jeg  tilsidst 
af  Skamfuldhed  næsten  krøb  ind  i  mig  selv.  Men  som  jeg 
var  allermest  ulykkelig  over  min  Pjaltethed,  begyndte  han 
endelig  for  første  Gang  at  tale  og  sagde:  »Du  skal  ikke 
være  saa  ulykkelig  over  Dine  daarlige  Klæder;  jeg  har 
sendt  Bud  efter  Dig  for  at  Du  skulde  lære  Dig  selv  at 
kjende  —  saa  at  Du  maa  leve;  thi  jeg  holder  Menneske- 
hjærtet  i  min  Haand,  som  Du  ogsaa  nylig  har  følt,  siden 
Du  skammede  Dig  for  mig  over  Dine  usle  Klæder;  men 
jeg  siger  Dig  det  —  Du  skal  ikke  bekymre  Dig  for  dette«. 
Hvor  jeg  nu  priste  mig  lykkelig,  og  nu  dristede  jeg  mig 
endelig  til  at  vende  Øjnene  bort  fra  den  Plet,  hvor  jeg- 
stod.  Husets  Indre  havde  ingen  Hjørner  og  var  af  bare 
Spejlglas;    men    midtvejs    løb  der  helt  rundt  en   Hylde,    og 

denne  var  helt  fyldt  med  Skrifter,  der  laae  ordnede  i 
Bunker.  Jeg  bad  om  en  Bog  at  læse  i,  men  han  svarede 
venligt:  »at  Ingen  fik  Lov  til  at  læse  i  disse,  og  at  de 
vare  for  Ham  selv  alene;  og  saa  svarede  jeg  igjen  dertil: 
»Menneskenes  Hjærte  er  i  Dine  Hænder«.  Men  han  lod 
mig  se,  hvordan  Skriften  saae  ud;  noget  var  med  røde 
Bogstaver  og  andet  med  store  sorte,  og  dem  (de  sidste) 
var  der  flest  af.  Jeg  var  gjerne  bleven  der  endnu  meget 
længere;  men  min  Følgesvend  aabnede  atter  Døren  og  førte 
mig  ud;  men  ligesom  han  igjen  tog  mig  ved  Haanden, 
vaagnede  jeg  desværre. 

Denne  min  Drøm  vilde  jeg  ønske  at  andre  vilde  tage 
sig  til  Hjærte.  Den  er  let  nok  at  forstaae,  nu  da  man 
ikke  længer  er  Barn;  og  en  mere  oprigtig  (alvorlig  Kristen) 
end  jeg  maatte  kunne  drage  sig  den  til  megen  Gavn  og 
Advarsel.  Hvad  mig  selv  angaar,  saa  har  jeg  rigtignok 
ofte  glemt  dens  Advarsel,  og  Synden  er  mit  stadige 
Følge;  men  selve  Drømmen  glemmer  jeg  ikke,  saalænge 
jeg  lever. 


Stræbsomhed  er  nyttig. 


Det  kan  nok  hændes,  at  det  var  fornøjeligt  at  gaae 
paa  Rensjagt  i  den  gode  Tid,  da  der  var  nok  af  Dyr. 
Gid  det  endnu   kunde  siges  at  være  saa! 

Senere  —  efterat  den  gode  Tid  var  forbi  —  kom  der 
igjen  en  umaadelig  Lyst  over  mig  til  at  komme  afsted; 
men  alle  andre  vare  allerede  dragne  ind  i  Fjordene,  og 
selv  ejede  jeg  ikke  Konebaad.  Der  var  saa  ikke  andet 
fur  mig  at  gjøre,  end  at  drage  til  Fods;  og  den  10.  Juni 
drog  saa  Maria  og  jeg  alene  bort  fra  Kerrortus.su  t  rl 
Der  laa  sine  Steder  endnu    megen   Sne  paa  Landet,  saa  vi 


■i  Udliggersted    under    Kolonien    Holsteinsborg.  Navne)    betyder     de   store 

Stenmure   . 

maatte  op  og  gaa  langs  Fjældryggene,  i  Stedet  for  al  tage 
den  almindelige  Vej  neden  om.  Dog  maatte  vi  jo  en  Gang 
ned,  og  det  var  da  vi  kom  til  Bunden  af  Fjorden,  efter 
at  vi  vare  komne  langt  nok  øster  ud.  De  store  Snepletter 
i  Fjældsidernes  Fordybninger  vare  bløde  og  møre  som 
Skum ;  men  vi  tog  hinanden  i  Haanden  og  lod  saa  staa 
til  med  Glidningen,  lige  til  vi  naaede  ned.  Vi  vare  blevne 
gjennemvaade  i  den  bløde  Sne  og  nu  kom  tilmed  Taagen, 
og  det  blev  mere  og  mere  griset  i  Luften;  og  ved  den  Tid 
vi  havde  naaet  Bunden  af  Kangerdluarsuk,  saae  det 
afgjort  ud  til  daarligt  Vejr.  Stor-Elven  herinde  var  i  sin 
fuldeste  Styrke  og  ikke  en  Gang  til  at  komme  over  yderst 
ved  dens  Udløb  i  Fjorden,  hvorfor  vi  tændte  en  Ild  op 
der,  hvor  vi  vare  og  kogte  os  et  Maaltid  Mad,  medens  vi 
oppebiede  Vandets  Falden  for  at  benytte  selve  Fjøren  som 
Overgangssted.  Da  Tiden  var  inde  dertil,  kom  vi  saa 
ogsaa  lykkeligt  over  paa  den  anden  Side,  hvor  vi  ind- 
rettede os  for  Natten.  Dagen  efter  var  det  smukt  Vejr, 
saa  jeg  strax  fik  Lyst  til  at  gaa  og  sé  mig  om  efter 
Rensdyr  ved  Isunguak,  men  uden  at  jeg  dog  fik  Kig 
paa  saa  meget  som  et  eneste.  Vi  drog  af  den  Grund 
allerede  samme  Aften  videre  og  fortsatte  vor  Gang  langt 
ml  over  Natten,  lige  til  vi  naaede  Bunden  af  Indsøen 
Tasserssuak  (hvis  Bredder  vi  senest  havde  fulgt),  og 
indtil  vi  ogsaa  havde  lagt  den  Elv,  der  højere  oppe  fra 
faldt  i  denne  Sø,  bag  os.  Først  da  gik  vi  til  Hvile;  men 
der  blev  ingen  Søvn  af,  paa  Grund  af  de  store  Mygge- 
sværme, som  plagede  os.  Vi  skulde  egentlig  ogsaa  have 
været  over  et  Fjæld  til,  forend  vi  burde  have  gaaet  til 
Ro,  da  jeg  fra  tidligere  Togter  af  vidste,  at  der  dér  var 
el  godl  Sovested;  men  da  vi  kom  hertil  (hvor  vi  nu  befandt 
os),  var  dette  Fjæld  hyllet  i  Taage,  foruden  at  det  allerede 
var  begyndt  at  smaaregne.  Vi  foretrak  dog  at  bryde  op 
igjen  og  vandre  over  Fjældet,  og  vi  naaede  ogsaa  den 
Pinds,  jeg  vilde  finde,  og  der  var  dejlig  tort  derinde  (i 
Hulen),    saa    her    sov  vi   godt.     Vi    havde  haabet  at  skulle 

vaagne  ved  Tørrevejr;  men  det  øsede  Vande  ned  hele  den 
Dag  og  den  næste  med,  og  først  den  tredie  Dag  kunde  vi 
begive  os  videre  over  ad  Isortuarssuk-Søen,  hvor  jeg  vidste, 
at  Vildgæssene  plejede  at  holde  til.  Vi  fik  os  en  udmærket 
Soveplads  under  en  overhængende  Skrænt  med  meget  Græs 
under,  saa  at  vi  ikke  behøvede  at  opføre  nogen  Mur  omkring 
os  (af  Græstorv  eller  Sten)  —  og  her  var  det  hyggeligt  at 
sidde  i  Ly  og  se  Regndraaberne  falde  i  Indsøen.  Men 
forlade  Stedet  kunde  vi  ikke  for  det  uafladelig  daarlige 
Vejr,  i  hele  to  Uger,  og  vi  havde  altsaa  ikke  anden  Fode 
(at  gjøre  Regning  paa),  end  de  Gæs,  der  vilde  komme  til 
os  og  som  jeg  kunde  faae  fat  i.  Saa  snart  som  Vejret 
bedrede  sig  en  lille  Smule,  floj  ogsaa  Gæssene  bort,  og  da 
det  nu  gik  saaledes  hen  paa  tredie  Uge,  og  jeg  blev  bange 
for,  at  min  lille  Kone  lige  frem  skulde  komme  til  at  lide 
Hungersnød,  og  hun  selv  saa  gjerne  vilde  ned  til  Sar- 
fanguak,  i  Haab  om  dér  at  faae  Folk  at  sé,  føjede  jeg 
hende  heri;  men  da  vi  kom  til  Stor-Elven  var  denne  i 
saa  huj  Grad  vældig,  at  den  helt  flød  over  alle  Bredder,  saa 
at  der  ikke  var  Tale  om  at  vade  i  den;  og  da  vi  lige  saa 
lidt  kunde  komme  over  Ivnajuagtoks  stejle  Skraaning, 
nødsagedes  vi  til  igjen  at  vende  nordover.  Det  var  ikke 
ugrundet  at  frygte  Hungersnød;  men  for  at  trøste  hende, 
sagde  jeg:  En  Fader  sørger  det  bedste  han  kan  for  at 
afværge  Nøden  fra  sine  Børn,  skulde  saa  Gud  vilde  for- 
støde sine  egne  Skabninger;  nej,  han  vil  ikke  lade  os 
omkomme  af  Sult  her. 

Ovenfor  Igangnak,  som  vi  besteg  fra  Solsiden  af, 
saae  jeg  ved  Middagstid  to  Ryper,  som  jeg  skjød,  hvorpaa 
vi  spiste  disse  kogte.  Hele  den  Dag  gik  jeg  paa  Jagt  efter 
Rensdyr,  men  fik  kun  atter  to  Ryper,  som  vi  saa  kogte 
ved  Solnedgang.  Men  saa  fik  jeg  endelig  næste  Dag  paa 
Toppen  af  Pisigssarfik  et  Rensdyr.  Vi  havde  nu  naaet 
den  28.  Juli  uden  at  have  sét  Dyr  førend  denne  Dag; 
men  da  var  det  ogsaa  paa  høje  Tid,  for  ikke  saa  snart 
fik   jeg    os    valgt    en    Plads    lige    østen    om    Pisigssarfik, 

forend  det  atter  faldt  i  med  daarligt  Vejr,  endog  med 
nogen  Sne  og  Nattefrost,  saaledes  at  der  lagde  sig  Tyndis 
paa  Smaasøerne  og  Elvløbene.  Vi  vilde  ligefrem  være 
komne  til  at  fryse  slemt,  hvis  vi  ikke  havde  haft  Rens- 
dyret; og  da  jeg  nu  Dagen  efter  fik  hele  tre,  hvad  blev 
der  saa  af  Hungersnøden? 

Det  værste  var  nu  min  Frygt  ved  at  lade  Maria  være 
alene  hjemme,  medens  jeg  var  borte;  altid  forestillede  jeg 
mig,  at  et  eller  andet  vildt  Dyr  kunde  komme  og  rive 
hende  ihjel,  saa  jeg  var  aldrig  rigtig  glad,  førend  jeg  ved 
at  nærme  mig  saae,  at  al  Ting  stod  vel  til  hjemme.  Under- 
tiden  fulgte  hun  ogsaa  ud  med  mig. 

Vi  tørrede  efterhaanden  en  hel  Del  af  Kjodet  og 
levede  nu  rigtig  herligt.  En  smuk  Dag,  efter  at  det  havde 
regnet  flere  Dage  i  Træk,  sad  vi  hjemme  sammen.  Jeg 
laa  foran  Gryden  og  pustede  til  den  vaade  Lyng  (som 
havde  ondt  ved  at  brænde),  og  Maria  sad  ved  Siden  af  og 
lappede  Fodtøj.  Saa  siger  hun  paa  en  Gang:  Dér  gaar 
jo  en  »kulavak«  (en  Rensko)!  Jeg  begyndte  strax  at  gnide 
mine  Øjne,  som  løb  stærkt  i  Vand  af  Lyngrøgen;  men 
da  hun  saa  gav  sig  til  at  le,  tænkte  jeg,  at  hun  blot 
havde  haft  mig  tilbedste,  og  lod  saa  helt  være  at  se  mig 
videre  om ;  men  lidt  efter  kunde  jeg  dog  ikke  lade  være, 
og  saa  saae  jeg  det  store  Dyr  flygte  tilligemed  en  mindre 
Kalv.  Jeg  mærkede  mig,  at  de  tog  i  sydlig  Retning,  og 
gik  strax  næste  Morgen  ud  for  at  opsøge  dem  og  fik  dem 
ogsaa  begge  to  i  et  og  samme  Skud.  For  Resten  var  jeg 
nu  bleven  kjed  af  Egnen  her,  hvorfor  vi  lagde  vort  torrede 
Kjød   ned  i   den    »Kimatulivik« г),  vi  havde  indrettet  os. 

Vi  havde  vist  nu  i  Miletal  (uden  at  regne  mine  Jagt- 
udflugter  med)  vandret  en  15 — 16  Mil  omkring;  vi  kunde 
jo  nok  have  gjort  det  noget  mindre,  hvis  vi  ikke  havde 
maattet  gaa  de  lange  Omveje  omkring  Indsøerne,  eller 
maattet  helt  op  over  alle  Fjældryggene,  den  Gang  vi  drog 


lj  Fjæld<.'jenime  til  foreløbig  Opbevaring  af  indsamlet  Forraad. 

hjemme  fra  lige  i  Snesmeltningstiden.  Men  vi  havde  lige 
fuldt  haft  en  dejlig  Tid  hele  Sommeren,  og  vi  laa  i  det 
hele  ligesaa  længe  ude  som  andre  Rensjægere.  Ti  Dyr 
havde  jeg  nu  faaet,  hvis  Kjod  vi  skulde  se  at  faae  ned 
til  Fjorden;  men  jeg  vilde  for  Resten  nok  først  over  paa 
den  anden  Side  igjen  (af  Elven),  for  at  kigge  lidt  ned  i 
Isortoks2)  Bund,  dér  hvor  Rensjægerne  pleje  at  have 
Baadeplads.  Da  vi  for  Alvor  tænkte  paa  Hjemrejse  med 
alt  vort  Dyrekjød,  maatte  vi  gaa  mange  Gange  frem  og 
tilbage,  hver  af  os  med  store  Dragter  paa  Nakken;  ja  vi 
arbejdede  haardt  fra  Morgen  til  Aften;  men  vi  havde  jo 
haft  det  saa  godt,  saa  godt,  undtagen  allerforst,  den  Gang 
det  truede  med,  at  vi  skulde  komme  til  at  sulte  ihjel  fjernt 
fra  andre  Mennesker;  især  den  Gang,  da  Elvens  Stridhed 
hindrede  os  i  at  vade  over  til  Sarfanguak;  jeg  nægter 
ikke,  at  jeg  den  Gang  var  elendig  tilmode  for  min  Marias 

Skyld. 

Men  nu  paa  Tilbagevejen  —  hvor  ganske  anderledes 
fandt  vi  da  ikke  den  samme  Elv!  Alle  Stenene  i  dens  Leje 
vare  nu  delvis  synlige  (efter  at  al  Sne  nu  var  smeltet  og 
løbet  ud  i  Fjorden),  og  af  Mad  havde  vi  ogsaa  nu  mere  end 
nok,  saa  at  al  Sorg  for  Fremtiden  var  borte.  Vi  slog  os 
derfor  igjen  en  lille  Tid  roligt  ned,  da  jeg  nok  vilde  se 
at  faae  en  Rens-Buk  til  for  at  kunne  bringe  noget  mere 
Talg  med  hjem.  Det  kan  nok  hændes,  at  jeg  var  heldig 
og  fik  en  rigtig  fed  en;  men  da  jeg  skjød  denne  et  Sted, 
som  vi  alligevel  maatte  komme  forbi,  naar  vi  først  tiltraadte 
Tilbagerejsen  for  Alvor,  dækkede  jeg  blot  denne  Fangst 
rigtig  godt  til  (mod  Overfald  af  Rovdyr)  og  gik  tomhændet 
tilbage  hjem  til  Maria.  Allerede  næste  Dag  begyndte 
vi    at    styre   lige  hjem   efter  (nardlumuinak).      Da  vi  havde 


*)  Isortok  betyder  mudret,  uklart«;  det  bruges  især  om  Vand  og  er,  saaledes 
som  her,  ofte  Navnet  paa  saadannc  Fjorde,  hvis  Bund  rækker  ind  i  Nærheden  af 
Indlandets  Bræer,  hvis  Smeltning  og  Aflob  medfører  Ler  og  Grums,  der  plumrer  og 
tykner  deres  Vande.  Nordre  og  søndre  Isortok  (henholdsvis  i  Holsteinsborgs  og 
Sukkertoppens  Distrikter)  ere  meget  bekjendte  Navne  i  Grønlands  Geografi. 

vor  store  Last  med,  gik  vi  denne  Gang  min  Gaarsfangst 
helt  forbi,  fordi  vi  ikke  vilde  gjøre  Rast,  førend  vi  naaede 
Isortuarssuk-Søens  nordlige  Bred,  hvor  vi  vilde  sove 
den  kommende  Xat.  Næste  Dag  gik  jeg  saa  alene  tilbage 
og  tog  Bukken.  Natten  derefter  havde  vi  Myggesværme, 
som  vi  aldrig  nogensinde  havde  oplevet  Magen  til;  det  var 
næsten  umuligt  al  trække  Vejret  for  dem;  thi  hvor  godt 
vi  end  havde  stoppet  alle  Aabninger  til  for  vort  Sovested  i 
Fjældkioften,  fandt  de  alligevel  Vej  ind,  om  ikke  ad  andre 
Steder,  saa  krøb  de  ned  gjennem  tilfældige  Smaahuller  i 
de  Skind,  vi  havde  bredt  over  os  som  Tag.  Jeg  forsøgte 
at  røge  dem  ud,  men  de  fyldte  alligevel  baade  Næse  og 
Mund,  og  Søvn  tik  vi  ingenlunde.  Natten  var  nemlig  saa 
dejlig  stille  for  dem!  Henad  Morgenen  fandt  jeg  paa  at 
teende  Ild  i  Lyngjorden,  saa  tæt  ved  Siden  af  vore  Hove- 
der, som  det  gik  an,  for  at  den  jævne  Røg  kunde  holde 
dem  fra  os;  og  saa  laa  vi  da  og  hørte,  hvordan  de  faldt 
matte  og  tunge  ned  paa  Skindet  over  vore  Hoveder;  men 
senere  da  vi  kom  udenfor,  saae  vi,  hvorledes  al  den  Talg, 
som  vi  havde  lagt  fra  os  og  spredt  ud  over  Klipperne, 
aldeles  var  overdrysset  med  døde  Myg;  det  lignede  Smaa- 
bunker  af  malede  Kaffebønner.  Ja  nu  har  jeg  rejst  en 
hel  Del  omkring  i  det  Indre  af  Fjordene,  men  —  Magen 
har  jeg  aldrig  s<'t. 

Hvor  det  alligevel  var  dejligt,  da  vi  begyndte  at  nærme 
os  vor  Hjemstavns  Fjælde  saavidt,  at  de  ikke  længere  saaes 
aldeles  blaa  i  det  Fjerne.  Vor  næste  længere  Hvileplads 
havde  jeg  bestemt  skulde  blive  Kangerdluarssuks  yderste 
Telteplads,  dels  for  at  tørre  noget  mere  af  vort  Kjod, 
da  det  friske,  fugtige  Kjød  var  altfor  tungt  at  bære1),  og 
dels  fordi  jeg  nok  havde  Lyst  til  at  jage  nyt  Vildt  endnu 
en  Gang.  —  Dette  maatte  jeg  jo  nok  kunde  overkomme 
at  hente  senere  paa  Ffteraaret  lige  hjemme  fra,  saa  at  jeg 


')  Kjod-Lasten  omsvobes  med  Rensskindet,  der  belægges  med  Slæberemmene; 
disse  lægges  enten  om  Panden  eller  om  Skuldrene. 


altsaa  nu  kun  behøvede  at  gjemme  det  ned.  —  Jeg  jagede 
derfor  flere  Dage,  men  saae  slet  ingen  Ting  med  Undtagelse 
af  nogle  ældre  Spor  efter  kun  et  eneste  galoperende 
Dyr.  Det  var  paa  Toppen  af  Isunguak.  Efter  to  Dages 
Ophold  drog  vi  derfor  videre;  jeg  begyndte  nu  ogsaa  selv 
at  længes  saa  smaat  efter  at  sé  Mennesker  igjen ;  og 
desuden  havde  vi  allerede  Midten  af  August!  Men  et 
Par  Venderejser  tilbage  til  vor  sidste  Rastplads  vilde  vi 
dog  blive  nødsagede  til  at  gjøre.  Der  var  vel  endnu  saa 
meget-  som  to  gode  Dragter  til  hver,  foruden  det,  vi  strax 
tog  med  os.  Vi  begyndte  ved  Solopgang  og  var  ved 
Middagstid  naaede  saa  langt  som  til  den  store  Hule,  som 
de,  der  i  Sommerens  Løb  berejse  disse  Egne,  gjerne  pleje 
at  vælge  til  Sovested  (saa  véd  I  jo  nok,  hvilken  jeg  mener: 
at  sige  I,  som  ere  kjendte  her  i  Distriktet).  Her  satte  vi 
os  til  Hvile,  jeg  med  min  Mad  oppe  paa  Toppen  af  en 
Sten,  rigtig  vel  tilfreds;  men  som  jeg  saa  allerbedst  sidder, 
hører  jeg  en  underlig  dump  Tone,  akkurat  som  om  der 
kunde  lobe  en  Strøm  dybt  nede  under  Stenen.  Vi  lod 
dette  være,  hvad  det  var,  og  gik,  da  vi  vare  færdige,  videre; 
men  tænk  nu  bare!  østen  for  Ujarasugssuak  ligger  der 
saamænd  en  Bjørnefamilie,  og  en  af  disse  maatte  det  være 
(hvis  Brummen  jeg  havde  taget  for  en  Elvs).  (Det  gik 
saadan  til  med  Opdagelsen).  Som  sagt:  da  vi  vare  færdige 
med  at  spise,  slentrede  vi  videre  ind  efter  og  hvilede  os, 
naar  vi  trængte  dertil.  Nu  faldt  det  saa,  at  jeg  paa  Grund 
af,  at  vi  den  Gang  udelukkende  skulde  være  Lastdragere, 
havde  ladet  Bosse  og  Jagttaske  ligge  tilbage  (et  Sted  under 
Vejs).  Da  Maria,  som  jeg  hele  Tiden  lod  gaa  foran  mig 
(for  at  have  Øje  med  hende),  fordi  hun  ikke  var  rigtig 
rask,  et  Sled  var  kommen  over  et  Vandlob,  var  det  hende, 
der  fik  Øje  paa  noget  stort,  hvidt  noget  oppe  mod  Klippe 
siden;  og  som  vi  staar  stille  og  sér  paa  dette,  begynder  det 
(flere  Bjørne)  at  røre  sig;  og  jeg,  som  nu  ikke  havde  det 
ringeste  at  skræmme  eller  tugte  dem  med,  hvis  de  kom  imod 
os!    Maria  vendte  sig  imod  mig  o»-  sagde:    »Hvorfor  nik  Du 

dog  fra  Din  Bøsse?«  og  da  jeg  dertil  ikke  kunde  finde 
paa  noget  andet  Svar,  sagde  jeg:  »Aa,  hvis  de  havde 
villet  os  noget,  vilde  de  nok  allerede  have  rejst  sig  imod 
os  nu«.  Da  vi  paa  Tilbagevejen  kom  forbi  Stedet,  vare  de 
ikke  mere  end  et  Bøsseskud  fra  os,  og  havde  de,  som  de 
laa  dér  paa  Bugen,  blot  løftet  Hovedet,  maatte  de  strax 
have  set  os;  men  de  laa  akkurat  som  Hunde  pleje,  tæt 
ind  til  hverandre;  for  Resten  saae  vi  kun  de  to  af  dem 
tydeligt,  den  tredie  var  næsten  skjult  af  de  forreste.  Vi 
vilde  dog  ikke  flygte  og  gik  hen  og  tog  vor  sidste  Ladning, 
og  da  vi  igjen  maatte  forbi  Stedet  (saa  langt  uden  om 
dem,  som  det  gik  an),  laa  de  der  endnu.  Vi  kunde  ikke 
lade  være  stadig  at  vende  os  om  og  se  efter  dem;  men  jo 
mere  jeg  nærmede  mig  min  Bøsse,  jo  mere  voxede  min 
Tillid;  det  var  nu,  som  om  jeg  ikke  længere  var  alene, 
men  som  om  jeg  havde  faaet  Selskab  af  en  Del  andre 
Mænd.  Jeg  lod  stadig  min  lille  Kone  gaa  foran  mig,  da 
hun  nu  af  Overanstrængelsen  med  at  »slæbe«  havde  faaet 
dygtig  ondt  i  Brystet;  og  skjondt  vi  endnu  ikke  havde 
tabt  Bjørnefjældet  af  Syne,  ihvorvel  vi  dog  vare  komne  et 
ganske  godt  Stykke  bort  fra  det,  bestemte  jeg  mig  til  at 
lave  Nattekvarter,  da  det  ikke  alene  var  bleven  Nat,  men 
tillige  aldeles  tæt  Taage.  Helt  vel  tilmode  vare  vi  alligevel 
ikke  og  kunde  ikke  falde  i  Søvn  ved  Tanken  om  Bjørnene, 
endskjøndt  jeg  baade  havde  lagt  min  Bøsse  og  to  skarpe 
Knive  parate,  saaledes  at  jeg  hurtigt  kunde  gribe  dem, 
hvis  der  skulde  komme  noget.  Maria  faldt  ogsaa  tilsidst 
rigtigt  i  Søvn;  men  som  jeg  just  sent  paa  Morgenen  var 
falden  i  en  dejlig  Blund,  vaagnede  hun  i  Forskrækkelse, 
og  jeg  foer  strax  udenfor  og  kiggede  allevegne  omkring; 
vi  syntes  ganske  bestemt,  at  der  var  noget,  der  puslede  i 
Nærheden  af  os.  Taagen  hang  endnu  tæt  ned  overalt, 
men  vi  pakkede  alligevel  sammen  og  blev  just  færdige 
til  at  vandre,  ligesom  Taagen  begyndte  at  lette;  men  vore 
Byrder  vare  forfærdelig  tunge,  endskjøndt  vi  desværre 
endnu  ikke  fik  alt  taget  med.    Vel  afsted  hørte  vi  Bjørnene 

brumme  Nord  for  os,  men  det  var  ikke  saa  farligt,  da 
dette  var  Taagesiden  (og  vi  saaledes  holdtes  skjult  for  dem); 
og  efterhaanden  skjønnede  vi  efter  Lyden,  at  de  toge  i 
vestlig  Retning,  hvoraf  vi  maatte  forstaa,  at  de  heldigvis 
havde  valgt  Kangerdluarssuk- Fjordens  Nordside,  medens 
vi  skulde  vandre  langs  dens  søndre  Bredder.  Vi  hvilede 
den n e  Na t  u d  ved   E Kavdlivik. 

Det  var  ikke  Spøg,  den  Gang  vi  først  fik  Øje  paa 
dem,  da  jeg  ikke  havde  det  mindste  at  beskytte  min  lille 
Kone  med;  og  havde  jeg  villet  løbe  bort,  blot  saa  langt 
som  før  at  finde  mig  en  Kjæp  (af  det  Krat,  som  voxer 
rigeligt  inde  i  Fjordene),  vilde  de  strax  kunne  have  kastet 
sig  over  hende.  Det  er  vel  i  Grunden  tosset  at  frygte 
Dyrene,  som  maaske  selv  ere  bange  for  os.  Dyrene  ikke 
alene  frygte  Mennesket,  men  skal  jo  være  det  underdanigt. 
Desuagtet  kan  det  ikke  nægtes,  at  man  nødig  vil  i  Kast 
med  Bjørne,  især  i  Sommertiden,  hvor  de  ere  bekjendte 
for  at  være  meget  slemme. 

Men  havde  jeg,  som  sagt,  blot  været  mig  selv  alene!  — 
Underligt  nok  at  tænke  sig,  at  den  Gang  vi  vankede  om 
mellem  Fjældene,  langt  inde  i  det  ensomme  Fjerne,  hvor 
aldrig  nogen  Menneskestemme  lød,  ej  heller  saa  meget 
som  en  Rensjægers  Bøsseskud  —  at  vi  dér  aldrig  blev 
truede  af  den  Fare,  som  var  den  eneste,  jeg  havde  frygtet, 
og  som  nu  først  indhentede  os  i  Nærheden  af  Menneske- 
boliger. Hver  Aften  førend  vi  lagde  os  til  at  sove,  læste 
vi  i  vor  Bønnebog,  og  hver  Morgen  vandrede  jeg  paa  Jagt 
og  vandrede  sorgløs  om  den  hele  Dag.  Naar  jeg  langt 
borte  fra  fik  Øje  paa  vort  lille  Hjemsted,  kunde  der 
rigtignok  komme  en  Ængstelse  over  mig  for,  hvorledes 
hun  mon  sad  i  det;  men  naar  jeg  saa  kom  saa  nær,  at 
jeg  kunde  se  hende  gaa  og  sysle  omkring  det  rygende 
Ildsted,  kunde  jeg  ikke  nok  takke  min  Skaber  og  Opholder 
histoppe. 

Da  vi  forlod  vort  sidste  Nattekvarter  E  Kavdlivik 
(Kangerdluarssuk-Fjordens    Laxeelv),    besluttede   vi   at 


ville  være  hjemme  i  én  Dagsrejse  og  lettede  os  derfor 
for  en  Del  af  vor  Last,  før  vi  besteg  Manilak- Fjældet. 
Efter  at  vi  havde  dækket  det  Kjod  og  Skind,  som  vi  vilde 
lade  ligge,  til  med  store  Sten,  vandrede  vi  ustandseligt 
afsted,  og  naaede  Kerrortu  ssut x)  ved  den  Tid,  Solen  var 
ved  at  gjemme  sig  ind  i  sit  Skjul.  Saa  snart  som  vi 
havde  faaet  vor  egen  Fjord  aaben  foran  os,  skjød  jeg 
Bøssen  af  for  at  prøve,  om  Folk  var  hjemme  nede  paa 
Pladsen;  men  der  kom  intet  Svar;  og  da  selve  Pladsen 
med  Vinterhusene  strax  efter  kom  frem,  forstod  vi  øje- 
blikkeligt, at  Folk  endnu  vare  borte  paa  deres  Sommerejse. 
Det  var  kjedeligt,  for  os,  som  saadan  havde  længtes,  og 
som  desuden  det  meste  af  Sommeren  (en  fortvivlet  lang- 
Tid)  ikke  en  Gang  havde  kjendt  noget  til  Lugten  af 
Kaffe.  Næste  Morgen  var  min  første  Gang  op  til  Udkigget, 
og  hvad  er  saa  det  første,  jeg  faar  Øje  paa,  andet  end 
Sejlet  af  en  Baad,  der  hævede  sig  over  Kitdlinguit, 
medens  Baaden  selv  først  kom  frem  lidt  efter.  Nu  var 
det  Tid  at  bruge  sin  Stemme,  hvorfor  jeg  ogsaa  af  alle 
Kræfter  gav  mig  til  at  raabe:  »Baad,  Baad!«  Stakkels 
Maria  ilede  meget  forskrækket  til  Vinduet;  da  hun  ikke 
havde  hørt,  hvad  det  var,  jeg  havde  raabt,  troede  hun 
nemlig,  at  jeg  var  gaaet  fra  Forstanden.  Baaden  var 
Thaarups2),  paa  Tilbagerejse  (fra  sit  Kolonibesøg  ved 
Holsteinsborg).  Nu  fik  vi  rigtig  Lejlighed  til  at  tuske 
vore  velsmagende  Sager,  der  jo  ere  lige  yndede  af  Grøn- 
lændere   og    Europæere,    bort    mod    Varer    fra    Handelens 

Butik! 

Man  ser  altsaa  af  dette,  at  man,  selv  om  man  ikke 
ejer  Kunebaad,  godt  kan  skaffe  sig  varme  Klæder  for 
Vinteren,    hvis    man    da    vil    vise    sig    driftig.  —  Mad    og 


')  Deres  eget  Hjemsted  ved  Udliggerpladsen,  der,  som  man  vil  forstaa,  bestyredes 
af  en  dansk  Mand. 

*)  Thaarup.  Stedets  danske  Udligger,  var  grønlandsk  gift  og  hans  Bom  op- 
voxede  som  Grønlændere.     Thaarup  er  senere  dod  og  begravet  i  Grenland. 

Drikke  eller  Klæder  kommer  ikke  hen  til  os  af  sig  selv. 
Vi  maa  ikke  ligge  stille  (paa  den  lade  Side).  Nu  er  der 
vel  nok  dem,  der  vil  svare:  at  bære  sig  ad  som  Jer,  er 
(meningsløst)  anstrængende;  vi  venter  til  der  kommer  anden 
Jagt!  Men  husk  paa,  at  Sælhundenes  Mængde  taber  sig, 
og  at  der  ikke  længer  i  det  hele  taget  fanges  saa  meget. 
Nej,  vi  maa  hver  især  benytte  det  Øjeblik,  hvor  der  er 
noget  til  at  samle  Eorraad  af.  Den  der  ikke  vil  det,  han 
maa  finde  sig  i  at  sulte. 


Om  den  Fare,  som  Amåses  Søn  Joel 
stededes  i 

omtrent  paa  den  Tid,  da  han  var  begyndt  at  fange  med  Blære. ' ) 


Af 

U  ngåralak.  -) 


]t  Aar,  da  stærke  Søndenvinde  allerede  satte  Storisen3) 
щ  ind  strax  efter  Jul,  formanede  baade  Joels  Fader 
og  Morbroder  ham  indstændig  til  at  lade  sin  sædvanlige 
Forvovenhed  fare,  saa  længe  som  Isen  endnu  laa  saa  tæt, 
da  han  jo  vidste,  hvor  ængstelig  hans  Moder  altid  var 
for  ham.  Ogsaa  os  andre  (ældre  Kajakmænd)  volde  de 
ganske  unge  Fangere  en  Mængde  Bryderier  og  Ængstelser 
ved  Lejligheder  som  denne  her;  men  med  Joel  var  det 
for  Resten  i  det  hele  taget  en  anden  Sag;  thi  han  var 
virkelig  en  ganske  usædvanlig  dygtig  Yngling.  I  den  Tid 
vi,  som  sagt,  havde  Driv-Isen  klods  paa  Land,  fandt  vi 
den  en  Morgenstund  endelig  baade  noget  mere  spredt  og 
noget  mere  tilbagetrukken   fra  Land  end  sædvanligt,  hvor- 


l)  Fangst  med  Blære  (avatakj  er  den  gammel-eskimoiske  i  Modsætning  til  den 
nu  meget  almindelige  Skydefangst  med  indforte  Rifler. 

-)  Til  at  give  en  grundig  Forklaring  af  Ungaralak  er  her  ikke  Tid  og  Sted. 
Det  er  nok  her  at  oversætte  det  som:  den  der  siger:  »ungå«  (ligesom  nyfødte  Bom). 
Tilhænget:  ralak  betyder:  pudsig,  aparte. 

8)  Ikke  den,  der  danner  sig  i  Hjemmets  Bugter  og  Havne,  men  den  sværere 
Is,  der,  løsreven  fra  sin  Hovedmasse,  kommer  sejlende  rundt  fra  Ishavene  osten  for 
Grønland. 


for  iler  paåkom  os  allesammen  en  voldsom  Lyst  til  at 
komme  ud  at  se  os  lidt  om  i  Kajak.  Desuden  trængte 
vi  allesammen  mer  eller  mindre  til  noget  at  leve  af;  mit 
Hus  ejede  nu  for  Resten  hengjemt  Vinterforraad,  men  som 
vi  paa  Grund  af  Isspærringen  ikke  havde  kunnet  naa 
ud  til  !). 

Det  var  ikke  det  bedste  Vejr,  men  raakoldt  og  blæsende, 
af  og   til  Snebyger,    og  Istaagen    hang   lavt   og   klam    over 


Am  åses  Son  Joel. 

Søen.  Dog,  vi  maatte  for  enhver  Pris  afsted,  kun  glemte 
vi  Ældre  ingenlunde,  at  vi  maatte  være  uafladelig  agt- 
paagi vende  og  sagde  stadig  til  hverandre:  »Ja,  det  nytter 
ikke  at  buse  blindt  paa  her,  lad  os  blot  med  Forsigtighed 
prøve  Lykken,  selv  om  det  maaske  bliver  forgjæves  og  vi 
ingen  Ting  faar  derfor«. 


')  Det  er  god.  gammel  Skik  at  nedlægge  store  Dele  af  Sommer-  og  Efteraars- 
fangsten  paa  Steder,  der  ikke  sto.lr-  umiddelbart  op  til  Hjemmet.  Korraadskamrene 
kaldes  k'imatulivit.     Skikken  er  desværre  nu  til  Dags  noget  forsømt. 

S.  Rink:     Kajakmænd  G 

Hinriggi,  Konrad  og  jeg  selv  vare  de  første  ude;  men 
da  det  ikke  lod  til,  at  vi  skulde  faae  Fangst,  tænkte  vi 
næsten  allerede  paa  at  vende  om  igjen;  men  som  vi  vare 
allermest  forknytte,  horte  vi  pludselig  muntre  Stemmer 
bagved  os  udbryde:  »Nej,  lad  os  dog  endelig  ro  noget 
længere  ud  —  der  vil  Udsigterne  nok  være  bedre«.  Ved 
disse  Ord  bleve  vi  oplivede  og  skyndte  os  strax  efter  dem, 
der  havde  talt.  Disse  vare  Morits  og  Joel  fra  vor  egen 
Plads  og  desuden  tre  Fremmede  ude  fra  Sagdlit1).  Jeg 
var  alligevel  ikke  saa  letsindig,  at  jeg  glemte  at  tænke 
over  Vejr  og  Vind  og  erindrede  ogsaa  stadigt  mine  Kamme- 
rater om  Aarstiden. 

Ved  NalerKa  gik  Joel  fra  os,  vendende  hjem  efter 
igjen,  hvad  der  (i  og  for  sig)  ikke  var  noget  mærkeligt 
ved,  hvorfor  jeg  heller  ingen  videre  Tanker  gjorde  mig 
derom,  men  vedblev  at  ro  efter  de  andre,  der  imidlertid 
vare  gaaede  mig  af  Syne  bag  nogen  høj  Is.  Paa  mine 
Kaab  om,  hvordan  der  lod  til  at  være  omme  bag  de  høje 
Isfjælde  og  Skodser  —  svarede  de  strax  tilbage  igjen,  at 
det  ikke  saae  galt  ud  med  Hensyn  til  Isens  Drift  samt, 
at  der  var  ret  godt  med  Render,  men  at  der  lige  saa  lidt 
var  Sælhunde  at  øjne  der,  som  hvor  vi  først  havde  ligget 
og  luret  efter  dem.  Herpaa  svarede  jeg  igjen:  »Ja,  naar 
Storisen  er  inde,  ved  vi  jo  i  Grunden,  at  det  nu  ikke  kan 
ventes  anderledes  i  XalerKas  Omegn«.  Da  vi  derpaa  alle 
Mand  stod  ud  af  Kajakkerne  og  gik  op  paa  en  af  de 
større  Skodser,  hvorfra  vi  ikke  fik  saa  daarlig  Udsigt  over 
hele  Isen,  fik  vi  Bekræftelse  paa,  at  der  slet  ikke  var  saa 
lidt  med  aabne  Render  i  vor  (umiddelbare)  Nærhed,  hvor- 
imod Storisen   tilsøes  laa  tæt  stuvet. 

Vi  kunde  nu  ikke  lade  være  at  boltre  os  lidt  i  Ren- 
derne og  opgav  endog  ikke  helt  Haabet  om  Fangst,  hvorfor 
vi  heller  ikke  opholdt  os  her  saa  ganske  kort;  men  da  vi 
saa  saae,    at  Solen  begyndte  at  dale,  sagde  vi  modfaldent: 


1j  Vilde  Udhavs-Øer.     Navnet  betyder:    De  forreste. 

»Nej,  nu  er  her  ikke  noget  at  vente  efter  længere«,  og 
dermed  vendte  vi   hjemad. 

Da  vi  saa  efter  en  god  Stunds  Roen  endelig  kom  til 
en  usædvanlig  tæt  Ispakning,  gjorde  Morits  os  opmærk- 
som paa,  at  der  lød  Skad  indefra  Midten,  og  vi  forstode 
ret  snart,  at  en  Kajakmand  maatte  sidde  indespærret  der  — 
maaske  selve  Joel.  For  Resten  troede  jeg  egentlig  ikke, 
at  det  kunde  være  ham,  efter  den  Retning,  jeg  havde  set 
ham  tage,  den  Gang  han  i  Formiddags  roede  fra  os.  I 
det  samme  sad  vi  selv  fast  i  det  og  nødsagedes  til  at  gaa 
op  paa  en  af  Skodserne,  indtil  Strømmen  atter  vilde  for- 
dele Isen,  og  vi  maatte  vente  en  god  Stund,  inden  vi  igjen 
vovede  at  udsætte  os  og  vore  Kajakker. 

Som  en  af  Pladsens  Ældste  kjendte  jeg  nøje  Strømmen 
her  omkring,  og  hvis  det  nu  viste  sig  at  hænge  sammen 
som  jeg  formodede,  skulde  jeg  nok  turde  paatage  mig  at 
lodse  os  hjem.  Nu  hørtes  der  atter  et  Par  Skud  inde  fra 
Ispakningen,  tvers  af  Itussortok.  Selve  dette,  ligesom  alt 
andet  Land,  var  usynligt  her  under  den  høje  Is.  Nu 
var  det  altsaa  afgjort,  at  en  af  vore  unge  Kajakmænd 
sad  fangen  og  (naturligvis)  i  svær  Angst  for  den  kommende 
Nat;  men  trods  vor  stort'  Medlidenhed  med  ham  roede  vi 
ikke  desto  mindre  alligevel  videre,  da  vi  intet  kunde  gjøre 
for  ham,  hvorimod  vi  kun  udsatte  os  selv  for  at  komme 
i  samme  Forfatning. 

Lidt  efter  tog  Morits  dog  en  Pejling  af  nogle  kjendte 
Punkter  i  Fjældene  over  vor  Boplads  (der  nu  et  Øjeblik 
vare  komne  tilsyne),  da  han  alligevel  vilde  gjøre  et  Forsøg 
paa  at  bryde  tvers  igjen  nem  Ispakningen;  men  jeg  fik  ham 
fra  det  og  overtalt  til  at  følge  os  Andre  den  Vej,  som  jeg 
ansaae  for  at  være  den  rimeligste.  Denne  gik  saaledes, 
at  vi  først  maatte  gaa  et  Stykke  tilbage  igjen  og  udenom 
alt,  indtil  vi  kunde  naae  ind  i  den  Rende,  som  jeg  forud- 
satte, at  Strommen,  ved  at  pakke  Isen  saa  teet  sammen 
herude,  maatte  have  efterladt  langs  selve  Kysten.  Det 
bPev  tilsidst  helt  mørkt,  og  det  var  trist  at  tænke  paa  den 

indesluttede  Kajakmand.  Vi  roede  og  roede,  og  da  vi  ad 
den  formodede  Rende  tilsidst  igjen  naaede  Højden  af  (den 
omtalte  Ispakning),  hvorfra  Skuddene  havde  lydt,  ihvorvel 
vi  nu  havde  den  paa  vor  modsatte  Haand,  hørte  vi  til 
vor  Forskrækkelse  en  Stemme  raabe  ganske  tydeligt  ud 
derinde  fra:     »Er  det  jer?« 

»Svar  du,  Morits,  din  Stemme  er  den  kraftigste«  — 
sagde  jeg,  hvorpaa  Morits  raabte:  »Jo,  jo,  det  er  os!«  Og 
idet  han  tilføjede,  »jeg  maa  se  at  faae  fat  i  ham«  — 
foer  han  fra  os  andre  og  forsvandt  i  et  Nu  bag  den 
nærmeste  Is.  »Ja,  naaer  du  ind  til  ham,  saa  hold  bare 
fast  ved  min  Ydervej!«  raabte  saa  jeg,  hvorefter  David  og 
jeg  roede  videre.  Yi  vilde  jo  begge  gjerne  se  at  naae  hjem, 
jeg  især  fordi  Børnene  altid  bleve  urolige,  saa  snart  som 
jeg  blot  blev  borte  en  Smule  udover  den  sædvanlige  Tid 
(hvor  Kajakmænd  pleje  at  vende  tilbage  efter  Dagsarbej del 
ude  paa  Søen). 

Yi  havde  gruet  slemt  for,  at  vi  skulde  blive  udspurgte 
af  Joels  Familie,  men  vi  slap  heldigvis  herfor,  da  vi  jo 
ikke  vare  de  allersidst  ventede;  Morits  var  jo  enduu  ude, 
og  ham  var  det  desuden  som  Joel  havde  været  i  Følge 
med  hjemme   fra   om   Morgenen. 

Jeg  havde  ingen  Ro  paa  mig  og  maatte  hvert  Øjeblik 
udenfor  mit  Hus  for  at  se,  om  der  ikke  snart  skulde  vise 
sig  noget  fra  Soen.  Men  da  jeg  endelig  opdagede  noget, 
var  det  kun  en  enlig  Kajak,  der  kom  frem  omkring  en 
af  de  store  Skodser.  —  Xu  skulde  man  have  hørt  Apolonias 
Stemme,  idet  hun  raabte  ud  til  Kajakken:  »Har  Morits 
ikke  set  noget  til  min   Søn  Joel?« 

Og  som  hun  rystede  over  hele  Kroppen!  Hun  rystede, 
saa  at  hun  maatte  sætte  sig  plat  ned  paa  Jorden;  og  der 
sad  hun  endnu,  da  jeg  gik  ind  i  mit  Hus.  Efterat  jeg  havde 
lagt  mig,  holdtes  jeg  længe  vaagen  af  Samvittighedsnag; 
men  saa  kom  jeg  til  at  tænke  som  saa:  »Menneskets  Liv 
er  ligesom  en  Røg;  han  ved,  at  han  en  Gang  har  Døden 
i  vente;  han  raader  ikke  selv,  men  har  en  almægtig  Styrer 


85 


og  Opholder  over  sig«.  Efter  dette  fik  jeg  Fred  og  faldt 
i  Søvn,  men  jeg  vaagnede  meget  tidligt  om  Morgenen  ved 
at  hore  Skud.  Det  var  Faderen  til  Joel,  der,  skjondt 
næsten  blind  efter  en  stræng  Tur,  han  havde  haft  sidste 
Efteraar,  havde  listet  sig  over  til  vort  højeste  Udkigsfjæld, 
hvorfra  han  med  sin  Riffel  vilde  give  sig  tilkjende  for  sin 
Søn  derude  i  Isen.  Men  han  fik  ikke  længer  Svar  (fra 
dennes  Bøsse);  og  det  var  en  Ynk  at  se  hans  Modløshed 
efter  den  frugtesløse,  anstrængende  Tur  til  Udkigget,  hvor- 
hen han  havde  maattet  krybe  saa  godt  som  paa  alle  Fire 
for  at   naae   derop. 

Paa  den  Tid  jeg  kom  udenfor,  var  ogsaa  Josva  paa 
Benene  for  at  gaa  til  Udkigget  og  løsne  Skud,  fast  bestemt 
paa,  at  han  vilde  trænge  ind  i  Isen,  hvis  der  viste  sig 
mindste  Tegn   til   Liv  derude   fra. 

Det  var  overtrukken  Luft.  Efter  en  Stunds  Forløb 
landede  der  to  Kajakmænd  ude  fra  Sagdlit  ved  vor  Plads, 
og  disse  sagde,  at  de  fra  Ismassens  Sydside  havde  hørt  en 
Stemme  raabe  ud:  »Kommer  I  dog  ingensinde  og  frier 
mig  ud?« 

Nu  tovede  vi  ikke  et  Øjeblik;  jeg  medtog  mine  Vand- 
skinds-Overtræksbuxer,  da  man  aldrig  kunde  vide,  om  han 
derude  ikke  kunde  trænge  til  at  skifte;  og  saa  vilde 
jeg  forst  have  taget  hans  Faders  Kajak,  men  foretrak 
alligevel  Kristoffers,  der  var  den  letteste  af  alle  paa 
Pladsen.  Vejen  vilde  jo  nemlig  ikke  alene  komme  til  at 
gaa  til  Vands,  saa  det  var  godt  at  have  en  let  Kajak,  naar 
man   skulde  bære  denne  over  Isflagerne. 

Nu  skyndte  vi  os  i  den  Grad  afsted,  at  man  gjerne 
kunde  have  taget  os  for  Flygtninge.  Da  vi  naaede  ind 
muler  L'dkigsbakken,  hvor  Josva  endnu  stod  og  gav  Signal- 
skud, svarede  han  paa  vor  Forespørgsel  om,  hvorvidt  han 
hørte  noget  til  ham  derude  eller  ikke,  at  han  aldeles  ikke 
tik  noget  Svar.  Ifølge  Sagdlttmænderies  Beretning  kunde 
der  næppe  være  niere  end  en  halv  Mils  Vej  til  det  inde- 
lukkede   Sted,    hvorfra    de    havde    hørt    Stemmen;    men    vi 

stødte  (desværre)  saa  snart  paa  tæt  og  svær  Pakis,  at  vi 
ikke  havde  andet  at  gjøre,  end  at  stoppe  op,  hvor  vi  vare. 
Josva  gik  saa  op  paa  en  Skodse  for  at  se  sig  om;  og  da 
han  havde  staaet  et  Øjeblik  og  spejdet,  sagde  han  pludselig: 
»Hist  inde  ser  jeg  et  sort  Punkt  røre  sig«.  »Det  kan  kun 
være  ham«,  sagde  vi  andre,  og  jeg  tilføjede,  at  han  skulde 
tage  Skjon  af  Landet,  saa  vi  kunde  vide  vor  Retning,  hvis 
vi  siden  skulde  fare  vild  i  Isen;  og  sæt  nu  —  tilføjede 
jeg  —  at  vi  endnu  kunde  faa  givet  de  stakkels,  beængstede 
Forældre  et  lille  Nys  om,  at  han  endnu  er  i  Live!  Vi  er 
ikke  længer  borte  endnu,  end  at  de  nok  maa  kunne  høre 
og  forstaa  os  —  i  Kristoffers  Kajak  ligger  der  en  ladt 
Bøsse  —  nu  giver  jeg  Skud  og  saa  raaber  I  andre  paa 
en  Gang  af  alle  Kræfter:  »Joel  lever!«  —  Og  da  vi  saa 
havde  set,  hvordan  Folk  kom  i  Bevægelse  derinde  paa 
Land,  skyndte  vi  os  videre  det  bedste  vi  kunde,  midt  ind 
i  det  allerværste,  idet  vi  hele  Tiden  lod  Josva,  der  baade 
var  den  behændigste  og  ivrigste  af  os  alle,  gaa  forrest. 
Vi  klemte  paa,  saa  Sveden  kom  frem,  og  vi  ændsede  nu 
hverken,  at  Kajakskindet  kunde  flænges  eller  at  Aarerne 
kunde  brækkes.  —  Josva  maatte  snart  igjen  op  paa  Isen 
for  at  spejde  videre;  »jo,  nu  ser  jeg  tydeligt,  at  det  sorte 
er  et  Menneske«,  sagde  han;  men  da  jeg  svarede,  at  det 
var  underligt,  at  dette  Menneske  slet  ikke  gjorde  Mine  til 
at  nærme  sig,  begyndte  Josva  svarligen  at  ængste  sig  for 
den  Tilstand,  han  muligvis  vilde  finde  sin  Søstersøn  i. 
Da  vi  senere  kom  ham  saa  nær,  at  vi  antog,  at  han 
maatte  kunde  høre  os,  blev  vi  enige  om  at  raabe  til  ham 
for  at  spørge,  hvordan  det  var  fat  med  ham.  Dette  blev 
igjen  Josva  »капок  fnerpit«  (hvordan  mon  du  har  det)? 
Men  i  Stedet  for  at  svare,  begyndte  han  derovre  blot  at 
gjøre  nogle  underlige  Fagter,  saa  at  Josva  blev  endnu 
mere  bange  end  før  (idet  han  nemlig  mente,  at  Joel  kunde 
være  gaaet  fra  Forstanden);  men  saa  mindede  jeg  ham 
om,  at  Joel  havde  siddet  ude,  for  det  første  hele  Dagen 
i  Gaar  og  saa  Natten  over  lige   til   nu,   alt   uden  Mad  eller 

Drikke,  og  uden  at  have  øvet  sin  Stemme,  saa  hans  Strube 
kunde  nok  være  saa  rusten  og  tør,  at  man  muligen  blot  ikke 
kunde  hore,  hvad  han  sagde.  Da  vi  derpaa  endelig,  efter 
at  have  roet  meget  frem  og  tilbage,  ad  Omveje  begyndte  at 
nærme  os  ham,  raabte  Josva  igjen:  »Naa,  hvordan  er 
det  saa  med  dig,  du   fryser  vel  ganske  forfærdeligt?« 

Jeg  hørte  heller  ikke  nu  noget  Svar;  men  de  andre 
raabte  tilbage  imod  mig:  »Han  siger,  at  han  endnu  ikke 
helt  har  opgivet  sig  selv«.  Saa  raabte  vi  atter,  at  han  nu 
endelig  ikke  maatte  spilde  sine  svage  Kræfter  paa  unød- 
vendige Anstrængelser  for  at  komme  til  os,  da  vi  jo  nu 
snart  maatte  kunne  være  hos  ham.  Vi  lod  saa  Hinriggi 
blive  tilbage  paa  en  Skodse  som  Mærkepæl  for  Tilbage- 
vejen, medens  vi  andre  søgte  helt  hen  til  Joel;  men  da 
vi  atter  kom  til  en  Isspærring,  foretrak  jeg  at  stige  ud 
paa  en   Skodse  der. 

De,  der  omsider  naaede  ham  helt,  havde  snart  ind- 
set, at  det  ikke  vilde  blive  noget  let  Arbejde  at  faae 
ham  sat  i  Gang  og  bragt  hjem.  Medens  jeg  var  alene, 
havde  jeg  udsøgt  det  bedste  Opgangssted  paa  min  Isflage 
og  holdt  mig  beredt  tii  at  udpege  dette  for  de  andre.  Saa 
snart  som  Josva  fik  Øje  paa  mig,  raabte  han:  »Skynd 
dig  at  gribe  fat,  naar  han  lægger  til,  for  han  er  synke- 
færdig« ;  men  jeg  svarede,  at  jeg  ikke  syntes,  at  Kajakken 
laa  saa  helt  lavt;  dog  viste  det  sig  snart,  at  Josva  havde 
Het.  Joel  var  synkefærdig,  og  det  var  kun  alt  det,  at  vi 
fik  ham  rendt  op  paa  en  lille  Ishumpel,  der  til  Held  laa 
klods  ind  paa  det  store  Stykke,  hvorpaa  jeg  selv  stod. 
Idet  jeg  nu  (i  Stedet  for  at  drage  ham  til  mig  ved  Kajak- 
stævnen) maatte  nøjes  med  at  trække  ham  op  ved  Ilæn- 
derne, fik  jeg  i  høj  Grad  hans  Ubehjælpsomhed  og  For- 
kommenhed  at  mærke.  Det  var  kun  smaat  med  Kræfterne. 
Ved  en  hastig  Undersøgelse  af  hans  Klæder,  fandt  vi,  at 
hans  hullede  Tøjbuxer  baade  var  vaade  og  overisede  og 
at  hans  Støvler  vare  fulde  af  Vand.  Og  han,  som  ellers 
ikke    hørte    til    de    synderlig    kulskjære,    rystede   over  hele 


Legemet.  Xu  furtalte  han,  at  han  i  Gaar,  da  han  mærkede, 
at  han  begyndte  at  ro  sig  fast  i  Isen,  blot  havde  roet  løs 
i  Blinde  uden  at  overveje  med  Koldsindighed,  hvad  han 
helst  burde  have  gjort.  Han  havde  derved  udsat  sig  for  det 
værste,  saa  det  ikke  havde  varet  længe,  førend  hans  Kajak 
var  begyndt  at  trække  Vand;  og  da  Mørket  samtidig  faldt 
paa,  havde  han  ikke  haft  andet  at  gjøre  end  at  krybe  op 
paa  et  Stykke  Is  og  sætte  sig  der  i  Kajakken.  Men  han 
havde  frosset  forfærdeligt,  især  om  Fødderne,  der  sikkert 
vilde  være  frosne  af  ham,  hvis  han  ikke  havde  taget  sin 
Overpels  af  og  beviklet  dem  med;  men  dette  havde  være! 
saare  velgjorende,  sagde  han. 

Da  vi  nu  endelig  alle  vare  blevne  samlede,  siger  jeg 
til  Josva:  »Jeg  ser,  at  du  har  to  Skjorter  paa,  tag  derfor 
den  yderste,  blaa  af,  saa  svøber  vi  den  om  hans  Ben  under 
de  Vandskinds1)  Overtræksbuxer,  som  jeg  har  med«.  Alle 
Mand  bar  Kaskjetter,  forede  med  laaddent;  dem  agtede 
vi  at  vikle  ham  om  Fødderne.  Men  denne  Omklædning 
her,  midt  ude  i  Storisen,  var  rigtignok  en  noget  farlig 
Sag,  men  vi  værnede  ham  saa  godt  vi  kunde  ved  at  stille 
os  saa  tæt  omkring  ham  som  muligt.  Da  vi  saa  var 
færdige  med  ham  selv,  maatte  vi  i  Lag  med  hans  (ilde 
medtagne)  Kajak,  hvor  der  til  Surring  af  Rifter  og  Bræk 
paa  Træværket  ikke  medgik  mindre  end  tre  hele  Fange- 
liner; og  vi  bleve  heller  ikke  færdige  til  at  sætte  af,  førend 
efter  at  Solen  var  godt  i  Gang  med  at  gaa  ned  efter. 
Josva  skulde  ro  forrest  for  at  søge  Vej,  og  Hinriggi 
bagest,  medens  jeg  selv  skulde  ro  lige  ved  Siden  af  Joel, 
haade  for  at  holde  Øje  med  Surringerne  og  fur  at  slaa 
den  Smaais  i  Stykker,  der  maatte  komme  Joel  i  Vejen. 
Tilsidst  fik  jeg  helt  ondt  baade  over  Ryg  og  Lænder  af 
den  fordrejede  Stilling,  jeg  hele  Tiden  kom  til  at  befinde 
mig    i,    og    endelig    sad    vi    da    allesammen    aldeles    fast    i 


1    Vandskind  (erisak')  er  afhaaret  Sælskind  ;  det  er  vand-  og  vindtæt  og  benyttes 
til  sti  vier  samt  til  al  Slags  Uvejrstoj. 

det  og  maatte  ud  og  op  paa  Isen,  hvor  jeg,  der  var  kommen 
i  Sved  under  det  sidste  svære  Arbejde  med  Isbrydningen, 
nu  kom  til  at  fryse  ganske  forfærdeligt,  hvad  der  heller 
ikke  blev  bedre  under  vor  senere  langsomme  Fart  i  Bæl- 
morket.  ^тu  kunde  vi  derfor  heller  ikke  dy  os  for  at  tale 
haardt  til  Joel,  og  vi  sagde:  »Dette  er  alt  sammen  din 
Skyld;  hvorfor  vil  du  heller  aldrig  følge  erfarne  Folks 
Raad?« 

Men  han  viste  sig  saa  angerfuld  og  ulykkelig,  at  han 
ikke  en  Gang  turde  se  op,  hvorover  vi  strax  igjen  fik 
Medlidenhed  med  ham  og  holdt  inde  og  hjalp  ham,  det 
bedste  vi  kunde.     Det  blev  Midnat,  inden  vi  naaede  hjem1). 


•)  Af  Tidsangivelserne  vil  man  maaske  bedst  kunde  faae  en  Ide  om  Vanskelig- 
hederne ved  at  færdes  i  Storisen.  Ved  Undsætningskajakkernes  Afgang  hørte  man, 
at  Afstanden  mellem  »Pladsen«  og  den  Forulykkede  var  anslaaet  til  ca.  '/2  Mil  (det  bor 
dog  bemærkes,  at  de  Indfodtes  Tids-  og  Rumangivelser  ofte  ere  mangelfulde).  Det  var 
tidlig  Morgen,  da  Mændene  roede  ud.  Tilbagerejsen  begyndte  midt  paa  Eftermiddagen, 
og  tilsidst  hedder  det:      Det  blev  Midnat,  inden  vi  kom  hjem-. 


Om  KiYitok-Spørgsmaalet. 

Af 

Hans  Rasmussen. 


"S^pEN  første  Tid,  jeg  var  Kateket  her  ved  NarssaK, 
Wggg§&  hændte  der  ikke  saa  faa  Kajakforlis.  Derpaa  gik 
der  saa  dog  adskillige  Aar  hen  uden  nogetsomhelst;  men 
saa  kom  Foraaret  1883.  3.  Marts  oprandt  med  godt 
Vejr  og  sydlig  Luft;  vi  skulde  højtideligholde  vor  Herre 
Jesu  Kristi  Lidelsesdag,  men  desuagtet  var  (desværre)  de 
fleste  Kajakker  gaaet  ud  tidlig  om  Morgenen.  Ved  den 
Tid  vi  skulde  til  Gudstjenesten  begyndte,  det  at  blæse  op, 
og  ligesom  vi  vare  allerbedst  i  Gang,  gik  Døren  pludselig 
op,  hvorved  jeg  nok  lagde  Mærke  til,  at  der  blev  sagt 
noget  ind  ad  den,  men  uden  at  jeg  hørte,  hvad  det  var; 
men  da  jeg  omtrent  samtidig  saae,  at  en  af  Kvindfolkene 
besvimede,  gjorde  jeg  Tegn  til,  at  de  skulde  fjerne  hende 
(alt  medens  jeg  fortsatte  Prækenen).  Men  da  vi  efter  endt 
Gudstjeneste  kom  udenfor,  erfarede  vi,  at  Sethérak1)  var 
forlist  temmelig  nær  her  udenfor  (hans  Hustru  var  det, 
som  ved  at  faae  Efterretningen  meddelt,  var  besvimet 
under  Gudstjenesten).  Hans  Kammerater  havde  dog  faaet 
ham  lagt  op  paa  Land.  Medens  de  selv  havde  ligget  bag 
Næsset  og  afventet  Edderfugletrækket,  havde  de  opdaget,  at 
Sethérak  var  i  Færd  med  at  gaa  Nord  over  samt,  at  en  So 

•)  Lille  Seth. 

i  det  samme  brød  over  ham,  uden  at  han  igjen  dukkede 
frem.  En  af  dem  havde  strax  skyndt  sig  ud  til  Stedet 
men  allerede  fundet  ham  kvalt,  hvorpaa  de  allesammen 
vare  roede  hen  for  at  faae  Liget  bragt  i  Land;  men  Vejret 
var  den  Gang  allerede  for  haardt  til,  at  de  havde  kunnet 
faae  ham  herind  til  Pladsen.  Heller  ikke  lykkedes  vort 
første  Forsøg  paa  at  faae  ham  hjem  over  Land;  først  hen 
paa  Eftermiddagen  fik  vi  ham  hertil.  Jeg  selv  havde  ikke 
kunnet  være  med  for  en  slem  Bylds  Skyld.  Hvilken  Sorg 
for  Moderen!  Hendes  yngre  Søn  var  ikke  en  Gang  naaet 
til  at  faae  Kajak  endnu.  Men  —  Helligdagen  var  her 
blevet  misbrugt,  uagtet  at  Gud  alvorligt  har  paalagt  os 
at  ære  enhver  af  disse  og  især  de  rigtig  høje. 

1.  November  (samme  Aar)  var  jeg  kommet  usædvanlig 
tidlig  paa  Benene  og  var  saa ledes  nærværende  ved  de  fleste 
Kajakmænds  Udfart,  blandt  disse  var  ogsaa  Enok.  Han 
var  saa  paafaldende  ilter  og  rørig  denne  Morgen.  Da  op  ad 
Dagen  den  i  Forvejen  svage  Østenvind  aldeles  stilnede,  fik 
jeg  pludselig  selv  Lyst  til  at  gaa  lidt  paa  Jagt  i  Dalene 
omkring  Kanajorssuit.  Her  syntes  jeg  nu  nok,  jeg  flere 
Gange  hørte  noget  ligesom  Nodraab,  men  jeg  kunde  ikke 
udfinde,  fra  hvad  Kant  Stemmen  lød.  I  Mørkningen  kom 
saa  alle  Kajakmændene  tilbage  paa  Enok  Mathæussen 
nær,  og  det  blev  sen  Aften,  uden  at  han  endnu  viste  sig; 
men  desuagtet  var  der  ikke  en,  der  nærede  Tvivl  om,  at 
han  jo  vilde  komme,  han  som  var  saa  klog,  forsigtig  og 
indsigtsfuld  og  vant  til  at  kunne  klare  enhversomhelst 
Storm;  desuden  havde  jo,  som  sagt,  Vejret  netop  været 
særdeles  smukt  i  Dag.  Men  Klokken  blev  ti,  uden  at  han 
endnu  var  kommet.  Da  jeg  næste  Morgen  Kl.  4  kum  ud 
paa  Pladsen,  var  min  første  Gang  hen  til  det  Sted,  hvor 
hans  Kajak  plejede  at  ligge,  og  jeg  kiggede  ind  gjennem 
lians  Vindue,  men  der  laa  Konen  alene  paa  Brixen.  Nu 
sendte  vi  strax  Folk  ud  for  at  afsøge  Egnen  ved  Ека1- 
lunguit;  kun  Lars  vilde  heller  stikke  lige  ud  til  Simiutat 
gruppen    foran  Ameragdlikfjordens  Indløb),    og  han   blev 

den,  der  fandt  Enok:  der  laa  han  nok  saa  nydelig  opdreven 
paa  en  lille  Grusflade  i  Fjorden  med  Hovedet  hvilende  paa 
en  lille  Sten  og  Ansigtet  vendt  mod  Øst,  akkurat  som 
kunde  han  være  lagt  til  Rette  af  nogen.  Ingen  kunde 
forstaa  paa  hvad  Maade,  han  kunde  være  kommen  af  Dage, 
men  man  gjættede  sig  til,  at  Aaren  maatte  være  blevet 
slaaet  ham  af  Haanden  under  Fangsten  af  Sælhunde; 
men  hvad  saa?  Og  hvorfor  var  han  saa  stærkt  snøret 
haade  om  Ansigt  og  Haandled  i  et  Vejr  som  det  i  Gaar? 
Uforstaaeligt  var  og  blev  dette  Tilfælde  dog.  Han,  den 
barmhjærtige,  hvor  savnet  vilde  han  ikke  blive  baade  af 
Enker  og  Faderløse!  Ham  var  det  ogsaa  som  uden  Be- 
tænkning havde  taget  sig  af  Setheraks  Efterladte  strax 
efter  at  denne  omkom;  og  Gud  vil  velsigne  ham  ifølge 
Ordet:  »Salige  ere  de  barmhjærtige;  thi  dem  skal  vederfares 
Barmhjærtighed«.  Hvor  vilde  jeg  ikke  selv  komme  til  at 
savne  vor  kjære  ParssissoK  (Fattigforstander)! 

Og  den  store  Ameralikfjords  mange  Fangststeder 
vil  ingen  Sinde  komme  til  at  se  bedre  Menneske  end  han 
var;  derinde  elskede  han  nemlig  i  Særdeleshed  at  færdes; 
men  nu  er  hans  Liv  udrundet!  —  Med  det  samme,  som 
jeg  skriver,  faar  jeg  Lyst  til  at  henlede  Opmærksom- 
heden paa  noget,  som  jeg  mere  end  en  Gang  har  haft 
Lyst  til  at  irettesætte  Folk  for,  nemlig:  for  den  stygge 
Beskyldning,  som  de  altfor  ofte  kommer  med  mod  for- 
ulykkede Kajakmænd,  hvis  Lig  ikke  blive  fundne,  idet 
man  om  disse  udspreder  den  Formodning,  at  de  ikke  skulde 
være  virkelig  omkomne,  men  have  hengivet  sig  til  Fjæld- 
gjængeri1);  men  nu  ved  jo  disse  Bagvaskere  meget  godt, 
<)t  Fjældgjængeri  er  noget,  man  (fra  gammel  Tid  af)  har 
været  bange  for  (og  at  Kivitut  nu  til  Dags  betragtes 
som   Spøgelser    eller    noget  andet  uværdigt);    men   alligevel 


')  I  Overtroens  Dage  mentes  Jet,  at  Folk,  som  af  en  eller  anden  Grund  bleve 
kjede  af  Samfundet,  flygtede  bort  og  gjemte  sig  mellem  Fjældene,  hvorefter  de  frygtedes 
som  Spogolser  eller  Gjen^angere.     Paa  Gronland  kaldes  saadanne  Kivitut. 

skamme  hine  sig  ikke  for  at  sige,  at  de  selv  baade  have 
set  og  hørt  Kivitut,  og  betænke  ikke,  i  hvor  høj  Grad 
de  derved  føje  ny  Sorg  til  den,  som  de  Omkomnes  Efter- 
ladte allerede  i  Forvejen  have  haft  ved  at  miste  deres 
Forsørgere. 

Af  de  to  Tilfælde,  hvor  jeg  selv  har  været  med  til  at 
opleve  saadan  Snak,  gjaldt  det  ene  en  omkommen  Kan- 
gekker1)  og  det  andeten  Kangerdluarssukker 2).  Ved 
KangeK  blev  Hustruen   ligefrem   fortvivlet,    da   hun  jo  nu 


Ф:  >-•  M 


maatte  opgive  Haabet  om  Gjensynets  Glæde  med  sin  Ægte- 
fælle i  det  andet  Liv3),  men  (Sorgen  vendte  sig  til  Glæde) 
næste  Sommer  blev  Liget  af  denne  forliste  fundet  opdrevet 
i  en  lille  Vig  tilligemed  selve  hans  Kajak,  som  den  for- 
ulykkede ikke  en  Gang  havde  været  ude  af,  da  Døden 
kom   paa. 

Angaaende  ham  fra  det  andet  Sted,  saa  har  jeg  selv 
hørt  hans  Moder  klage  ynkeligt  over  den  Sorg,  hendes 
Søn  havde  gjort  hende  ved  at  blive  KivitoK. 

Og  det  er  ikke  nok  med,  at  Bagvaskerne  narre  deres 
Medmennesker  paa  denne   uværdige  Maade,   men  de  skulde 


l)  Mand  fra  Kangek',  Plads  udenfor  Godthaabsfjorden. 

-)  Mand  fra  Kangerdluarssuk,  Plads  Syd  for  Kolonion  Godthaab. 

3)  En  Kivitok'  or  usalig. 

ogsaa    betænke,     hvorledes    de    drage    Løgnens    Straf    paa 
sig  selv. 

Nej,  lad  os  om  dem,  der  omkomme  paa  det  farefulde 
Hav,  blot  tro,  at  de  udhvile  deres  Lemmer  paa  Hav- 
bundens store  Begravelsesplads  og  at  deres  Sjæle  leve  i 
Evighedens  Glæde. 


En  Bjørnehistorie. 


Af 
I.   H.M 


Endelig  kommer  jeg  da  med  det,  som  jeg  saa  længe 
Sk  har  tænkt  paa  at  ville  yde  til  »Morskabslæsningen«. 
Der  er  ikke  stort  ved  det,  men  det  er  altid  noget,  jeg  har 
set  med  mine  egne  Øjne;  det  handler  om  visse  hedenske 
Skikke  ved  Fangsten  af  en  Bjørn  i  visse  sydlige  Egne,  og 
som  jeg  tror,  at  man  almindeligt  ikke  kjender  noget  til 
andet  Steds. 

Det  var  i  August  1882 — 83  nede  ved  Augpi lagtut 
indenfor  Pamiagdluk2). 

Ved  Augpi  lagtut  staar  der  kun  to  Grønlænder- 
huse.  —  — 

I  det  ene  af  dem  boede  der  tre  Sælfangere  med 
Familie,  nemlig  Benjamin  med  Tilnavn  Akåtit,  Isak  eller 
UmangujoK  og  Morits;  og  i  det  andet  var  der  Mathæus, 
som  for  det  meste  kaldtes  »Ulivkakångamik«  eller  den 
»Fuldproppede«,  dette  efter  et  Mundheld  af  ham  selv. 
Samme  var  over  de  70,  men  fangede  ikke  desto  mindre 
ret  jevnligt  endnu.  Ellers  havde  han  ogsaa  mange  Gange 
været  alene  om   en   Bjørn. 


*)  I.  H.  er   en  af  de  fra  Godthaabs  Seminarium  udgaaede  Kateketer,    der  efter 
Læretiden  bliver  ansat  hvor  som  helst  der  trænges  til  en  saadan. 
2j  Plads  i  Nærheden  af  Kap  Farvel. 

Saa  var  det  det,  jeg  vilde  fortælle!  —  Det  var  en 
Gang  en  Søndag,  da  Pladsens  andre  Fangere  vare  gaaede 
tilsøes,  at  vi  hjemmeværende  holdt  Bøn  i  Mathæus'  Hus; 
hvorefter  Benjamins  Søn,  som  var  den  første,  der  efter 
endt  Gudstjeneste  forlod  Huset,  strax  kom  styrtende  ind 
igjen  med  de  Ord:  At  der  var  en  stor  Bjørn,  som  stod 
lige  udenfor  Huset  og  spiste  af  Spækket.  Jeg  blev  ligesaa 
forskrækket  som  jeg  ogsaa  paa  en  Maade  blev  glad  over 
denne  Efterretning,  hvorimod  gamle  Mathæus  ligefrem 
dirrede  af  Henrykkelse,  idet  han  udbrød:  »Tak  den,  som 
bringer  denne  gode  Nyhed  —  jeg  maa  strax  ud  at 
stikke  Bjørnen!«  Idet  jeg  saae  hen  paa  ham,  hvor  han 
stod  og  famlede,  troede  jeg,  at  han  var  i  Færd  med  at 
udsøge  sig  et  rigtig  godt  (solidt)  Redskab,  en  lang  Kniv, 
eller  saadan  noget;  men  det  var  han  langtfra!  Det  Vaaben, 
hvormed  han  havde  forsynet  sig,  stak  knap  nok  frem  af 
hans  lukkede  Haand.  Hvad  skulde  dog  det  kunde  forslaa 
overfor  Bjørnens  Skind  og  tykke  Spæklag,  tænkte  jeg. 
For  Resten  tillod  Husets  Kvinder  ham  ikke  at  give  sig  i 
Kast  med  Bjørnen  og  stod  derfor  allesammen  og  sled  i 
ham  for  at  <  holde  ham  tilbage,  og  jeg  hjalp  dem  saa 
dermed.  Fruentimmerne  løste  derpaa  allesammen  deres 
Haartop  ned  og  spredte  Haaret  ud,  for  at  Bjørnen  skulde 
antage  dem  for  Mandspersoner  og  af  den  Grund  vise  mere 
Frygt  og  holde  sig  borte  fra  dem.  Vore  hedenske  For- 
fædre ansaae  nemlig  Bjørnene  for  at  have  Menneske- 
forstand. 

Da  vi  vare  bange  for,  at  Bjørnen  skulde  finde  paa  at 
gaa  ind  gjennem  Tarmeskindsruden  til  os,  maatte  ogsaa 
jeg  til  at  tænke  paa  et  eller  andet  Vaaben  og  spurgte  i 
den  Anledning  efter  Øxen;  men  den  havde  de  netop  laant 
til  det  andet  Hus,  sagde  de;  men  jeg  fik  i  det  samme  Øje 
paa  en  »ullo«  (Fruentimmerkniv),  som  laa  paa  Lampebordet 
ved  Siden  af  Tranlampen,  og  denne  greb  jeg  saa  tillige- 
med en  Træstump  fra  en  Kajakkjol,  hvilken  jeg  vilde 
binde    til   Kniven    som   Skaft;    men    ikke    saa    snart    havde 

jeg  taget  disse  Ting  til  mig,  før  en  af  dom  bagved  mig 
raabte:  »Giv  hid,  jeg  har  dog  ganske  anderledes  Kræfter 
end  Du!«  Denne  var  ingen  anden  end  Mathæus  Datter, 
Enken.  Hun  rev  begge  Dele  fra  mig.  Nu  begyndte  Stue- 
uhret  at  slaa  elleve,  og  den  Pokkers  Bjørn  saae  nu  ogsaa 
strax  gridskere1)  ud.  Jeg  lob  strax  til  for  at  standse 
Slagværket,  men  da  jeg  i  min  Befippelse  bar  mig  galt  ad, 
forøgede  jeg  tværtimod  Spektaklen,  indtil  jeg  endelig  kom 
saa  vidt  til  Samling,  at  jeg  fik  Loddet  løst  af  og  Lyden 
derved  dæmpet. 

Kvinderne  sled  fremdeles  i  Mathæus  for  at  holde  ham 
tilbage,  men  saa  begyndte  paa  en  Gang  Bjørnemelderens 
Moder  at  smøge  sine  Knæbuxer  ned  indtil  Knæerne  (hvad 
der  standsede  hendes  frie  Bevægelse)  og  gik  saaledes 
vaklende  frem  og  tilbage  paa  Gulvet,  alt  medens  hun 
flættede  paa  et  Par  Halmstraa;  dette,  sagde  de,  skulde 
tjene  til  at  svække  Bjørnens  Kræfter  (maaske  gjøre  den 
svimmel  og  faa  den  til  at  falde  omkuld).  Under  dette 
slap  imidlertid  gamle  Mathæus  fra  dem  og  ilede  ud,  og 
jeg  efter  ham.  Jeg  kom  ham  allerede  paa  Siden,  inden 
han  var  kommen  helt  ud  af  Husgangen2).  Han  tyssede 
paa  mig  og  sagde:  »Vær  stille  —  nu  gaar  den  ned  ad 
Søen   til«. 

Mathæus  havde  sin  Riffel  liggende  i  sin  Kajak,  som 
laa  ovenfor  Fjøren,  og  i  det  samme  han  saae  Bjørnen 
gaa  forbi  denne,  listede  han  sig  selv,  forsigtig  krybende 
paa  alle  fire,  samme  Vej.  Jeg  selv  blev  staaende  ved 
Huset  og  saae  derfra,  hvorledes  Bjørnen  med  et  vendte 
sig  brølende  om  imod  ham,  og  blev  saa  angst  herved, 
at  jeg  i  Forskrækkelse  flygtede  over  i  det  andet  Hus,  hvor 
jeg    i    Hastværket    kom    faldende    ind    ad    Døren.      Medens 


')  Bjørne   —   siges   der  —  ægges    ved    klirrende    Lyde,    ligesom    Tyre    ved    at 
>e  rod  t. 

ulændernes  Husgang    er    nemlig  meget   lang,    mork    og   kroget,   saa   den 
tager  forholdsvis  lang  Tid  at  passere. 

.S'.  Hink:     Kajakmænd  .  T 


98 


jeg  endnu  laa  og  rodede  paa  Gulvet,  kunde  jeg  gjennem 
Vinduet1)  se,  hvorledes  Bjørnen  og  Mathæus  stirrede  hin- 
anden ufravendt  i  Aasynet,  hver  fra  sin  Side  af  Kajakken; 
Mathæus  vrængede  af  Bjørnen,  og  den  brolede  med  hele 
Gabet  aabent  imod  ham;  men  nu  satte  Mathæus  Foden 
haardt  an  mod  Kajakken  og  fyrede.  Han  havde  ikke 
taget  Øjnene  fra  Bjørnen  et  eneste  Øjeblik  under  sine 
Forberedelser.  Nu  skyndte  jeg  mig  ud  igjen  og  fik 
netop  at  se,  hvordan  han  borede  Sælhundelansen  i  den. 
Derpaa  raabte  han  med  høj  Røst  op  mod  Huset,  at  nu 
kunde  de  værs'go  komme'  ned  og  faa  deres  »ningek'« 
(Flensestykker).  De  tilkaldte  Kvinder  bleve  nu  i  Iveren 
for  at  komme  forbi  hinanden  næsten  siddende  fast  i  den 
snevre  Del  af  Husgangen,  som  de  til  Dels  kom  til  at 
bryde  Stykker  ud  af.  Da  de  naaede  Bjørnen,  stak  de  alle 
sammen  Hænderne  ind  i  Saargabet  og  drak  Blod  derud 
af,  idet  hver  især  med  det  samme  nævnede  den  Del  af 
Dyret,  hun  ønskede  sig  som  Flensestykke  (Særeje);  og  saa 
kom  da  endelig  ogsaa  Turen  til  mig  at  drikke  af  Blodet, 
og  jeg  gjorde  det,  idet  jeg  sagde,  at  jeg  for  min  Andel 
ønskede  mig  den  ene  af  Skinkerne;  men  hertil  svarede 
man  mig  saa;  at  alt  det,  som  var  Lemmer,  allerede  var 
bortlovet  samt  at  jeg  desuden  havde  forsømt  at  røre  ved! 
Dyret  strax  da  jeg  kom  til  Stedet  (nu  gjaldt  det  ikke). 
Det  var  rigtigt  ærgerligt  for  mig,  at  jeg  ikke  havde  husket 
paa  denne  Omstændighed.  Nu  ilede  Bjørnemelderens  Moder 
afsted  for  at  hente  Vand,  og  da  hun  kom  igjen,  lod  hun 
os  alle  sammen  tage  en  Slurk  af  Koppen,  skjøndt  ikke 
en  af  os  var  tørstig.  Dette  var,  sagde  hun,  for  at  skaffe 
hendes  Søn  jevnligt  Bjørneheld,  og  det  med  Blodet  havde 
været  for  at  vise  hele  Bjørneslægten  deres  Ærbødighed 
og  Begjær  efter  den.  Førend  de  nu  begyndte  at  flenser 
trommede    de    los    paa   Bjørnepelsen,    idet    de  raabte:     »Du 


')  1  de  mere  oprindelige  Kskimohytter  sad  Vinduet  meget  lavt,  næsten  i  Niveau 
med  Gulvet. 


99 


er  fed,  fed,  dejlig  fed!«  hvilket  ogsaa  gjøres  af  Høflighed, 
da  Bjørne  jo  i  Almindelighed  plejer  at  være  fede;  men  da 
vi  begyndte  at  lukke  op  for  denne,  befandtes  den  rigtignok 
at  være  ganske   ualmindelig  mager. 

Da  Hovedet  blev  baaret  i  Hus,  fulgte  jeg  med,  da 
jeg  vidste,  at  der  vilde  blive  foretaget  visse  Kunster  med 
det.  Den  første  var  saa,  at  det  blev  sat  paa  Kanten  af 
Lampeforhøjningen  (den  omtalte  ipat)  med  Ansigtet  drejet 
mod  Sydost,  hvorpaa  man  stoppede  Øjnene  og  Næseborene 
til  med  Lampeaffald  og  andet  lignende,  samt  pyntede  dets 
Isse  med  alle  Slags  Smaating,  saasom:  tilskaarne  Stovle- 
saaler,  Knive,   Glasperler,   Savspaaner  og  andet  mere. 

Retningen  (Sydost)  sigter  til  den  Vej,  ad  hvilken  Bjør- 
nene pleje  at  komme,  nemlig  med  Storisen  rundt  om  Lan- 
dets Sydspids;  Mosset  i  Næseborene  er  for  at  hindre  den 
Bjørn,  man  vil  fange,  i  at  lugte  Menneskers  Nærmelse,  og 
Smørelsen  i  Munden  er  for  at  gjøre  den  til  Behag,  da  den 
nemlig  skal  være  en  Ynder  af  al  Slags  branket  Fedteri; 
de  pynte  Hovedet  ovenpaa  med  Smaating,  fordi  de  tænke 
sig  Bjørnen  sendt  i  Ærinde  til  dem  fra  deres  Forfædre 
efter  disse  Ting;  og  da  man  regnede,  at  Bjørnesjælen 
aldrig  naaede  hjem,  førend  efter  fem  Dage,  fortærede  man 
heller  aldrig  Hovedet  af  sin  Bjorn  førend  efter  denne  Tids 
Forløb,  da  ellers  Bjørnesjælen  kunde  dø  under  Vejs  (og 
Smaatterierne  til   Familien   saaledes  gaa   tabte). 

Ogsaa  Ganehullerne  (bag  Hovedets  Afskjæring)  stoppes 
til    for  at  forhindre   Forblødning  under  Vejs. 

Jeg  kalder  nu  uden  videre  alt  dette  for  Afguderi; 
men  vore  hedenske  Fædre  troede  paa,  at  baade  alt  levende 
og  alt  dødt  havde  sin  Sjæl;  men  dette  maa  dog  ingenlunde 
forvexles  med  Menneskets,  den  udødelige.  At  nu  Folk 
hernede,  saa  langt  mod  Syd,  endnu  i  vore  Dage  og  saa 
længe  efter  Kristendommens  Indførelse,  kan  hænge  ved 
enkelte  af  de  »gamle«  Skikke,  kommer  deraf,  at  der  næsten 
ikke   gaar   noget  Aar,    uden  at  de  komme  i   Berøring  med 


Hedningene  fra  Østkysten. 

I  1885  forlod  jeg  Augpi lagtut.  Jeg  er  ikke  rigtig 
sikker  paa,  om  der  ikke  ogsaa  nok  ude  ved  selve  Pamiag- 
dluk  kunde  være  nogle  enkelte  Familier,  som  jo  endnu 
helde  til  Bjørneovertroen,  men  mange  er  det  ikke  og  i 
alt  Fald  ikke  Isaks1);  og  hvad  nu  helt  andre  Steder 
angaar,  som  f.  Ex.  hele  Kolonien  her,  saa  kjender  man 
knapt  en   Gang  de  underlige  Skikke  af  Omtale. 

Den  Gang  jeg  var  dernede,  kjendte  jeg  lige  saa  lidt 
til,  hvad  Dag  Hovedet  vilde  blive  kogt,  som  jeg  kjendte 
til  alle  de  andre  Skikke.  Jeg  var  derfor  uvidende  om  det, 
da  det  virkelig  gik  for  sig,  lige  til  jeg  fik  en  pludselig 
Anmodning  om  at  komme  ind  og  spise  med.  Da  vi  saa 
skulde  begynde,  skar  jeg  uden  videre  strax  Snuden  af; 
men  nu  fik  jeg  ordenlig  at  høre,  idet  man  uden  videre 
ligesaa  hurtigt  rev  mig  den  ud  af  Haanden  igjen.  Men 
herover  blev  jeg  unægtelig  dog  noget  fornærmet  og  sagde 
dem  rent  ud,  at  jeg  ikke  troede  paa  en  Smule  af  alt  dette 
her,  saa  kunde  de  gjerne  anse  mig  for  saa  dum,  som  de 
selv  vilde;  men  de  forsikrede  ganske  alvorligt  —  at  jeg  i 
saa  Fald  heller  aldrig  vilde  komme  til  at  fange  nogen 
Bjørn,  hvortil  jeg  igjen  svarede,  at  dette  rimeligvis  vilde 
komme  til  at  slaa  rigtig  til,  da  jeg  nemlig  var  saa  nær- 
synet, at  Bjørnen  vilde  kunne  slikke  mig,  før  jeg  nogen- 
sinde fik  Øje  paa  den. 

Af  andre  Skikke  er  der  endnu  følgende:  Ser  de  Spor 
af  Bjørne  i  Sneen,  saa  spiser  de  lidt  af  samme,  for  at 
sikre  sig  Fangsten  (for  det  Tilfælde,  at  den  samme  Bjørn 
skulde  vende  tilbage  igjen  ad  samme  Spor).  Smaadrenge 
bespises  med  Nyrerne  for  at  gjøres  stærke  og  modige  til 
Bjørncjagt;  ligesaa  ere  de  i  de  omtalte  fem  Dage,  Bjørne- 
sjælen er  paa  Rejse,  forsigtige  med  at  frembringe  klirrende 
Lyde    (se    ovenfor).      Mathæus    sagde,    at    den    Bjørn,    jeg 


l)  Hvorfor  Kortælleren  her  særligt  understreger  Familien  Isak,  er  fordi  sammes 
Overhoved  er  Kateket  og  altsaa  for  ikke  at  sætte  sin  Kollega  i  et  falsk  Lys  lige- 
overfor kristne  Troesfæller. 

her  havde  set  ham  fælde,  var  hans  ellevte,  og  at  han 
aldeles  ingen  Frygt  havde  følt  ved  denne,  fordi  han  her 
havde  haft  sin  Riffel  til  Tjeneste;  men  tidligere  en  Gang 
—  sagde  han  —  havde  han  pludselig  set  en  komme 
kravlende  op  over  Fjøren,  og  han  var  med  det  samme 
I« 'bet  lige  paa  den  med  sin  blotte  Lanse  og  havde  nedlagt 
den,  ligesom  den  tog  Vejen  ind  i  en  Stenros.  Men  hvor 
lang  Tid  siden,  det  var,   kunde  han   ikke  huske. 


Ovenstaaende  Fortælling  frembyder  en  iøjnefaldende 
og  dobbelt  Interesse,  idet  den  jo  foruden  at  være  i  og  for 
sig  underholdende  og  godt  fortalt,  bliver  et  utvetydigt, 
interessant  Indlæg  i  Sporgsmaalet  om  Eskimofolkets  Van- 
dringer og  Ophold  iblandt  andre  Folkeslag.  Saavel  Indianere 
sum  Ostjaker  plejede  at  gjore  Fester  ved  Nedlæggelsen  af 
en  Bjørn  og  at  pynte  dens  Hoved,  dels  i  Efterlignelse  af 
deres  Schamaner  eller  Mirakelmænd,  der  nemlig  under 
deres  Besværgelser  udklædte  sig  baade  i  Ulvens  og  Bj ur- 
nens Hud  og  Maske,  overdængende  denne  med  alskens 
Snurrepiberier  (se  Billedet  i  Catlins  »Die  Indianer  Nord- 
amerikas«) —  og  oprindeligst  vel  fordi  Bjørnen  i  det  hele 
taget  var  et  tilbedt  Dyr.  Allermærkeligst  forekommer  mig 
dog  den  hos  det  lille  afsides  Grønlændersamfund  bevarede 
Erindring  om  Respekten  for  Bjørnesnuden  —  »Aueh 
bei  den  Ostjaken  gilt  der  Eid,  der  bei  der  Bårenschnauze 
ablelegt  wird«  —  fortæller  (las tren  og  med  ham  andre 
ikke  alene  om  Ostjaken,  men  ogsaa  om  adskillige  andre 
Stammer. 

Anm.  Fortælleren  I.  H.  kan  ikke  være  nogen  Anden  end  Kateket  Johannes 
Hansen,  kaldet  Hanserak.  der  i  183i— 85  deltog  i  Kaptajn  Gustav  Holms  bekjendte 
Konebaadsexpedition  til  Ostkysten  af  Grønland,  med  Overvintring  ved  Angmagssalik. 
Hanseraks  (I.  H.'sj  Dagbog  —  en  Række  overordentlig  interessante  Optegnelser  om 
hans  hedenske  Landsmænds  vidunderlige  Sæder  og  Skikke,  har  ogsaa  været  med- 
delt i  Atuagagdliutits  Spalter.  —  En  Oversættelse  af  denne  sjældne  Dagbog  turde 
ved  Siden  af  at  udgjøre  et  for  Ethnografien  værdifuldt,  ja  uundværligt  Indlæg,  visselig 
Ogsaa  kunne  paaregne  almindelig  Interi 


Smaaberetninger  af  Forskjellige, 


i. 

Fra  forgangne  Vintre  og  Sommere. 

Af 

Morten  Egede. 

ju  har  jeg  i  tyve  Aar  hørt  hjemme  ved  Xarsak, 
sønden  for  mit  Fødested  Godthaab.  Min  Fader 
var  Fanger,  og  det  en  udmærket,  efter  hvad  der  da  siges; 
jeg  veed  nemlig  selv  ikke  Besked  om  dette,  da  vi  yngre 
Søskende  med  Faders  anden  Kone  først  ere  komne  til 
Verden  i  hans  ældre  Dage;  men  det  er  jo  for  Resten 
rimeligt  nok,  at  han  tidligere  kan  have  fanget  godt.  Den 
Gang  han  døde,  var  jeg  tolv  Aar  gammel  og  ejede  endnu 
ikke  Kajak;  men  medens  jeg  endnu  gik  i  Skole,  skaffede 
Forstanderskaberne  mig  en;  og  som  jeg  var  bleven  konfir- 
meret om  Vinteren  18fi9,  sendte  de  mig  Sommeren  derpaa 
til  Narsak,  hvortil  der  intet  var  at  indvende,  da  det  jo 
var  gjort  i  den  gode  Mening  at  lære  mig  til  at  blive 
duelig  til  Fangsten.  Alligevel  tog  jeg  mig  det  uhyre  nær, 
at  jeg  skulde  bort  fra  mit  Fødested  og  min  kjære  Broder, 
Koloniarbejder  Ludvig  Egede,  der  havde  været  mig  i 
Faders  Sted  og  kjærlig  som  en  Moder,  og  det  uagtet  vi 
kun  var  Halvbrødre.  I  min  daværende  Alder  tog  jeg  altid 
heftigl  paaveje  for  alting,  og  var  det  ikke  anderledes  fat 
med  mig  nu,  maatte  mine  nu  langt  alvorligere  Bekymringer 
mindst   kunne  have  kastet  mig  paa   Sygelejet. 

I  Begyndelsen  af  mit  Ophold  ved  Narsak  døde  Broder 
Ludvig  —  ham  som  det  var  saa  hyggeligt  at  tage  ind  hos 
(under  mine  Besøg  ved  Godthaab)  .  .  . 

Ved  Narsak,  hvor  vi  havde  mange  Slægtninge,  vare 
vi  blevne  gjæstfrit  modtagne  og  ere  velsete  endnu  den 
Dag  i  Dag;  men  at  tale  nøjere  herom  vilde  blive  altfor 
vidtløftigt. 

Som  sagt,  jeg  kom  hertil  for  at  lære  Sælfangsten,  hvad 
jeg  altid  søgte  at  holde  mig  for  øje,  og  jeg  gjorde  mig  al 


Kajakmanden  lader  sig  skyde  fra  Land. 


den  Umage  dermed,  som  jeg  paa  nogen  Maade  kunde,  og 
blev  ogsaa  snart  en  ret  god  Kajakmand;  men  min  højeste 
Attraa  var  selve  Fangsten.  Min  Hu  stod  saaledes  til  denne, 
at  jeg  tilsidst  blev  ligefrem  graadig  efter  den;  dog  maa 
jeg  med  det  samme  sige,  at  jeg  ingen  Sinde  opnaaede  at 
komme  til  at  fange  som  de  bedste.  Hine  Fangstaar  i 
Ungdomstiden  vare  ubegrændset  lykkelige.  Men  da  indtraf 
det,  som  jeg  aldrig  før  havde  nncrket  det  ringeste  til,  og 
som  var  noget  overordentlig  trist:  jeg  blev  nemlig  pludselig 

betagen  af  den  stygge  Kajaksvimmelhed.  At  dette  dog  nu 
skulde  lægge  sig  i  Vejen  for  og  hindre  min  videre  Frem- 
gang og  Uddannelse! 

Skjøndt  denne  Sag  jo  ikke  er  af  videre  Betydning  for 
andre  end  mig  selv,  skal  jeg  dog  her  fortælle,  hvorledes 
Svimmelheden   første  Gang  kom   paa  mig. 

En  Dag  i  den  lyseste  Sommertid  laa  jeg  som  sædvanlig 
paa  Fangst  ved  Ikerasak,  men  vilde  netop  til  at  bryde 
op  derfra  og  skifte  Sted,  i  hvilken  Anledning  jeg  gik 
udenom  KitorKat  —  da  jeg  med  et  bliver  saa  svimmel, 
at  jeg  hvert  Øjeblik  tænkte,  at  det  maatte  ende  med  en 
Kæntring.  Luften  var  klar  med  en  jevn  frisk  Norden- 
Brise.  Efter  et  Øjebliks  Betænkning  roede  jeg  til  af  alle 
Kræfter  og  naaede  aldeles  fortumlet  ind  til  nærmeste 
Land  —  nemlig  til  Akiliak. 

Iler  trak  jeg  strax  Kajakken  paa  Land  og  gik  derpaa 
til  Fjælds  i  Haab  om  muligen  at  blive  opdaget  af  en  eller 
anden  nordover  gaaende  Kajak,  i  hvor  vel  at  det  var  over 
den  Dagstid,  hvor  man  med  Rimelighed  kunde  vente,  at 
nogen  skulde  være  ude.  Men  der  kom  dog  tilsidst  en  i 
Sigte,  og  jeg  var  ikke  sen  til  at  løbe  ned  ad  Fjældet  til 
min  Kajak  for  at  komme  til  at  affyre  min  Hagelflint. 
Jeg  skjod  den  ogsaa  fiere  Gange  af  og  raabte  alt  imellem 
af  min  Stemmes  fulde  Kraft  efter  den  Bortdragende;  men 
Mælet  har  formodentlig  været  tykt  paa  Grund  af  min 
Sindsbevægelse,  for  jeg  blev  ikke  bort,  og  saa  løb  jeg  atter 
op  til  Udsigtspunktet.  Det  var  imidlertid  blevet  sent  paa 
Aftenen,  hvad  der  i  en  Henseende  kunde  være  ganske 
ligegyldigt,  da  det,  som  sagt,  var  Midsommer  og  lyse 
Nætter;  men  jeg  kunde  jo  ikke  lade  være  at  tænke  paa 
Moder  og  mine  Søskende,  der  formodentlig  nu  gik  i  største 
Angst  og  Uro  for  deres  Forsørger;  og  dette  bestemte  mig, 
i  nuls  al  min  Frygt,  til  dog  at  vove  et  Forsøg  paa  at 
sætte  over  Sundet.  Den  blotte  Tanke  om  Svimmelheden 
gjorde  mil;-  or  paa  Stedet;  men  saa  tænkte  jeg  igjen,  »er 
din   Dødsdag  inde,  saa  doer  Du  —  hvis  ikke,   vil    nok  Han, 

der  hjalp  Dig  herhen,  ogsaa  hjælpe  Dig  over  til  den  anden 
Kyst«,  hvorpaa  jeg  gik  i  Kajakken  igjen,  stadigt  over- 
vejende, hvad  jeg  skulde  finde  paa  for  at  klare  mig.  Da 
fik  jeg  pludseligt  det  Indfald,  at  binde  mit  Halstørklæde 
for  Øjnene  —  saadan  at  jeg  blev  fri  for  at  se  Vandet. 
Paa  denne  Maade  roede  jeg  et  godt  Stykke  Vej  saa 
godt  som  i  Blinde,  og  da  jeg  af  og  til  nødsagedes  til  at 
tage  Landkjending,  kiggede  jeg  saa  forsigtigt  som  muligt 
op  over  Randen  af  mit  Bind,  passende  vel  paa  i  det  samme, 
at  jeg  ikke  fik  det  ringeste  Glimt  med  af  Søens  Overflade. 
Men  dette  var  slet  ikke  let  at  undgaa  under  Kajakkens 
Gyngen  —  og  den  gyngede  slet  ikke  saa  lidt.  Jeg  styrede 
ikke  lige  efter  mit  Hjem,  da  det  blot  var  mig  om  at  gjore 
at  faae  fat  i  nærmeste  Land,  for  saa  skulde  jeg  sagtens 
nok  vinde  hjem  langs  Strandkanten.  Dette  lykkedes  mig 
ogsaa;  men  jeg  har  dog  lige  siden  den  Gang  aldrig  kunnet 
gaa  alene  i  Kajak,  men  har  altid  maattet  have  en  at 
følges  med. 


II. 

Gidion  (KajaitsoK)1)  fortæller. 


Her  skal  jeg  meddele  et  og  andet  af  det,  jeg  har 
oplevet  og  foretaget  mig  under  min  Vandring  paa  Jordens 
Overflade. 

En  Sommer  ude  paa  Nunarssuit2)  brugte  jeg  blandt 
andet    at    fange    Rødkjelke    indenfor    en    gammel,     længst 


')  K'ajaitsoK'  o  :  som  ikke  har  Kajak,  hvilket  er  en  Sjældenhed  blandt  Grønlændere. 
-j  Nunarssuit,  tæt  ved  det  sydligste  Udsted.  Pamiagdluk. 

forladt  Teltmur,  som  jeg  indrettede  dertil.  Men  som  jeg 
en  Morgen  tidlig  kommer  ud  og  letter  op  i  Skinddækket, 
finder  jeg  i  Stedet  for  Rødkjelke  en  Bjørn  staaende  der- 
inde; jeg  ilede  øjeblikkelig  tilbage  til  vort  Telt,  hvor  kun 
vore  Kvindfolk  vare  tilstede,  for  at  tilraabe  dem  den 
mærkelige  Hændelse;  men  da  jeg  derpaa  vil  til  at  Løbe 
efter  Bjørnen,  der  var  begyndt  at  flygte,  hører  jeg  en  ny, 
vældig  Knurren  lige  ved  Siden  af  mig,  hvor  der  saa  ganske 
rigtig  stod  nok  en  paa  Toppen  af  en  Sten.  I  et  Nu  gik 
dog  begge  to  i  Søen,  men  vi  fik  i  største  Fart  Konebaaden  x) 
sat  ud.  Dette  gik  for  sig  omtrent  ved  Solopgang,  lige 
efter  at  alle  vore  Kajakmænd  vare  gaaede  til  Søes;  men 
det  blev  Solnedgang  for  vi  fik  den  nødvendige  Undsætning 
til  at  faae  Bjørnene  dræbte.  Det  var  et  svært  Arbejde, 
vi  havde  haft  (han  og  Teltets  kvindelige  Beboere)  med  at 
holde  dem  omringede  den  hele  Dag;  men  vi  vilde  jo  for 
alting  ikke  miste  dem;  og  saa  snart  som  Sælhundefangerne 
mødte  os  ved  deres  Tilbagekomst  ude  fra  Søen,  fik  disse 
ogsaa  strax  Bugt  med  dem.  Blandt  Kajakmændene  var 
ogsaa  min  egen  Fader,  for  den  Gang  havde  jeg  baade 
Fader  og  Moder  i   Live. 

Imidlertid  var  Nordenvinden  frisket  saa  stærkt  op,  at 
den  var  bleven  for  haard  for  vor  Konebaad,  som  vi  saa 
lagde  op  paa  nærmeste  Land,  hvorfra  vi  kunde  naa  hjem 
til  Fods,  medens  Kajakmændene  paatog  sig  at  bugsere 
mine2)  Bjørne  hjem   ad  Søvejen. 

Da  det  drog  for  langt  ud  paa  Natten,  opsatte  vi  dog 
Flænsningen   til   næste  Morgen. 

I  1874  tilbragte  jeg  igjen  Vinteren  ved  Pamiagdluk, 
da  man  nemlig  havde  bestilt  mig  derned  til  at  bygge  fire 
Kajakkor,  to  til  Folk  ved  selve  Stedet,  en  til  Jus  tus  ved 
An  ord!  ii  uitsok    os    en    til    Job    ved    IgdlorssuatsiaK. 

JO  o 


1    Den  store  Skindbaad  til  Transporter  og  Familierejser. 

2)  Den  som  først  ser  eller  melder  en  Bjorn,  anses  som  Ejer,  selv  om  en  anden 
dræber  den  for  ham. 

Jeg  havde  i  det  hele  taget  nok  at  bestille,  for  hver  Aften 
maatte  jeg  endda  læse  med  Skolebørnene,  da  vor  gamle 
Kateket  Mathæus  var  død,  og  den  nye,  Christian 
Renatus,  endnu  ikke  var  ankommen.  Han,  som  var 
forend  Mathæus  (o:  han,  som  Fortælleren  oprindelig  havde 
kjendt  under  et  tidligere  Vinterophold  paa  den  omhandlede 
Plads),  døde  ogsaa  uventet,  formoden  lig  af  Soig  over  det 
med   Datteren. 

Denne  Ulykke  hændte  just  i  Vinteren  1871 — 72,  da 
jeg  ogsaa  opholdt  mig  ved   Pamiagdluk. 

Det  var  en  Aftenstund,  at  vi,  som  sædvanlig,  blev 
kaldt  til  Aftenbøn  i  Kateketens  (ovennævnte  Isaks)  Hus. 
Alle  havde  set  Datteren  Kathrine  staa  udenfor  Indgangen, 
da  de  gik  ind  til  Læsningen,  og  senere  sad  hun  med  inde 
blandt  alle  os  andre.  Efter  endt  Gudstjeneste  gik  vi  igjen 
hver  til  sit;  men  vi  havde  ikke  siddet  ret  længe  hjemme 
hos  os,  førend  en  kom  farende  og  sagde,  at  Kathrine  var 
forsvunden. 

»Er  hun  ikke  hos  Daniels?«  siger  en.  »Eller  hos 
Abrahams  eller  Adolphs?«   sagde  en  anden. 

Mon  der  havde  man  nok  allerede  først  forespurgt  sig. 
Skjøndt  det  var  haardt  Vejr  og  en  frygtelig  Kulde,  gik 
man  strax  til  Værks  med  at  suge  efter  hende  i  Pladsens 
Omegn,  men  fandt  hende  ingenlunde.  Vi  begyndte  om 
igjen  den  næste  Dag,  men  intet  Steds  var  der  Spor  efter 
hende;  og  Vinteren  gik  uden  at  hun  kom,  men  desuagtet 
kunde  hendes  Forældre  ikke  opgive  Haabet  om  hendes 
Tilbagekomst.  Men  hun  kom  alligevel  aldrig.  Saa  vidt 
jeg  husker,  skrev  vi  24.  Januar  den  Dag,  hun  for- 
svandt. 

Luder  Aftenbønnen  var  Kathrine  kommet  til  at  le 
af  sin  Fader,  da  ban  stod  og  prækede,  og  da  han  tik 
I  >j«'  herpaa,  brød  ban  øjeblikkelig  af  og  gav  hende  en 
stræng  Irettesættelse,  hvorover  hun  blev  saa  skamfuld  og 
ulykkelig,  at  hun  strax  foer  op  fra  sin  Plads  og  lige  ud 
ad  Doren,    og    blev    fra    dette  Øjeblik   aldrig  set  af  nogen; 

og  da  der  ovenfor  Pladsen  ikke  var  Spor  at  opdage  efter 
hende,  mentes  det  af  alle,  at  hun  i  sin  Fortvivlelse  maatte 
have  styrte!   sig   lige   ud   i   Søen   nedenfor  Hytterne1). 


III. 

Bjørnen  i  Vinduesaabningen. 


Det  var  sidste  Vinter  i  Marts,  at  følgende  fandt  Sted 
udenfor  Pladsen  Augpilagtuts  nordligste  Hus  (Jordhytte), 
det   man  plejer  at  kalde  Kugssangassormiut'-). 

»Se,  en  Bjørn  herneden  for  i  Fjøren«  —  sagde  en  af 
dem  i  Huset.  »Saa  faar  vi  den  nok  snart  herop«,  svarede 
Husets  Ældste  og  vilde  til  at  løbe  ud  og  se  efter  den; 
men  i  samme  Xu  raaber  han  saa:  »Bjørn,  Bjørn!«  Den 
var  nemlig  allerede  kommen  ind  i  Husgangen,  hvor  man 
med  det  samme  hørte  den  knase  Benstumper.  Men  her- 
paa  frk  den  snart  gjort  Ende  og  begyndte  saa  at  mase 
med  Tarmeskindsvinduet,  som  den  ogsaa  hurtigt  tik  stødt 
løsl  og  løftet  af;  og  der  stod  den  saa  i  Aabningen!  Deres 
Ældste,  som  hed  Lutivik  Ludvig),  puffede  nu  sin  Kones 
Søsters  Mand  af  Vejen  og  gik  frem  foran  ham,  idet  han 
sagde:  bliv  Du  fra  den  og  lad  mig  —  Du  er  meget  mere' 
værd  end  jeg;  og  saa  gav  han  sig  til  at  slaa  løs  paa  dens 
Snude    med    kamiut'en    Stok    med    et   Jern    for  Enden  — 


1)  .Spot  imod  Gud  og  Forældre  anses  maaske  af  Grønlænderne  paa  deres  nu- 
.  i  rende  Kulturtrin  som  den  utilgiveligste  af  alle  Forsyndelser,  og  Kathrine  havde  jo 
en  liang  gjort  sig  skyldig  i  begge  Henseender. 

-  •>:  Beboerne  af  det  hældende  Sted  —  hvad  enten  her  nu  sigtes  til  selve 
Hytten.  Fjældel  bag  samme  eller  Terrænet,  hvorpaa  den  var  opført. 

bruges  til  at  blødgjøre  Skiml  med).  Hans  Kone  tog  den 
kogende  x'aleralik  (Helleflynder)  op  af  Gryden  og  satte  for 
den,  og  den  lagde  sig  ned  og  spiste  det,  alt  imens  gjøende 
ligesom  en  Hund.  Disse  Lyde  vakte  derpaa  Beboernes 
Opmærksomhed  i  de  modsatte  Dele  af  Pladsen,  og  de  kom 
strax  løbende  over,  A.parat  (Abraham)  med  Gevær  i  Haan- 
den.  Men  saasnart  som  Bjørnen  fik  Øje  paa  ham,  rejste 
den  sig  og  sprang  ind  paa  ham,  men  han  undkom  ind  i 
et  af  Husene,  og  Bjørnen  op  paa  Taget  af  samme.  Først 
efter  at  den  var  krøben  ned  igjen  og  derpaa  havde  givet 
sig  i  Færd  med  at  fortære  Spæk  af  Abrahams  Skur,  fik 
de  Skud  paa  den.  Den  vendte  sig  strax  mod  Fjøren  for 
at  flygte,  men  den  fik  sig  ikke  slæbt  langt  frem,  førend 
den  faldt  om.  Nu  kom  Lutivik  til  og  stak  sit  Spær  i  den. 
»Se  saa«  —  sagde  han  —  »her  har  man  da  Plads  nok 
til  at  fly«  (om  dette  skulde  gjøres  nødig).  Inde  var  han 
under  den  store  Overraskelse  med  Bjørnen  ikke  en  Gang 
kommen  i  Tanker  om,  at  der  dog  i  det  mindste  var  en 
Øxe  i  Huset. 

Her  er  den   ude.  Robert. 


Kajakker. 

